Loan Adhaakurumah Loan Negun: Foonei Fayah Fenfuruntha!\nރިޕޯޓް / ވިޔަފާރި\nރައީސް ސާލިހު އަދި އިންޑިއާގެ ބޮޑުވަޒީރު މޯދީ.-- ފޮޓޯ: ރައީސް އޮފީސް\n10 ޑިސެންބަރ 20184ކޮމެންޓް\nލޯނު އަދާކުރުމަށް ލޯނު ނެގުން: ފޫނެތް ފަޔަށް ފެން ފުރުންތަ!\nކުރީގެ ރައީސް އަބްދުﷲ ޔާމީނުގެ ސަރުކާރުގައި ތަރައްގީގެ މަޝްރޫއުތައް ހިންގުމަށް ޗައިނާ އިން އެތައް ލޯނެއް ނެގި އެވެ. އޭގެ ޖުމްލަ 1.2 ބިލިޔަން ޑޮލަރަށް އަރާ ކަމަށް ވެއެވެ. އަދި އާ ސަރުކާރަށް، އެ ފައިސާ އަނބުރާ ޗައިނާ އަށް ދެއްކުން ވަނީ ދަތިކަމަކަށް ވެފަ އެވެ.\nއެ ދަތިކަން ފިލުވާލުމަށް ސަރުކާރުން ދިޔައީ އަވަށްޓެރި އިންޑިއާގެ އެހީ ހޯދުމަށެވެ؛ އެއްކަލަ ލޯނު ފޫބެއްދުމަށް ބިލިޔަން ޑޮލަރުގެ ލޯނެއް އިންޑިއާ އިން ރާއްޖެ އަށް ދޭން އުޅޭކަމުގެ އަޑުތައް ފެތުރެން ފެށީ މިހާ ހިސާބުންނެވެ. ނަމަވެސް ސުވާލަކީ، އިންޑިއާ އިން ރާއްޖެ އަށް އެފަދަ ބޮޑު ލޯނެއް ދީފިނަމަ، އަނބުރާ އެ ފައިސާ އިންޑިއާ އަށް ދެއްކުން ދަތިކަމަކަށް ނުވާނެތޯ އެވެ؟\nދުނިޔޭގެ އެންމެ ރީތި އެއް ގައުމުގެ ގޮތުގައި މަޝްހޫރު، ލަގްޒަރީ އަގުބޮޑި ހޮލިޑޭ ޑެސްޓިނޭޝަނެއްގެ ގޮތުގައި ރާއްޖެ އޮތް އިރު އެހެން ގައުމުތަކުން ބޮޑެތި އަދަދުތަކުން ލޯނު ނަގަން ޖެހެނީ ކީއްވެގެން ކަމާ މެދު ދިވެހިން މިއަދު ވިސްނަން ޖެހެ އެވެ. ރާއްޖޭން އަމިއްލަ ފައިމައްޗަށް ނުތެދުވެވި، ބޮޑެތި ގައުމުތަކުގެ ލޯނުތަކަށް ބަރޯސާވުން ހުއްޓޭނީ ކޮން އިރަކުތޯ ރައްޔިތުން ސުވާލު ކުރަން ޖެހެ އެވެ.\nމަރުކަޒީ ބޭންކުގެ ގަވަރުނަރު އަހުމަދު ނަސީރު އެތައް ޖަލްސާއެއްގައި މިކަމާ ގުޅޭގޮތުން ތަކުރާރުކޮށް ވަނީ ވާހަކަ ދައްކަވާފަ އެވެ. އެންމެ ފަހުން ގަވަރުނަރު މިކަމާ ގުޅޭގޮތުން ވާހަކަ ދެއްކެވީ ބަޖެޓު ދިރާސާ ކުރި ރައްޔިތުންގެ މަޖިލީހުގެ ކޮމެޓީގަ އެވެ.\nއެ ކޮމެޓީގައި ގަވަރުނަރު ވިދާޅުވީ، ދިވެހިން ލިބޭ މިންވަރަށް ފުދިގެން އުޅެން ދަސްކުރަން ޖެހޭ ކަމަށެވެ. ނުވަތަ ގައުމު ބަނގުރޫޓުވެދާނެ ކަމަށް ނަސީރު ވިދާޅުވި އެވެ.\nއެއީ އާދައިގެ ވާހަކަ އެއް ނޫނެވެ. ގައުމު ބަނގުރޫޓުވެއްޖެނަމަ ދެން ވާނެ ގޮތް ގިނަ ބަޔަކަށް އެނގޭނެ އެވެ. ކުރުކޮށް ބުނާނަމަ، އެއްޗެހީގެ އަގުތައް އަތްނުފޯރާ ވަރަށް އުފުލި، އިންފްލޭޝަން އިންތިހާ އަށް އަރައިގެން ދާނެ އެވެ. ދިވެހި ރުފިޔާގެ އަގު ވެއްޓި، ލިބޭ އާމްދަނީ އަކީ އެއްވެސް އެއްޗަކަށް ނުވާތަން އަންނާނެ އެވެ.\nމިއީ މިހާރު ވެސް އެފްރިކާ ބައްރުގެ ބައެއް ގައުމުތަކާއި ބައެއް އެހެން ގައުމުތަކުން ވެސް ފެނިގެންދާ ހަގީގީ މަންޒަރުތެކެވެ. ދާދިފަހުން ވެނެޒުއޭލާ ވެސް ވަނީ މިފަދަ ބޮޑު ވަޅުގަނޑަކަށް ވެއްޓިފަ އެވެ.\nމި ހުރިހާ ކަމެއް މިހެން އޮތް އިރު، މި މަހު 17 ވަނަ ދުވަހު ރައީސް އިބްރާހިމް މުހައްމަސު ސާލިހު އިންޑިއާ އަށް ވަޑައިގަންނަވާ ދަތުރުގައި އެ ބިޔަ ލޯނު އެއްބަސްވުމުގައި ސޮއި ކޮށް، ޗައިނާގެ ލޯނުތަކުން ދިވެހިން މިންޖުވެއްޖެނަމަ، އިންޑިއާގެ ދަރަނި ދިވެހިން ފޫބައްދާނެ ގޮތެއް ސަރުކާރުން ބުނެދޭން ޖެހޭނެ ކަމަށް ގިނަ ބަޔަކު ސޯޝަލް މީޑިއާގައި ބުނެފައި ވެއެވެ.\nއިންޑިއާ އިން އެ ލޯނު ދޭން އެއްބަސްވަނީ ރާއްޖޭގައި އަސްކަރީ ބޭހެއް ހެދުމުގެ ހުއްދަ ދޭން ސަރުކާރުން އެއްބަސްވުމުން ކަމަށް އެ ގައުމުގެ ބައެއް މީޑިއާ ރިޕޯޓްތައް ބުނެ އެވެ. ނަމަވެސް އެކަން ފޮރިން މިނިސްޓަރު އަބްދުﷲ ޝާހިދު އާއި ޑިފެންސް މިނިސްޓަރު މާރިޔާ އަހުމަދު ދީދީ ވަނީ ދޮގު ކުރައްވާފަ އެވެ.\nނަމަވެސް، އަދިވެސް އެ ލޯނުގެ ފަހަތުގައި ފޮރުވިފައިވާ އެހެން ބައެއް ކަންކަން ހުރި ކަމަށް ބައެއް މީހުން އަންނަނީ ބުނަމުންނެވެ.\nޗައިނާގެ ލޯނުން ސަލާމަތްވުމަށް ކަމަށް ބުނެ އިންޑިއާ އިން ލޯނު ނަގާއިރު އެ ލޯނު ވާންވާނީ، މިހާރު ރާއްޖެ އަށް ޗައިނާ އިން ދީފައިވާ ލޯނުތަކަށް ވުރެ އިންޓަރެސްޓް ރޭޓް ކުޑަ ލޯނަކަށެވެ. އަދި ރީޕޭމަންޓް ވެސް މިހާރު ހުރި ލޯނުތަކަށް ވުރެ ލުއިވާން ޖެހޭނެ އެވެ.\nނޫންނަމަ ޗައިނާގެ ލޯނުތަކަށް ވުރެ އޭގެ ބަރުދަން ރާއްޖޭގެ އިގްތިސާދަށް ބޮޑުވާނެ އެވެ. އާހިރުގައި ނިމިގެން ދާއިރު ރާއްޖޭގެ އިގްތިސާދަށް ލިބޭ ގެއްލުންތައް ވެސް އިންތިހާ އަށް ބޮޑުވެގެން ދާނެ އެވެ. އަދި އެ ފަދަ ބޮޑު ލޯނެއް ނަގާއިރު، އެކަމުގެ ފަހަތުގައި ފޮރުވިފައި ބޮޑު ސިއްރެއް އޮވެގެން ނުވާނެ އެވެ.\nސިއްރުތަކުން ފުރިގެންވާ ބަރުހެލި ލޯނެއް، އިންޑިއާ އިން ނަގައިފިނަމަ މި ސަރުކާރު އިންތިހާބު ކުރި އެތައް ބައެއްގެ އިހުސާސް ތަކަށް ސަރުކާރުން އެ ދެނީ ބީރު ކަންފަތެއް ކަމަށް ދެކޭ މީހުން ތިބޭނެއެވެ.\nޗައިނާ ދަރަނި އިންޑިއާ އިންޑިއާ-ރާއްޖެ އިގްތިސާދު އެމްއެމްއޭ ރާއްޖެ-ޗައިނާ\nބޮޑު އިންޓަރެސްޓަކަށް ނަގާފައޮތް ލޯނެއް ދައްކަން ކުޑަ އިންޓަރެސްޓަކަށް ނަގާ ލޯނުން ވާނީ ފައިދާ\nލޯނުނަގާ ނަގާ ހަފުސް މިގައުމުގެ ބޮންޑް ވިޔަފާރިވެރިޔަކު ގަންނަވާހަކައިވޭ އުވިޔަފާރިވެރިޔާ ވެސް ރިސޯޓް ހިންގާ ވާހަކަވެސް އިވޭ އެހެންވީމާ ސަރުކާރުނއވެސް ސިވިލްސާވަންޓުން ލައިގެން ރިސޯޓް ހިންގަންވީނު އޭރުން އަބަދު އަބަދު ތިޔަލޯނު ތަކެއްނަގާކަށް ނުޖެހޭނެނު\nލޯނު އަދާކުރެވޭނެ، އެކަމު އެނަގާ ލޯނު ތަކުގެ ފައިދާ ރައްޔިތުންނަށް ނުކުރާނަމަ އެވާނީ ފޫނެއްފަޔަށް ފެންފުރުން ކަހަލަ ކަމަކަށް އެންމެ މުހިންމު ކަމެއް ދޭންޖެހޭނީ ރައްޔިތުންނަށް އެންމެ ބޭނުންވެފައިވަކަންކަމަށް އެއީ ބޯހިޔާވަހަިކަމާއި ސާފު ބޯފެނާއި ނަރުދަމާގެ ކަންކަން ހަލުވި ސްޕީޑެއްގައި ކުރުން އެހެންނޫނީ ތީ ބޭކާރުކަމެއް\nހަމަ އަހާލަން ބަެނުން ކިހާ ވަރަކަށް ދިރާ ކޮއްގެން ލިޔެފަ އޮތް ލިޔުމެއްތޯ...


Committee hoonuve barulamany nizaam eh gennah govaalaifi – Iru\nކޮމެޓީ ހޫނުވެ، ބަރުލަމާނީ ނިޒާމެއް ގެންނަން ގޮވާލައިފި\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީއަށް އެންވަޔަރަންމަންޓް މިނިސްޓަރު ޑރ. ޙުސައިން ރަޝީދު ޙަސަން ހާޒިރުކުރި ބައްދަލުވުން ހޫނުވެ، ރާއްޖޭގައި ބަރުލަމާނީ ނިޒާމެއް ގާއިމް ކުރުމަށް ފުވައްމުލަކު ދެކުނު ދާއިރާގެ އެމްޑީޕީ މެމްބަރު މުހައްމަދު މުމްތާޒު ގޮވާލައްވައިފިއެވެ.\nސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީގެ މިރޭގެ ބައްދަލުވުމުގެ އެޖެންޑާގައި ވަނީ ފުވައްމުލައް ސިޓީގެ ފެނާއި ނަރުދަމާގެ ނިޒާމާ ގުޅޭ ގޮތުން މަޝްވަރާ ކުރުމެވެ. އެ ކަމަށް އެންވަޔަރަމެންޓް މިނިސްޓަރުގެ އިތުރުން ފެނަކަ ކޯޕަރޭޝަންގެ އިސް ބޭފުޅުންނާއި ފުވައްމުލައް ސިޓީ ކައުންސިލްގެ މެންބަރުން ބައިވެރިވެވަޑައިގެންނެވި އެވެ.\nމެންބަރުންގެ ސުވާލުތަކަށް ޖަވާބު ދެއްވަމުން މިނިސްޓަރު ހުސައިން ވިދާޅުވަނީ އެ މިނިސްޓްރީގެ މެންޑޭޓްގެ ތެރޭގައި އޮންނަ ކަމަކީ ތިމާވެއްޓާއި އެނާޖީއާ ގުޅުން ހުރި ކަންކަމުގެ ސިޔާސަތު ކަނޑައެޅުން ކަމަށެވެ.\nމިރޭ ކުރިއަށްދިޔަ ކޮމެޓީ ބައްދަލުވުމުގައި މިނިސްޓަރުގެ އެ ޖަވާބާ ގުޅިގެން ވަރަށް ހިތްހަމަނުޖެހި ހުންނަވައި ހުންނަވައި ފުވައްމުލައް ދެކުނު ދާއިރާގެ މެންބަރު މުމްތާޒު މުހައްމަދު ވިދާޅުވީ އެންވަރަޔަމެންޓް މިނިސްޓަރުގެ އިތުރުން އަދިވެސް ގިނަ މިނިސްޓަރުންގެ ފަރާތުން ވެސް ޒިންމާދާރުކަން ކުޑަ އަމަލުތައް ފެންނަ ކަމަށެވެ. ބައެއް މިނިސްޓަރުންނަށް އެއް ގޮތަކަށް ވެސް ރައްޔިތުންގެ އިހުސާސްތައް ނުދަންނަ ކަމަށް އޭނާ ވިދާޅުވި އެވެ.\nހއ އަތޮޅުން ފެށިގެން އއ އަތޮޅަށް ވައިޓް އެލަރޓް ނެރެފި\n“މިހާރު އެބަ ސުވާލު އުފެދޭ މިއީ އެންމެ ރަނގަޅު ނިޒާމުތޯ؟ ދިވެހިރާއްޖޭގެ ވެރިކަން ކުރާ ނިޒާމުގެ ވާހަކަ އަޅުގަނޑު މި ދައްކަނީ. ރައްޔިތުންގެ އިހްސާސްތައް ނޭނގޭ މިނިސްޓްރީތަކާއި މިނިސްޓަރުންތަކެއް ބައިތިއްބައިގެން އަޅުގަނޑުމެންނަކަށް ނޭނގޭ މިކަން ކުރާނެ ގޮތެއް. އަޅުގަނޑުމެންނަށް ރައްޔިތުން ގުޅަނީ. ރިޔާސީ ނިޒާމުގެ ބަދަލުގައި ބަރުލަމާނީ ނިޒާމެއް ގެންނަން ވެއްޖެކަން ނޭނގޭ.” މުމްތާޒް ވިދާޅުވިއެވެ.\nޑރ. ޙުސައިން މިރޭ ކޮމިޓީއަސް ހާޒިރު ކުރީ ފުވައްމުލަކުގައި ގާއިމްކޮށްފައިވާ ފެނާއި ނަރުދަމާ ނިޒާމާ ގުޅޭގޮތުން ސުވާލު ކުރުމަށެވެ.


ކުރީގެ ޗީފް އޮފް ޑިފެންސްފޯސް މޭޖަރ ޖެނެރަލް، އަޙްމަދު ޝިޔާމްގެ މައްޗަށް ދަޢުވާކޮށްދިނުމަށް އެދި ފޮނުވައިފި | އެންޓި-ކޮރަޕްޝަން ކޮމިޝަން\nކުރީގެ ޗީފް އޮފް ޑިފެންސްފޯސް މޭޖަރ ޖެނެރަލް، އަޙްމަދު ޝިޔާމްގެ މައްޗަށް ދަޢުވާކޮށްދިނުމަށް އެދި ފޮނުވައިފި\nމި ކޮމިޝަނުން ތަޙްޤީޤުކޮށްފައިވާ، ކ.ވިލިނގިލީގައި ހުންނަ ކޯސްޓްގާޑްގެ އިމާރާތުގައި، 2017 ވަނަ އަހަރުން ފެށިގެން މޯލްޑިވްސް ނޭޝަނަލް ޑިފެންސްފޯސް (އެމް.އެން.ޑީ.އެފް)ގެ ކުރީގެ ޗީފް އޮފް ޑިފެންސްފޯސްގެ މޭޖަރ ޖެނެރަލް އަޙްމަދު ޝިޔާމްގެ ބައްފަ ދިރިއުޅެމުންދިޔަކަމަށް ބުނާ މައްސަލަ ތަޙްޤީޤުކޮށް ނިންމައި، އެ މައްސަލާގައި ދަޢުވާކުރުމަށްޓަކައި ޕްރޮސިކިއުޓަރ ޖެނެރަލްގެ އޮފީހަށް ފޮނުވައިފިއެވެ.\nއެގޮތުން، މި މައްސަލާގައި ދަޢުވާކުރުމަށް ފޮނުވާފައިވަނީ އެމް.އެން.ޑީ.އެފްގެ ކުރީގެ ޗީފް އޮފް ޑިފެންސް ފޯސް މޭޖަރ ޖެނެރަލް، އަޙްމަދު ޝިޔާމް މައްޗަށެވެ. އެފަރާތުގެ މައްޗަށް ދަޢުވާކުރުމަށް ފޮނުވާފައިވަނީ ޤާނޫނު ނަންބަރު 2/2000 (ކޮރަޕްޝަން ހުއްޓުވުމާ މަނާކުރުމުގެ ޤާނޫނު) ގެ 12 ވަނަ މާއްދާގެ (ހ) ގެ ދަށުން، މަޤާމުގެ ނުފޫޒު ބޭނުންކޮށްގެން ނާޖާއިޒު ފައިދާއެއް ހޯދައިދިނުމުގެ ކުށުގެ ދަޢުވާއާއި، ޤާނޫނު ނަންބަރު 9/2014 (ދިވެހިރާއްޖޭގެ ޤާނޫނުލްޢުޤޫބާތު)ގެ 513ވަނަ މާއްދާގެ (ށ)ގެ ދަށުން، ރަސްމީ ހައިސިއްޔަތު ނަހަމަގޮތުގައި ބޭނުންކޮށްގެން، އޭގެ ފައިދާ ލިބެން ނުޖެހޭ މީހަކަށް މަންފާއެއް ހޯދައިދިނުމުގެ ކުށުގެ ދަޢުވާއެވެ.\nމި މައްސަލާގައި މި ކޮމިޝަނަށް ފާހަގަކުރެވުނު ކަންތައްތަކަށް ބަލާއިރު، އެމް.އާރު.ސީ.ސީގެ ވީ.އައި.ޕީ ގޭގައި 18 ޖުލައި 2017 އިން 11 ޑިސެންބަރު 2018 ގެ ނިޔަލަށް، އެމް.އެން.ޑީ.އެފްގެ ކުރީގެ ޗީފް އޮފް ޑިފެންސް ފޯސް މޭޖަރ ޖެނެރަލް (ރޓޑ) އަޙްމަދު ޝިޔާމުގެ ބައްޕަ ދިރިއުޅެފައިވެއެވެ. އެގޮތުން، އެމް.އެން.ޑީ.އެފްގެ މަރުކަޒެއްކަމަށްވާ އެމް.އާރު.ސީ.ސީގެ ވީ.އައި.ޕީ ގޭގައި މީހުން ބޭތިއްބުމުގައި ޢަމަލުކުރާނެ ވަކި ޚާއްސަ އުޞޫލެއް ނެތްނަމަވެސް، އެމް.އާރު.ސީ.ސީގެ ޢިމާރާތުގައި ހުރި ތަންތަނަކީ ސިފައިންގެ ޤާނޫނާއި ގަވާއިދުގައިވާ ގޮތުގެ މަތިން ޢަމަލުކުރެވޭ ތަންތަން ކަމަށްވާތީ، އެމް.އާރު.ސީ.ސީއަށް ހިނގާ އުޞޫލު އެތަނުގެ ވީ.އައި.ޕީ ގެއަށްވެސް ހިނގާނެކަން ފާހަގަކުރެވެއެވެ. އެހެންކަމުން، އެމް.އާރު.ސީ.ސީގައި އާންމުންނަށް ދިރިނޫޅެވޭ އުޞޫލުން ވީ.އައި.ޕީ ގޭގައި އާންމުންނަށް ދިރިނޫޅެވޭނެކަން އެނގެއެވެ.\nހަމައެހެންމެ، ވީ.އައި.ޕީ ގެއަކީ ސިފައިންގެ އެކިއެކި ބޭނުންތަކަށާއި، ސިފައިންގެ ޚިދުމަތްތަކަށް އަންނަ ޚާއްސަ ފަރާތްތައް ވަގުތީ ގޮތުން މަޑުކޮށްގެން ތިބުމަށް ބޭނުންކުރާ ތަނަކަށްވާއިރު، ދަޢުލަތުގެ މާލިއްޔާއިން ޚަރަދުކުރާ ތަނެއްގެ އިސް މަޤާމުތަކުގައި ތިބޭ ފަރާތްތަކުން، މަޤާމުގެ ނުފޫޒު ބޭނުންކޮށް އެތަނެއްގެ ވަޞީލަތްތައް އެ ފަރާތެއްގެ އަމިއްލަ ބޭނުންތަކަށް ބޭނުންކުރެވޭނެ ކަމަށް ދެކޭ ދުވަސްވީ ސަގާފަތެއް ދަޢުލަތުގެ މުއައްސަސާއެއްގެ ތެރޭގައި އޮތުމަކީ އެ ޢަމަލު ހުއްދަކުރާނެ ނުވަތަ ކޮރަޕްޝަން ހުއްދަވާނެ ކަމެއް ނޫނެވެ. އެގޮތުން، އެ ޢަމަލަކީ ދަޢުލަތުގެ މުވައްޒަފެއްގެ ވަޒީފާ ނުވަތަ މަޤާމު ބޭނުންކޮށްގެން ދަޢުލަތުން ޚަރަދުކުރާ ތަނެއްގެ މަންފާ އެ މަންފާއެއް ލިބެންނުޖެހޭ ފަރާތްތަކަށް ލިއްބައިދޭ ޢަމަލެއްކަން ފާހަގަކުރެވެއެވެ.\nއަދި އެމް.އާރު.ސީ.ސީގެ ވީ.އައި.ޕީ ގޭގައި ދިގު މުއްދަތަކަށް އެމް.އެން.ޑީ.އެފްގެ ކުރީގެ ޗީފް އޮފް ޑިފެންސް ފޯސް މޭޖަރ ޖެނެރަލް (ރޓޑ) އަޙްމަދު ޝިޔާމުގެ ބައްޕަ، ދިރިއުޅެފައިވާތީއާއި، އަޙްމަދު ޝިޔާމްގެ ބައްޕަ ބެލެހެއްޓުމަށް އެމް.އެން.ޑީ.އެފްގައި ކުރިން މަސައްކަތްކުރި ފަރާތެއް އެމް.އާރު.ސީ.ސީގެ ވީ.އައި.ޕީ ގޭގައި ދިރިއުޅެފައިވާކަން ތަޙުޤީޤަށް އެނގިފައިވެއެވެ. މީގެއިތުރުން، އަޙްމަދު ޝިޔާމްގެ ބައްޕަ އެމް.އާރު.ސީ.ސީގެ ވީ.އައި.ޕީ ގޭގައި ހުރެފައިވަނީ އަޙްމަދު ޝިޔާމް އަންގައިގެންކަމާއި، ތަޙުޤީޤަށް ހޯދާފައިވާ ލިޔުންތަކުން އަޙްމަދު ޝިޔާމްގެ ބައްޕަ ސިފައިންގެ މަރުކަޒެއްގައި ދިރިއުޅުން ހުއްދަކުރާ ޤާނޫނެއް، ޤަވާއިދެއް ނުވަތަ އުޞޫލެއް ނެތުމުން އޭނާ އެތަނުގައި ދިރިއުޅޭނެ ހައިޞިއްޔަތެއް ނެތްކަން ފާހަގަކުރެވެއެވެ.\nއޭގެއިތުރުން، ސިފައިންގެ ޤާނޫނުގައި ބަޔާންކުރާ ސިފައިންގެ ވާޖިބާއި މަސްޢޫލިއްޔަތު އަދާކުރުމުގެ ގޮތުން އާންމު ފަރުދުންނަށް ފޯރުކޮށްދެންޖެހޭ ޚިދުމަތެއް ފޯރުކޮށްދިނުން ފިޔަވައި، ސިފައިންގެ ވެރިއެއްގެ އިރުޝާދުގެ ދަށުން އާންމު ފަރާތެއް ބެލެހެއްޓުމަށް ސިފައިންގެ އޮފިސަރެއް ހަމަނުޖެއްސޭނެކަން އެނގެއެވެ. ނަމަވެސް، އަޙްމަދު ޝިޔާމްގެ އެންގުމުގެ މަތިން، ސިފައިންގެ އޮފިސަރެއް އަޙްމަދު ޝިޔާމްގެ ބައްޕަ ބެލެހެއްޓިކަން ތަޙުޤީޤަށް ހޯދާފައިވާ ލިޔުންތަކުންނާއި ލިބިފައިވާ މަޢުލޫމާތުން އެނގިފައިވާތީއާއި، އެމް.އާރު.ސީ.ސީގެ ވަސީލަތްތަކާއި ޚިދުމަތްތައް އަޙްމަދު ޝިޔާމްގެ ބައްޕައަށް ބޭނުންކުރެވޭގޮތަށް އޮތުމުން، އޭނާއަށް ލިބެން ނުޖެހޭ މަންފާތަކެއް ލިބިފައިވާކަން ފާހަގަކުރެވެއެވެ.\nއެހެންކަމުން، އިސްވެ ބަޔާންކުރެވުނު ކަންތައްތަކަށް ރިޢާޔަތްކުރުމުން، އެމް.އެން.ޑީ.އެފްގެ މޭޖަރ ޖެނެރަލްގެ މަޤާމުގައި ކުރިން ހުރި އަޙްމަދު ޝިޔާމް އެމް.އާރު.ސީ.ސީގެ ވީ.އައި.ޕީ ގޭގައި އޭނާގެ ބައްޕަ ދިގު މުއްދަތަކަށް ދިރިއުޅުމަށް ބަހައްޓައި، އަޙްމަދު ޝިޔާމްގެ ބައްޕަ ބެލެހެއްޓުމަށް ސިފައިންގެ މުވައްޒަފެއް އެމް.އާރު.ސީ.ސީގައި ބަހައްޓާފައިވަނީ އަޙްމަދު ޝިޔާމްގެ މަޤާމްގެ ނުފޫޒު ބޭނުންކޮށްގެން، އެނގިހުރެ ސިފައިންގޭގެ ޤާނޫނާ ގަވައިދާ ޚިލާފަށް އަޙްމަދު ޝިޔާމްގެ ބައްޕައަށް ނާޖާއިޒު ފައިދާތަކެއް ހޯދައިދިނުމަށްކަން ތަޙުޤީޤަށް ފާހަގަކުރެވިފައިވެއެވެ.\nނޯޓް: މި މައްސަލައަކީ ކޮރަޕްޝަން އެކުލެވިގެންނުވާކަމަށް ކަނޑައަޅައި، މި ކޮމިޝަނުން ކުރިން ނިންމާފައިވާ މައްސަލައެއްކަމުގައި ވީނަމަވެސް، ޕްރޮސިކިއުޓަރ ޖެނެރަލްގެ އޮފީހުން މި މައްސަލައާ ގުޅިގެން އިތުރު ކަންތައްތަކެއް ފާހަގަކުރައްވާފައިވާތީ، އެކަންކަމަށް ރިޢާޔަތްކޮށް، މި ކޮމިޝަނުން ވަނީ މި މައްސަލަ އަލުން ހުޅުވައި، މައްސަލައިގެ ތަޙްޤީޤު ފުރިހަމަކޮށްފައެވެ.


India Ga Covid Jehe Meehun Ge Adhadhu Dhasheh Nuve, Sifainge Ehee Ah Edhijje - Vaguthu\nއިންޑިއާގައި ކޮވިޑް ޖެހޭ މީހުންގެ އަދަދު ދަށެއް ނުވޭ، ސިފައިންގެ އެހީއަށް އެދިއްޖެ\nއިންޑިއާ އިން ވޭތުވެދިޔަ 24 ގަޑިއިރުގެ ތެރޭގައި ކޮވިޑް-19 އަށް ފައްސިވި މީހުންގެ އަދަދު 319،435 އަށް އަރައިފިއެވެ.\nދުނިޔޭގެ ގައުމުތަކުގެ ތެރެއިން އިންޑިއާއަކީ މިވަގުތު އެންމެ ވަރުގަދަ އަށް ކޮވިޑް ފެތުރިފައި އޮތް ގައުމެވެ. އެ ގައުމުން މިހާތަނަށް 17 މިލިއަނަށް ވުރެ ގިނަ މީހުން ކޮވިޑް-19 އަށް ފައްސިވެ 197،000 އަށް ވުރެ ގިނަ މީހުން މި ބަލީގައި ވަނީ މަރުވެފައެވެ.\nއިންޑިއާ އިން އިއްޔެ އެކަނި ވެސް 2،771 މީހުން ކޮވިޑް ޖެހިގެން ވަނީ މަރުވެފައެވެ.\nއިންޑިއާގެ ހާލަތު މިހާ ގޯސްވެފައިވުމުން، މިހާރު ވަނީ ސިފައިންގެ އެހީއަށް އެދިފައެވެ. ހޯމަ ދުވަހު އިންޑިއާގެ ހޮސްޕިޓަލުތައް ފުރި ފަރުވާ ދެވެން އެނދުމަތި ކުރެވެން ނެތުމުން އެތައް ބަޔަކަށް ފަރުވާ ނުދީ ގެޔަށް ފޮނުވާލައިފައިވެއެވެ.\n"ދުވާލެއްގެ މައްޗަށް ކޮވިޑަށް ފައްސިވާ މީހުން ބޮޑުތަނުން މަދުވެފައި އެވަނީ ދުވާލަކު ޓެސްޓު ކުރާ މީހުންގެ އަދަދު މަދުވެފައިވާތީ" އިންޑިއާގައި އިސްކޮށް ހަރަކާތްތެރިވާ ސިއްހީ ތަޖުރިބާކާރަކު ބުނެފައިވެއެއެވެ.\nއިންޑިއާގައި ގިނަ ބަޔަކު ކޮވިޑަށް ފައްސިވެ ރިކޯޑު އަަދަދަކަށް މަރުވަމުންދާތީ ސިފައިންގެ އެހީއަށް އެދުނު އިރު، ސިފައިންގެ އިސް ވެރިޔާ ބިިޕިން ރަވާޓް އިއްޔެ ބުނެފައި ވަނީ ސިފައިންގެ ސްޓޯރުގައި ރައްކާކުރެވިފައި ހުރި ތަނުން އޮކްސިޖެން ފޯރު ކޮށްދޭނެ ކަމަށާއި، ރިޓަޔާ ވެފައިތިބި މެޑިކުން ސިއްހީ ދާއިރާގެ ހިދުމަތްތެރިންނާއެކު މަސައްކަތް ކުރަން ފަށާނެ ކަމަށެވެ.\nއިނގިރޭސި ވިލާތުން ފޮނުވާފައިވާ 100 ވެންޓިލޭޓަރާއި 95 އޮކްސިޖެން މެޝިން ވަނީ މިއަދު ހެނދުނު ދިއްލީއަށް ލިބިފައެވެ. އަދި އިނގިރޭސި ވިލާތުން އޮކްސިޖެން ފޯރު ކޮށްދެވޭތޯ ދަނީ މަސައްކަތް ކުރަމުންނެވެ.\nމީގެ އިތުރުން އެހެން ގައުމުތަކުން ވެސް އިންޑިއާއަށް އެހީތެރިކަން ފޯރު ކޮށްދީފައިވެއެވެ.


ލަންދޫސްކޫލްގެ ނެޓްބޯޅަމުބާރާތް މިއަދު ފަށަނީ. | Landhooinfo\nލަންދޫސްކޫލްގެ ނެޓްބޯޅަމުބާރާތް މިއަދު ފަށަނީ.\nނ.ލަންދޫސްކޫލްގެ މިއަހަރުގެ ނެޓްބޯޅަ މުބާރާތް މިއަދު ހަވީރު ފަށާގޮތަށް ހަމަޖެހިފައިވާކަމަށް އެސްކޫލުން މައުލޫމާތު ދީފިއެވެ.\nލަންދޫސްކޫލުން މައުލޫމާތު ދެއްވާ ގޮތުގައި މިއަހަރުގެ އިންޓަރހައުސް ނެޓްބޯޅަމުބާރާތް މިއަދު ހަވީރު ފަށާއިރު މިމުބާރާތުގައި އެސްކޫލްގެ3ހައުސްއިން ބައިވެރިވެފާވެއެވެ.\nމިއީ ލަންދޫސްކޫލުގަައި ކޮންމެ އަހަރަކުވެސް ބާއްވަމުން އަންނަ އިންޓަރހައުސް ނެޓްބޯޅަ މުބާރާތެއް ކަމުގައި ވީނަމަވެސް 2011 ވަނައަހަރު (މިދިޔައަހަރު) ވަނީ މިމުބާރާތް ކެންސަލް ކޮށްލައިފައެވެ. އެސްކޫލުން ބުނީ މިދިޔައަހަރު އެމުބާރާތް ފަށާފަ މުބާރާތުގެ ފުރަތަމަ މެޗްގެ ގާތް ގަޑަކަށް 15 ވަރަކަށް މިނިޓް ކުޅެވިފައިވަނިކޮށް ކުޅުންތެރިއަކު ވެއްޓި ފައިގެ ފަލަމަސްގަނޑާ ހިސާބުން ބިންދައިގެން ގޮސް ބޮޑަތި އަނިޔާތަކެއް ލިބިފައިވުމުގެ ސަބަބުން އެމުބާރާތް ކެންސަލްކޮށްލީ ކަމުގައެވެ.\nލަންދޫސްކޫލުން ބުނީ މިފަހަރުގެ މުބާރާތް ކުރިއަށްގެންދިޔުމަށް ނިންމީ ވޭތުވެ ދިޔައަހަރު އެހެން އެގޮތަށް އެކަން ދިމާވިޔަސް މިފަދަ ކުޅިވަރު ތަކަކީ ދަރިވަރުންނަށް މުހިއްމު ފައިދާތަކެއް ކުރާނެކަމަކަށްވާތީ ދަރިވަރުންނާއި، ބެލެނިވެރިންގެވެސް އެދުމުގެ މަތިންކަމަށެވެ.


ކްރެއޭޓިވް އާރޓް ޓީޗަރ\nހެލްތް އެންޑް ޕީ.އީ ޓީޗަރ\nއަރަބިކް ލެންގްއޭޖް ޓީޗަރ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޑިސެމްބަރ 23 ވާ ހޯމަ ދުވަހުގެ 14:00 ގެ ކުރިން، ހިރިމަރަދޫ ސުކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nސުންގަޑި: 23 ޑިސެންބަރު 2019 1400


Shaheem Ah Maruhabaa, Varu Gadha Idhikolhu Faraatheh Beynunvey: Shifau - Vaguthu\nއިދިކޮޅު ޕީޕީއެމް/ޕީއެންސީގެ އެޑްވައިޒަރުގެ މަގާމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު އައްޔަން ކުރެއްވުމާ ގުޅިގެން އެކަމަށް މަރުހަބާ ދަންނަވާ ކަމަށް ރައްޔިތުންގެ މަޖިލިހުގެ އިހަވަންދޫ ދާއިރާގެ އެމްޑީޕީގެ މެމްބަރު މުހައްމަދު ޝިފާއު ރޭ ވިދާޅުވެއްޖެއެވެ.\nޝަހީމް، އިދިކޮޅު ކޯލިޝަންގެ އެޑްވައިޒަރަކަށް ހަމަޖެއްސި ހަބަރެއްގެ ލިންކާ އެކު، ޝިފާއު ކުރެއްވި ޓުވީޓެއްގައި ވިދާޅުވީ ރާއްޖެ އަށް މިވަގުތު ވަރުގަދަ އިދިކޮޅު ފަރާތެއް ބޭނުންވާ ކަމަށެވެ. އަދި ގައުމަށް ކުރިއެރުން ހޯދައި ދިނުމަށް ޝަހީމް މަސައްކަތް ކުރައްވާނެ ކަމަށް އުންމީދު ކުރައްވާ ކަމަށް ވިދާޅުވިއެވެ. ޝިފާއު، ޝަހީމަށް މަރުހަބާ ދަންނަވައި ޓުވީޓު ކުރެއްވީ އޭނާ ޓެގް ކުރައްވައެވެ.\nSurely we needastrong opposition.\nHope you would work for for betterment of nation rather then working on freeing jailed criminals. https://t.co/sfOPpTJusY\n— MP Mohamed Shifau (@mhshifau) September 24, 2020\n"އުންމީދު ކުރަނީ ޖަލުގައި ތިބި ކުށްވެރިން މިނިވަން ކުރުމުގެ ބަދަލުގައި ގައުމަށް ކުރިއެރުން ހޯދައި ދިނުމަށް މަސައްކަތް ކުރާނެ ކަމަށް،" މަނީ ލޯންޑްރިންގެ ކުށުގައި ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވާ ކުރީގެ ރައީސް އަބްދުﷲ ޔާމީނަށް އިޝާރާތް ކުރައްވައި ޝިފާއު ވިދާޅުވިއެވެ.\nމިދިޔަ ރިޔާސީ އިންތިހާބުގައި ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ރަނިންމޭޓު، ޝަހީމްއާ އެކު، ތިން ބޭފުޅުން އެޑްވައިޒަރުންނަށް އެބަތިއްބެވިއެވެ. އެއީ ކުރީގެ ރައީސް ޑރ. މުހައްމަދު ވަހީދު ހަސަން މަނިކާއި ކުރީގެ ނައިބު ރައީސް ޑރ. މުހައްމަދު ޖަމީލެވެ.\nޑރ. ޝަހީމް ރޭގެ ރަސްމިއްޔާތުގައި ވާހަކަ ދައްކަވަނީ. --- ވަގުތު އިމޭޖަސް: އަހުމަދު އަލީ\nއެ ކޯލިޝަނުން ދަނީ މުޅި ރާއްޖޭގައި ކޯލިޝަންގެ ސިޔާސީ ހަރަކާތްތައް ފަތުރާލަން މަސައްކަތް ކުރަމުންނެވެ. އެ ކޯލިޝަންގެ ހަރަކާތްތައް ފުޅާކުރަނީ، ކޯލިޝަނުން ބުނާ ގޮތުގައި، ސަރުކާރު ފެއިލްވެ ގައުމުގެ މިނިވަންކަމަށް ނުރައްކާވާ ގޮތަށް ހާރިިޖީ ގުޅުންތައް ބަދަހި ކުރަމުން ދާތީއެވެ.\nރިޔާސީ އިންތިހާބުން ލިބުނު ނާކާމިޔާބީއާ އެކު، ޝަހީމް ގިނަ ދުވަސްތަކެއް ވަންދެން އުޅުއްވީ ސައުދީ އަރަބިއްޔާގައެވެ. އެއީ ޖިއްދާގައި ހުންނަވާ ހުންނަ އޯގައިނައިޒޭޝަން އޮފް ދި އިސްލާމިކް ކޯޕަރޭޭޝަން (އޯއައިސީ) ގެ ސެކްރެޓަރީ ޖެނެރަލްގެ މުޝީރުގެ މަގާމު ފުރުއްވުމަށެވެ. މަގާމުގެެ ދައުރު ފުރިހަމަ ކުރެއްވުމަށް ފަހު، އޭނާ ރާއްޖެ ވަޑައިގެންނެވީ މިދިޔަ މަހު ފަހުކޮޅުގައެވެ.\nޝަހީމް ރޭ ވިދާޅުވީ ރާއްޖެ އަށް އިޖުތިމާއީ ގޮތުންނާއި އިގްތިސާދީ ގޮތުން ގައުމަށް ކުރިމަތިވެފައިވާ ގޮންޖެހުންތަކުގެ ހާލަތުން ނަގައި އާރާސްތު ކުރެވޭނެ ހަމައެކަނި ލީޑަރަކީ ޔާމީން ކަމަށެވެ. އޭނާ ވިދާޅުވީ ކޮވިޑް-19ގެ ބަލިމަޑުކަމުގެ ސަބަބުންނާއި މިހާރުގެ ސަރުކާރުގެ ލީޑަރުންގެ އަމަލުތަކުގެ ސަބަބުން ގައުމަށް ބޮޑެތި ގޮންޖެހުންތަކެއް ކުރިމަތިވެފައިވާ ކަމަށެވެ.\nސެޕްޓެމްބަރު 25, 2020 11:02\nކވޑ ޝިފާ އު ކަލެ އަކީތަނެ އްދޮރެ އް\nއއ އެނގޭމީހެ އ އް ނޫން\nސެޕްޓެމްބަރު 25, 2020 11:03\nސި ފާއުކަލޭމެން ކީވެހޭ އެރުގާތިބިބޮޑެތިކުއްވެންދޫކޮށްލީ\nސެޕްޓެމްބަރު 25, 2020 12:12\nއަދުރޭ ގެ ފަހަތުން ދަކްތޫރު ޝަހީމް ހުންނަވާތަން ބަލާކަށް ބޭނުމެއްނޫން! ޕީޕީ ކުދިން ޝަހީމް ކުރިއަށް ނެރުއްވާ! އަދުރޭގޯހީއެއްނޫން މުޅިއަކުން އެކަމަކު މަސައްކަތް ކުރަންޖެހޭ ފެންވަރަކަށް މަސައްކަތެއްނުކުރެވޭ! ރ.ޔާމީނު އަށް ދެރަ ލިބޭތަން ބަލާކަށް މަގޭ ހިތެއް ނުރުހޭ!\nސެޕްޓެމްބަރު 25, 2020 12:28\nކަލޭމެން ހިތް އެދޭބަޔަކު ވައްކަމާއި ރޭޕްކުރުމާއި ޤައުމުގައި އަނިޔާވެރިވެ ހުޅުޖެހުމަށް ހިތްވަރު ދިނަސް އެމީހުން ޖަލަށްލާކަށް ނޭދޭ ، ދެން ކޮންވާހަކައެއް ދައްކާކަށް ، އިދިކޮޅު ލީޑަރަކު ނެތީމަ ރޯޔަލް ރޭޕާއި ޤައުމު ހަޒާނާ ދަވާލުން ހުއްޖަތަކަށް ވޭތަ ، މިވެސް ހަމަ ހަމަ މީހެއްބާއޭ ހިތަށްއަރާ\nސެޕްޓެމްބަރު 25, 2020 12:47\nޕްރޮފެސަރު މީ ވިސްނޭ ގޮލައެޖޭ. ކޮވިޑް އެކަންޏެއް ނޫން މީނައަށް އެނގެނީޖީ.\nސެޕްޓެމްބަރު 25, 2020 14:13\nރާއްޖޭގެ ވެރިކަން ވެސް އެމްޑީޕީ އަށް ރާއްޖޭގެ މަޖްލީސް ވެސް އެމްޑީޕީ އަށް ދީގެން މެނުވީ ވެރިކަން ނުކުރެވޭނެ ކަމަށް ރައީސް އިބޫ ވިދާޅުވުމުން ރައްޔިތުން އެ ދެކަން ވެސް ވަނީ ހެޔޮ ހިތުން ކޮށްދީފައޭ އެކަމަކު އެއިންވާ އެއްވެސް ފައިދާ އެއް ނެތޭ ރައްޔިތުންނަށް ރައީސް އިބޫ ކުރައްވާ ކަމަކީ ކުރީ ސަރުކާރު ކުރީ ސަރުކާރު އަދި ހިޔާ މަޝްރޫއުގެ ފްލެޓްސް ތަކުގެ ޖާގަ ކުޑައޭ ބުނެ މިނިސްޓަރުންގެ ތެރޭގައި އީގޯ ބަލި ޖެހިފައި ތިބި ކަންޓްރީސައިޑް ކަނޑުކޮހުން ދައްކާ ވާހަކަ ތަކޭ އަޑުއަހަނީ އެމްޑީޕީގެ ސަޕޯރޓް މިހާރު ވަރަށް ކުޑަވާނެއޭ އެބޮޑު ކަމަށް ދައްކަނީ އެއީ ވޯޓް ގުނުމުގައި އާއި އަދި ވޯޓް ނަތީޖާ އިއުލާން ކުރުމުގައި މަކަރާއި ހީލަތް ހަދައިގެންނޭ މީއޭ މީގެ އަސްލަކީ އެމްޑީޕީ އަކީ އެއް އިރެެއްގައި ވެސް ރާއްޖޭގައި ތިޔާ ބުނާ ބޮޑު ތާއީދެއް އޮތް ބައެއް ނޫނޭ އެއީ އައްޑޫ ގައި ތިބި ބޮޑެތި ވަގުން ތަކެއް އެކުވެގެން ކެނެރީގެ ނަޝީދާއި އެކު އުފައްދައިގެން އުޅޭ ވައްކަން ކުރާ ޕާރޓީ އެކޭ ކޮވިޑް ވަގު ވެންޓިލޭޓަރު ވަގު ކޮމިއުނިކޭޝަން ވަގު ދޯ\nސެޕްޓެމްބަރު 25, 2020 14:21\nކަލޭމެންގެ އިދިކޮޅުފަރާތް މާގަދަފަދަ ވާނެ! އެކަމަކު އެއީ އެންމެ އޯގާތެރި ފަރާތްވެސްމެ!\nސެޕްޓެމްބަރު 25, 2020 14:43\nސިފާޢުމެން ވެރިކަމަށް އައުމާއެކު ޖަލުގައިތިބި ގާޒީން ވަގަށްނެގި ބޮޑެތިކުއްވެރިންނާ ރިޝްވަތާ ކުޑަކުދިންނަ ބެހުނު މީހުންނަށް ދާންދެއް ދޫކޮށްލީ ރަނގަޅުތަ އެގޮތް މިއަދުވާހަކަނުދައްކަ\nސެޕްޓެމްބަރު 25, 2020 14:52\nބަލަކަލޭމެންވެސް ކަލޭމެންގެ ލީޑަރު ޖަލަށްލީމަ މިނިވަން ކުރާކަށް ނޫޅެމުތަ؟\nސެޕްޓެމްބަރު 25, 2020 15:35\nޔާންޓޭދެކި ހާދަބިރެއްގަންނަނީ އެމްޑީޕީ ގުންޑާއިން\nމިޤައުމު ދެންވެސް އަރާނީ ޔާންޓެއާއިއެކު ބަލަންތިބެ\nސެޕްޓެމްބަރު 25, 2020 16:35\nކަނޑުކޮސް ހުންނަ ގޮތްވެސްނޭގޭ އިރު ސައިޒުވެބަލަ..\nސެޕްޓެމްބަރު 25, 2020 16:39\nޑރ ޝަހީމް ރާއްޖެއަކު ވެސް ނެތް\nސެޕްޓެމްބަރު 25, 2020 16:46\nރެކްޓަރ މިންގަނޑުން ކިހާވަރެއްގެ ބާރުމިނެއްގައި ޝިފާއުގެ މޭގަނޑަށް އެރި ލޮޅުމެއްބާ!\nސެޕްޓެމްބަރު 25, 2020 17:10\nކަލޭމެން އިދިކޮޅުގަ ތިބެގެން ޖަލުގަ ތިބި ކްރިމިނަލްސް ދޫކުރަން ނުގޮވަމުތަ؟ ކޮންމެވެސް ވަރަކަށް ދެކިޅުޖެހޭ ވާހަކަ ދައްކަބަލަ. ތަނެއް ދޮރެއް ނޭނގި ފުންމައިން އަރާ ގޮނޑީގަ އިށީނަކަސް އަދި ނުވާނެ ކަލޯ.


Enme fahuge world cup ge semi gai Croatia athun balivumuge badhalu Englandun hifaifi\n2018 ވަނަ އަހަރުގެ ވޯލްޑް ކަޕްގެ ސެމީ ފައިނަލުގައި ކުރޭޝިއާ އަތުން ބަލިވެ ކުރަން ޖެހުނު ހިތި ތަޖުރިބާގެ ބަދަލު ހިފާ އިންގްލޭންޑުން ޔޫރޯ ފުޓުބޯޅަ މުބާރާތުގެ ފުރަތަމަ މެޗު ކާމިޔާބު ކޮށްފިއެވެ. މިއީ މިމުބާރާތުގެ މެޗެއް އެޓީމުން ކާމިޔާބު ކުރި ފުރަތަމަ ފަހަރެވެ.\nލަންޑަނުގެ ވެމްބްލީ ސްޓޭޑިއަމްގައި ކުޅެވުނު މިމެޗު އިންގްލޭންޑުން ކާމިޔާބު ކުރީ ހަނި ތަފާތަކުން ކަމުގައިވީ ނަމަވެސް މިމެޗުގައި އިންގްލޭންޑް ޓީމުގެ ފަރާތުން ވަނީ ވަރަށް ރީތި ކުޅުމެއް ފެނިގެން ގޮސްފައެވެ. 1 –0ގެ ނަތީޖާއަކުން އިންގްލޭންޑުން މިމެޗު ކާމިޔާބު ކޮށްފައިވާއިރު މިމެޗުގެ ހަމައެކަނި ލަނޑު އެޓީމަށް ޖަހައިދިނީ ރަހީމް ސްޓާލިންގްއެވެ.\nމިމެޗުގައި އެންމެ ގިނަ ބަޔަކަށް ހައިރާންކަން ލިބުނީ ޕުރިމިއާ ލީގުގައި ޗެލްސީ އާއި މެންޗެސްޓަރ ޔުނައިޓެޑްގައި މޮޅު ކުޅުމެއް ދެއްކި ދެ ޑިފެންޑަރުން ކަމަށްވާ ބެން ޗިލްވެލްއާއި ލޫކް ޝޯ އަށް މިއަދުގެ މެޗުން ފުރުސަތު ނުލިބުމުންނެވެ.\nމެޗުގެ ވަރަށް ކުރީކޮޅު އިންގްލޭންޑަށް ލީޑު ނަގަން ފުރުސަތު ލިބުނެވެ. އެގޮތުން މެޗުގެ ފަސްވަނަ މިނެޓުގައި އެޓީމުގެ ފިލް ފޯޑެން އަށް ލިބުނު ފުރުސަތު ފާހަގަ ކޮށްލެވެއެވެ. އޭރިއާ ތެރޭގައި ހުރެފައި ފޯޑެން ފޮނުވާލި ހަމަލާ އަމާޒުވީ ގޯލު ދަނޑިއަށެވެ.\nމެޗުގެ ނަތީޖާ ހަމަކުރަން 65 ވަނަ މިނެޓުގައި ކޮރޭޝިއާގެ ރެބިޗަށް ލިބުން ބޯޅަ ރަނގަޅަށް ފަޔަށް އަރާގޮތް ނުވެ ދިޔައީ ގޯލުގެ އަރިމަތީ ދަނޑިން ބޭރަށެވެ. އެއަށް ފަހުވެސް ކޮރޭޝިއާއިން ވަނީ ނަތީޖާ ހަމަހަމަ ކުރެވޭތޯ މަސައްކަތް ކޮށްފައެވެ. ނަމަވެސް ކާމިޔާބުވާ ގޮތް ވަނީ ނުވެފައެވެ.\nއޮސްޓްރިއާ އާއި ނޯތު މެކެޑޯނިއާ ބައްދަލުކުރާ މެޗު ފަށައިގެން މިހާރު އެބަ ކުރިއަށް ދެއެވެ. މިމުބާރާތުގެ މެޗެއް މިރޭ ރާއްޖެ ގަޑިން ދަންވަރު ބާރަ ޖަހާއިރުވެސް ކުޅެވޭނެއެވެ. އެ މެޗުގައި ބައްދަލުކުރާނީ ނެދަލޭންޑްސް އާއި ޔޫކްރޭނެވެ.


ހުޅުކޮޅު 20 – Esfiya\nހަވީރުވެގެން އައި އިރު ނުރީންމެންގެ ހިތުގައި ވަނީ އުފާވެރިކަމެވެ. ނަމަވެސް ޔައީޝްގެ ހިތަށް ވެރިވެފައި ވަނީ ފޫހިކަމެވެ. އޭނާ އެދާ ގެއަކަށް ދަނިވެސް މަޖުބޫރުވެގެންނެވެ. ނޫންނަމަ އޭނާ މިގަޑީގަ ހުންނާނީ ކޮންމެވެސް އެހެން ކަމެއްގައެވެ. ޔާސީންމެންނަށް ކާރު ދީފައި އެމީހުން ފަހަތުން ޔައީޝް ދިޔައީ ސައިކަލުގައެވެ. ފަނަރަ ވަރަކަށް މިނެޓު ވާންދެން ދުއްވުމަށްފަހު ޔާސީންމެން ކާރު މަޑުކޮށްލީ ދިހަ ބުރީގެ އިމާރާތެއްގެ ކުރިމައްޗަށެވެ. ނޫރިންމެން ކާރުން ފޭބުމުން އެމީހުން ކާރު ޕާކު ކޮށްލަން ދިޔައެވެ. ޔައީޝްވެސް ސައިކަލު ޕާކުކޮށްލުމަށްފަހު އޭގެން ފައިބައިގެން ގޮސް އެމީހުން ކައިރީ މަޑުކޮށްލިއެވެ.\nނޫރީން އާއި ހައިފާވެސް ތިބީ ކަޅު ހެދުމުގައި ކަޅު ކުލައިގެ ބޮޑު ބުރުގާ އަޅައިގެންނެވެ. ޔައީޝް ހުރީ އަޅި ކުލައިގެ އަތްދިގު ގަމީހަކާއި ކަޅުކުލައިގެ އެންމެ މިހާރުގެ ފަޓުލޫނެއްގައެވެ. އެ ގަމީހުގެ އަތް އާދައިގެ މަތިން އުޅަނބޮއްޓާ ހަމަޔަށް އޮޅާލައިފައި ވެއެވެ. ޒައިފް އާއި ޔާސީން ކަޅު ފަޓުލޫނުގައި ހުރި އިރު ޒައިފް ހުރީ ހުދުކުލައިގެ ތިކިތަކެއް ޖަހައިފައިހުރި ގަދަ ނޫކުލައިގެ ގަމީހެއްގައެވެ. ޔާސީން ހުރީ ކުޑަގޮތަކަށް ޑިޒައިންއެއް ހުރި ކަޅާއި އަޅިކުލައިގެ ގަމީހެއްގައެވެ.\nއެތެރެއަށް ވަދެގެން ގޮސް އެމީހުންލިފަޓަށް އެރިއެވެ. އަދި ޒައިފް އަށްވަނަ ފްލޯއަށް ފިއްތާލިއެވެ. އެހިނދު ލިފްޓު މައްޗަށް އަރަން ފެށިއެވެ. ލިފްޓު ހުޅުވުމުން އެމީހުން ލިފްޓުން ފޭބިއެވެ. ހަތަރު ދޮރު އެތާނގައި ވެއެވެ. މާނައަކީ ހަމައެކަނި އެ ފްލޯގައިވެސް ހަތަރު އެޕާޓުމެންޓް ހުރެއެވެ. އެތަނުން ވާތް ފަރާތުގައި ހުރި ފުރަތަމަ ދޮރުގައި ޔާސީން ޓަކި ޖަހާލިއެވެ. އެބަޔަކީ ޔާސީންމެންނާއި ޒައިފްމެންގެވެސް ރައްޓެހި ބައެއްކަން އެމީހުން އުޅުނު އުޅުމުން ޔައީޝްއަށް އެނގުނެވެ.\nއިރުކޮޅަކަށްފަހު ދޮރު ހުޅުވީ ފިރިހެނެކެވެ. ޒައިފް އާއި ޔާސިންއެކޭ އެއްފަދައިން ދިގު އިސްކޮޅެއް އޭނާއަށް ލިބިފައި ވެއެވެ. ތުނިކޮށް ކޮށާލައިފައިވާ އިސްތަށިގަނޑުގައި ކޮންމެވެސް ވަރަކަށް ނުރަ ހުއްޓެވެ. ލައިފައިވަނީ ހުދު ކުލައިގެ ގަމީހަކާއި ކަޅު ފަޓުލޫނެކެވެ. އޭނާ އެމީހުންނަށް މަރުޙަބާ ކިޔުމުން އެންމެން އެތެރެއަށް ވަދެގެން ދިޔައެވެ. ބޮޑު އެޕާޓްމެންޓެކެވެ. އަޅިކުލައިގެ ސޯފާތައް ބަހައްޓާލައިފައިވީއިރު މެދުގައި ބިއްލޫރީގެ ބޮޑު ވަށް މޭޒެއް ބަހައްޓާފައި ވެއެވެ. ފާރުތަކުގައިވެސް ވަނީ އަޅި ކުލައެކެވެ. ބަދިގެއާއި ކާގެ ވަނީ އެއްކޮށެވެ. އެ ސަރަހައްދުވެސް ފުދޭވަރަކަށް ބޮޑެވެ. އެތާންގައި ވަނީ ދެ ކޮޓަރިއެވެ. ޔައީޝް ފަރުވާތެރިކަމާއެކު މުޅި ތަނަށް ނަޒަރު ހިންގަމުން ދިޔައެވެ. ކޮންމެ ދިމާލަކުންވެސް ފެންނަނީ ސާފުތާހިރު ކަމެވެ. އެ ފިރިހެން މީހާ އެމީހުންގާތު ސޯފާގައި އިށީނުމަށް އިޝާރާތް ކުރިއެވެ. ޒައިފް އާއި ޔާސީން އެއް ސޯފާގައި އިށީން އިރު އެމީހުން ގާތު ޔައީޝްވެސް އިށީނެވެ. އަދި ނޫރީންއާއި ހައިފާވެސް އިށީނީ ވަކި ސޯފާއެއްގައެވެ.\nއެވަގުތު އެތަނަށް ކޮންމެވެސް އަންހެނަކު އައެވެ. ކަޅުކުލައިގެ ދޫ އަބާޔާއެއްގައި ހުރިއިރު ނޫރީންމެންނެކޭ އެއްފަދައިން އޭނާވެސް ވަނީ ކަޅުކުލައިގެ ބޮޑު ބުރުގަލެއް އަޅައިފައެވެ. އޭނާ އައިސް ނޫރީންމެން ތިބި ސޯފާއާއި ޖެހިގެން އިން ސޯފާގައި އިށީނެވެ. “މިއީ އަހަރެންގެ ދަރިފުޅު ޔައިޝް.. އަހަރެމެންގެ ދަރިފުޅު ދެން..” ޔާސީން އެމީހުންނަށް ޔައީޝް ތަޢާރަފް ކޮށްދިނެވެ. ޔައީޝްވެސް ބަދަލުގައި ހިނިތުން ވެލިއެވެ. “ޔައީޝް.. މިއީ ބައްޕަމެންގެ ވަރަށް ގާތް ރައްޓިއްސެއް.. ބައްޕަމެން ކިޔަމެއްނު އާމިރުބެއެއްގެ ވާހަކަ.. މިއީ އާމިރުބެ.. ދެން އެހުރީ އާމިރުބޭގެ އަންހެނުން ސުމައްޔާ..” ޔައީޝްއަށް ޒައިފް އެމީހުން ތަޢާރަފް ކޮށްދިނެވެ. އެމީހުންނަށް އެމީހުން ތިބީ ފެނިދެނިވެ ބާވެފައެވެ. އެހެން ކަމުން ޔައީޝް އިންނަން ޖެހުނީ ބާކީވެފައެވެ. އަންހެން ވެރިންވެސް އެމީހުންގެ ވާހަކަތަކުގައި ފޯރިއަރައިގެންފައި ތިއްބެވެ.\nފިރިހެނުންގެ ޙާލަކީވެސް އެއީއެވެ. އެންމެފަހުން ކުރާނެކަމެއް ނޭނގިގެން ޔައީޝް އޭނާގެ ފޯނުނަގައިގެން ކުޅެން ފެށިއެވެ. “ސުމައްޔާ.. ކޮބާތަ އައިޝާ؟ އަދިވެސް ރެޑީ ނުވެވެނީތަ؟ އަންހެން ކުދިން ތައްޔާރުވާން އުޅުނަސް މީހަކު ހިތަށް އަރާނެ ކީއްބާވައޭ ކުރާނީ.. އަޅެ މީ ދޮގެއްތަ؟” ޔާސީން އާއި ޒައިފް އާއި ސުވާލު ކޮށްލަމުން އާމިރު ބުނެލިއެވެ. ސުމައްޔާވެސް އެބަ އަންނަމޭ ބުނެ އެތަނުން ދިޔައެވެ.\nޔައީޝް އިނީ އަންހެން ކުއްޖެއްގެ ވާހަކަ ބުނުމުން ފޫހިވެފައެވެ. ނަމަވެސް ދެން ތިބި މީހުން ތިބީ ހިތާހިތުން އުފާ ފާޅު ކޮށްކޮށެވެ. ޔައީޝް އަށް ނޭނގުނު ކަމަކީ އޭނާއަށް ނޭނގި ވަރަށް ބޮޑު ކަމެއް ހިނގަން އުޅޭ ކަމެވެ.\nތަނަވަސް ކޮޓަރިއެކެވެ. ކޮޓަރީގެ ހަތަރު ފާރުގައި ވަނީ މަޑު ފިޔާތޮށި ކުލައަކާއި މަޑު އަޅި ކުލައެކެވެ. ކޮޓަރީގެ މައި ބިތުގައި ކުއީން ސައިޒްގެ އެނދެއް ބަހައްޓާފައި ވީއިރު ދެން ހުރި ބިތުގައި މުށިކުލަޔަކަށްދާ ކުލައެއްގެ އަލަމާރިއެއް ބަހައްޓާފައިވެއެވެ. ހަމަ އެކުލައިގެ ޑްރެސިންގް ޓޭބަލް އެއް ހުރި އިރު އޭތި މަތީގައި ރީތިވުމަށް ބޭނުންކުރާ ބައެއް ސާމާނުތައް ނިކަން ތަރުތީބުކޮށް އަތުރާލާފައި ހުއްޓެވެ. އަދި ޑްރެސިންގް ޓޭބަލް އާއި އެނދާއި ދޭތެރޭގައި ސޯފާވައްތަރުގެ އަޅިކުލައިގެ ގޮނޑިއެއް ބަހައްޓާފައި ވެއެވެ. މުޅި ކޮޓަރީގައި އަޅައިފައިވަނީ މެރޫން ކުލައިގެ ކާޕެޓެވެ. ބަލައިލި ކޮންމެ ދިމާލަކުންވެސް ފެންނަނީ ސާފުތާހިރުކަމާއި ތަރުތީބުކަމެވެ.\nޑްރެސިންގް ޓޭބަލް ކައިރީ ކަޅުކުލައިގެ ބަޓަފްލައި ހެދުމެއްގައި ތައްޔާރުވާން ހުރީ އަންހެން ކުއްޖެކެވެ. ލޯގަނޑައް ބަލަން ހުރެ އޭނާ މޫނުގައި ކުޑަ ފުއްކޮޅެއް ޖަހާލިއެވެ. އަދި އާދައިގެ ބުރުގަލެއް އަޅާލިއެވެ. މޭމަތި ފޮރުވޭ ވަރުގެއެވެ. އެއަށްފަހު މޫނުގައި އަޅާ ފޮތިކޮޅު އަޅާލުމަށްފަހު އޭތި މަތިންވެސް އަތި އިތުރު ފޮތިކޮޅެއް ބުރުގަލެއް ފާޑަށް ވައްޓާލިއެވެ. ދެފަރާތުން ދެ ޕިނުގެ އެހީގައި އެ ފޮތިކޮޅު ހަރުލައްވާލިއެވެ. އޭނާ އެއަށްފަހު ނިކަން ޙަރަކާތްތައް އަވަސްކޮށްލިއެވެ. ހީވަނީ ލަސްވެގެން އުޅޭހެންނެވެ.\n“ދަރިފުޅާ..” އޭނާ ތައްޔާރުވާން ހުއްޓާ އެކޮޓަރިއަށް ވަދެގެން އައީ ސުމައްޔާއެވެ. “އަދިވެސް ރެޑީ ނުވެވޭތަ؟ އެމީހުން އައިއްސި މިހާރު.. ދެން ހިނގާ އަވަހަށް…” ސުމައްޔާ ހިނިތުން ވެލަމުން ބުނެލިއެވެ. އެހިނދު އެ އަންހެން ކުއްޖާވެސް ކިޔަމަންތެރިކަމާއެކު ސުމައްޔާއާއި އެކީ އެކޮޓަރިން ނިކުމެގެން ދިޔައެވެ.\nޔައީޝް އިނީ ފޯނަށް ގެއްލިފައެވެ. އެހެން އިނދެފައި މަންމަމެންގެ އަޑު މާބާރުވެއްޖެހެން ހީވާތީ އޭނާ ފޯނުން ނަޒަރު ވަކިކޮށްލިއެވެ. އެހިނދު އޭނާއަށް ފެނުނީ އިސްލާމީ ޖިލްބާބުން ޖިލްބާބުވެ ނިވާވެގެން އިން އަންހެން ކުއްޖެކެވެ. ޔައީޝްގެ ހިތަށް ނޭނގޭ އިޙުސާސެއް ވެރިވެގެން ދިޔައެވެ. ހިތުގައި ފަރުދާއަކުން ފޮރުވިފައިވާ ބައި އެތަށް ދުވަހަކަށްފަހު ތެޅިލިއެވެ. ކީއްވެކަމެއް ޚުދު އޭނާއަކަށްވެސް ނޭނގެއެވެ.\n“މިއީ އަހަރެމެންގެ ދަރިފުޅު.. އައިޝާ..” އައިޝާ އެމީހުން އިން ގޮނޑީގައި ނޫރީން އާއި ހައިފާގެ މެދުގައި ބައިންދަމުން ސުމައްޔާ ބުނެލިއެވެ. އެއަށްފަހު އޭނާ ނޫރީން ގާތު އިށީންދެލިއެވެ. ދެބައިމީހުންގެ ވާހަކަ ފެށިގެން ދިޔައެވެ. ނަމަވެސް ޔައީޝްއަށް އެ އަންހެން ކުއްޖާއިން ނަޒަރު ވަކި ކޮށެއް ނުލެވުނެވެ. ކީއްވެބާވައެވެ. އޭނާގެ ހިތްއެދި ގޮވަމުން ދިޔައީ އެ އަންހެން ކުއްޖާއަށެވެ. އެހާ ނިވާކަންބޮޑު ގޮތަކަށް އޭނާ އިނުމުން ޔައީޝްގެ ހިތަށް ލިބުނު ހިތްހަމަ ޖެހުން ބޮޑުވެގެން ދިޔައީ އޭނާއަށްވެސް ނޭނގިއެވެ.\nއައިޝާ ފުރަތަމަ ފަހަރަށް ކުރިމަތީގައި އިން ޒުވާނާއަށް ބަލައިލިއެވެ. އެއިރު އެޒުވާނާ އިނީ އޭނާއާއި ދިމާލަށް ބަލަހައްޓައިގެންނެވެ. އެހެން ކަމުން އޭނާ ލަދުން އަވަހަށް އިސްދަށަށް ޖަހާލިއެވެ. މަންމަމެން ކުދިން ހޯދަންވެސް މޮޅީތާއޭ އޭނާގެ ހިތަށް އެރިއެވެ. ކުރިމަތީގައި އެއިނީ އޭނާ ހީކުރިވަރަށްވުރެވެސް މާ ފުރިހަމަ ޒުވާނެކެވެ. ކުރުކޮށް ހުރި އިސްތށިގަނޑު އެއްފަރާތަކަށް ސްޓައިލް ކޮށްފައި ވާއިރު އާދައިގެ ވަރަކަށް ފަލާފައިވި ތުނބުޅިން އޭނާގެ ފިރިހެންވަންތަކަން އިތުރުކޮށްދެއެވެ. ލައިފައިވި އަޅިކުލައިގެ ގަމީސް އުޅަނބޮއްޓާ ހަމަޔަށް އޮޅާލައިފައިވުމުން އިތުރަށް ރީތިކަމަށް ދައްކައެވެ. އައިޝާގެ ހިތް ތެޅިލީ ކީއްވެކަމެއް ޚުދު އޭނާއަށްވެސް ނޭނގެއެވެ. އެއީ މީގެކުރިން ދުވަހަކުވެސް އޭނާއަށް ވީ ގޮތެއް ނޫނެވެ. މިފަހަރު މިވީ ކިހިނެއްބާވައެވެ؟\n“ޔައި އަށް އައިޝާ ކަމުދޭތަ؟” އިރުގަނޑެއް ވާންދެން އިނުމަށްފަހު ހައިފާ ޔައީޝްއާއި ކޮށްލި ސުވާލުން އޭނާ ސިހުނެވެ. މަންމަ މިއުޅެނީ މި އެންމެންތެރޭ އޭނާ ލަދުގަންނަވާލަން ބާވައޭ ޔައީޝްގެ ހިތަށް އެރިއެވެ. އޭނާ ދޭނެ ޖަވާބެއް ނޭނގިފައި އިރުކޮޅަކު އިނެވެ. އެއަށްފަހު އެކުއްޖާގެ ސިފަތަކަށް ބަލައިފަ ބޯ ޖަހާލީ އާނއެކޭ ބުނާށެވެ. އެހެން ނަމަވެސް ޔައީޝްގެ އެޖަވާބުން ހައިފާމެންނަށް އިތުރު ކުރިއެރުމެއް ލިބުނު ކަމެއް އޭނާ ނުދެނަ ހުއްޓެވެ.\n“އިހަށް މަޑުކުރޭ.. އައިޝާ.. ދަރިފުޅު މޫނުފޮތިކޮޅު..” ސުމައްޔާ އައިޝާއަށް ގޮވާލުމަށްފަހު ބުނެލިއެވެ. އެވަގުތު އައިޝާ އެކަން ކުރަން ބިރުގަތެވެ. ތުރުތުރު އަޅާ އޮތް އަތަކާއިއެކު ލަސް ލަހުން އޭނާ އަތް ގެންދަން ފެށިއެވެ. “އޯކޭ މޫނު ނުދެއްކިޔސް..” އެވަގުތު އެންމެނަށްވެސް ހައިރާންކަން ލިބުނީ ޔައީޝްގެ އަޑުންނެވެ. “މައްސަލައެއް ނެތް ތިކަން ނުކުރިޔަސް.. އެއީ އެހާ ފަސެހަ ކަމަކަށް ނުވަންޏާ އެއީކީ މައްސަލައެއް ނޫން.. މޫނުމަތީގެ ޒިނަތްތެރިކަމެއް ނޫން މުހިއްމީ.. ތިމާގެ ގައިގައި ހަރުލާފައިވާ ދީނީ އަދި ރީތި އަޚްލާޤްތައް މުހިއްމީ.. އެކަން ހުރެއްޖެނަމަ މައްސަލައެއް ނެތް..” އެންމެންގެ ތުންފަތުގައިވެސް ކުޅެލީ އުފާވެރި ހިނިތުންވުމެކެވެ. ޔައީޝްއަކީ ދީނަށް ލޯބިކުރާ ހަރުދަނާ ޒުވާނެއްކަން އިނގުނު ހިނދު އާމިރުއާއި ސުމައްޔާގެ ހިތް ފުރިގެން އައެވެ. ހައިފާ އާއި ނޫރީން އަދި ޔާސީން އާއި ޒައިފްވެސް ޔައީޝްއަށް ބަލައިލީ ލޯބިންނެވެ.\nޔައީޝްގެ އެ ޢަމަލުން އައިޝާގެ ހިތުގައި ޔައިޝްއާއި މެދު އޮތް ޤަދަރު އިތުރުވެގެން ދިޔައެވެ. އޭނާގެ އެ ކުޑަކުޑަ ބަސްކޮޅުންވެސް އެއީ ދީނަށް ކިހާބޮޑަށް ލޯބިކުރާ ޒުވާނެއްކަން އެނގިއްޖެއެވެ. އެނާއަށް އެވަގުތު ހިނިތން ވެލެވުނެވެ. ޔައީޝް އިނީ ހައިރާންވެފައެވެ. އޭނާއަށް އެހެން ބުނެވުނީ އޭނާގެ އިޚްތިޔާރުން ބޭރުގައެވެ. އެހެން ކަމުން އެންމެފަހުން މަޑުން އިނިއެވެ.\nއެވަގުތު ދެބައި މީހުން ދެބައި މީހުން ގާތު މަރްޙަބާއޭ ކިޔަންފެށިއެވެ. ޔައީޝްއިނީ އަދިވެސް ވާނުވާ ނޭނގިފައެވެ. ނަމަވެސް އައިޝާއަށް އެހުރިހާކަމެއްވެސް އިނގޭ ފަދައެވެ. އޭނާ އިނީ މަޑުމައިތިރިކަމާއެކުއެވެ. ޔައީޝް އިނީ އެމީހުން ގާތު އެސުވާލު ކުރަން ބޭނުންވެފައެވެ. ނަމަވެސް އެ އެންމެންތެރޭ އޭނާއަށް އެކަން ކުރާކަށް ނުކެރޭނެއެވެ. އެއީ އޭނާގެ މައިންބަފައިން ވިއްޔާއެވެ. އެމީހުން ލަދުގަންނަ ކަހަލަ ޖަވާބެއް އޭނަގެ ފަރާތުން ދެވޭކަށް އޭނާ ބޭނުމެއް ނޫނެވެ.\n“ޔައި ބުނީމެއްނު ކަމުދާ ކަހަލަ ކުއްޖެއް ފެނިއްޖެއްޔާ މީހަކާ އިންނާނަމޭ.. ޔައި އަށް ނުފެނުނީމަ މަންމަމެން ވެގެން މިހުރީ ހޯދާފަ.. މިޒަމާނުގަ ނުލިބޭނެފަދަ ރަނގަޅު ކުއްޖެއް މިއީ..” ނޫރީން ހެވިލައިފައި ބުނެލި އެތިން ޔައީޝްއަށް ލިބުނީ ޝޮކެކެވެ. އެހެން ވެދާނެކަމަކަށް އޭނާ ކުރިން ހުވަފެނެއްގައިވެސް ދެކެފައި ނުވެއެވެ. އޭނާއަށް ޒިވާގެ އެހުރިހާ ހަނދާންތަކާއި ދުރުވެފައި އާދިރިއުޅުމަކައިގެން އުޅެވޭނެ ބާވައެވެ؟ އެކަން ޚުދު އޭނާއަށްވެސް ޝައްކެވެ. ބިންފަޅާފައި އަޑިއަށް ގޮސްދާނަމޭވެސް އޭނާގެ ހިތަށް އެރިއެވެ. ނަމަވެސް މިރޭ އޭނާއަށް ހުރިހާކަމަކަށް އާނބަސް ބުނެވެނީ އޭނާގެ އިޚްތިޔާރުން ބޭރުގައެވެ.\nހަދާނެ ގޮތް ހުސްވެފައި ޔައީޝް އެތާ އިނެވެ. ނަމަވެސް ދެން ކުރެވޭނެ ކަމެއް ނެތެވެ. ހައިފާމެން އެތަނަށް އައިސް އެތިބީ ހުރިހާ ކަމެއް ނިންމައިގެން ފަދައެވެ. “މިއަންނަ ހަފްތާ ނޫން އަނެއް ހަފްތާއަށް ހަދަމާ.. ޔައިވެސް ބުނެބަލަ އެއްޗެކޭ މިކަމުގަ.. ކައިވެނި ކުރަން އުޅެނީ ޔައީޝް އޭ.. އެކަމަކު ހުރިހާ ކަމެއް ނިންމަން މި ޖެހެނީ ބައްޕަމެން… އަދިވެސް ސަޕްރައިޒް ވެފަ ދޯ ތި އިންނަނީ؟” ޔާސީން ހެމުން ހެމުން ބުނެލިއެވެ. ޔައީޝްވެސް ފާޑަކަށް ހިނިތުން ވެލިއެވެ. އެވަގުތު ޒިވާގެ ހަނދާން އާވެފައި އެހިތަށް ތަދުވެލިއެވެ. ކުރިއަށްވުރެވެސް ބޮޑަށެވެ. ޒިވާވެސް އޭނާދެކެ ވީ ލޯތްބެވެ. އޭނާވެސް ޒިވާދެކެ ވީ ލޯތްބެވެ. ނަމަވެސް އެލޯބި ކަފުންކޮށްފައި މިއަދު މިޖެހެނީ އެހެން އަންހެން ކުއްޖަކާ އޭނާ ކައިވެނި ކުރާށެވެ. ކޮންފަދަ އަނިޔާވެރި ދުނިޔެއެއް ހެއްޔެވެ؟\nއެ ބައްދަލުވުން ނިމިގެން އެންމެން ގެއިން ނިކުތީ ހިނިތުންވެ ހުރެއެވެ. އައިޝާގެ މޫނު ނުފެނުނަސް އޭނާގެ ތުންފަތުގައިވެސް ކުޅެލައިފައިވަނީ ލަދުވެތި ހިނިތުންވުމެކެވެ. އެ ޒުވާނާ އޭނާއާއި ދިމާލަށް ބަލައިލި ގޮތުން އޭނާ އަދި މާ ލަދުގަތެވެ. އެ ކުޑަ ވަގުތުކޮޅު ވީ ކަންތައްތައްވެސް އައިޝާގެ ހިތުގައި ބިންވަޅު ނެގިގެން ދިޔައެވެ.\n“މަންމާ.. އިރުކޮޅަކުން އެބަ ދަން ގެއަށް.. ދުއްވާލައިފަ ދާނަން.. މަންމަމެން ދޭ..” ޔައީޝް ހައިފާމެން ގާތު ބުނެލުމަށްފަހު ސައިކަލަށް އަރައިގެން ދުއްވާލިއެވެ. އޭނާގެ މިސްރާބަކަށް ވީ ރަސްފަންނެވެ. ސައިކަލު ޕާކް ކޮށްލުމަށްފަހު އޭނާ އެތަނަށް ވަދެގެން ދިޔައެވެ. މީހުންވެސް ފުދޭވަރަކަށް ގިނައެވެ. ނަމަވެސް އެކަމަކަށް އޭނާގެ އެއްވެސް ފަރުވާލެއް ނެތް ފަދައެވެ. ކުރިން އޭނަ އައިސް އިން ތަން މިއަދުވެސް އިނީ ހުހަށެވެ. އެއީ އޭނާއަށް ލިބުނު ހިތްހަމަޖެހުމެކެވެ. އަވަހަށް އެދިމާލަށް މިސްރާބުޖެހިއެވެ. މީހުން ކޮންމެވެސް ވަރަކަށް އެތާ ތެރޭ ޙަރަކާތްތެރިވި ނަމަވެސް ޔައިޝް އިން ހިސާބުގައި މަދު މީހަކު ނޫނީ ނޫޅެއެވެ. އެހެން ކަމުން ހިތްހަމަ ޖައްސާލަމުން ގޮސް އޭނާ އެތާ އިށީނެވެ.\n“ޒިވް..” ފުރަތަމަވެސް އޭނަގެ ދުލުން ނިކުތް ބަހަކީ އެއީއެވެ. “އިނގޭތަ؟ މަންމަމެން އެއުޅެނީ ޔައި މީހަކާ ކައިވެނި ކުރުވަން… ޔައި ދެރަވާނެ ވަރު ޒިވްއަކަށް ނޭނގޭނެ.. ކިހިނެއް ޒިވްގެ ހަނދާންތަކާ ޔައި ދުރަށް ދާނީ؟ ކިހިނެއް؟” ޔައީޝްގެ އަޑު ކުރެހިއްޖެއެވެ. އެއީ އޭނާގެ އާދައެވެ. ޒިވާގެ ހަނދާނެއް ވެއްޖެނަމަ އޭނާއަށް އެވަރުވެއެވެ. “އައިމް ސޮރީ ޒިވް.. އައިމް ރިއަލީ ވެރީ ސޮރީ..” ޔައީޝް އިސްދަށަށް ޖަހާލިއެވެ. އެވަގުތު އޭނާގެ ލޮލުން ފައިބައިގަތް ތާޒާ ކަރުނަތިކި ކޮލުގައި ބޮސްދެމުން އައިސް އޭނާގެ އަތަށް ވެއްޓުނެވެ. އެކަމުން އޭނާގެ އަތަށް ފިނިވި ނަމަވެސް އެޔަކަށް ޔައީޝް އަޅައެއް ނުލިއެވެ. އެގޮތުގައި އޭނާއަށް އިނދެވުނީ ކިހާ އިރެއް ވާންދެން ކަމެއްވެސް ނޭނގެއެވެ. އެއަށްފަހު ކަމެއް ހަނދާންވާ ފަދައިން ޔައީޝް އޭނާގެ ފޯނު ޖީބުން ނެގުމަށްފަހު ނަންބަރުތަކަށް ފިއްތާލައިފައި ކޮންމެވެސް މީހަކަށް ގުޅާލިއެވެ. މިނެޓެއްވަރު ވާހަކަ ދައްކާލުމަށްފަހު އޭނާ އިންތަނުން ތެދުވެގެން ގޮސް ސައިކަލަށް އެރިއެވެ. އެއަށްފަހު ޖީބުން ތަޅުދަނޑި ޖަހާލުމަށްފަހު ސައިކަލު ދުއްވާލިއެވެ.\nޔައީޝް ވަދެގެން ދިޔައީ ރަސްރަނި ބަގީޗާއަށެވެ. އޭނާ އިރުކޮޅެއް ވާންދެން ހުރި ފިޔަވަޅުމަތީ މަޑުކޮށްލި ގޮތުން ހީވަނީ ކޮންމެވެސް މީހަކު ހޯދާހެންނެވެ. މީހަކު ހަނާ އަޅާލުމުން އޭނާ ހިނިތުން ވެލައިފައި އެދިމާލަށް ހިނގައިގަތެވެ.\n“ކިހިނެއް ވިއްޔޭ؟” އަދްޔަން ޔައީޝްއާއި ސުވާލުކޮށްލިއެވެ. އެއިރު އަދްޔަންއާއިއެކު އަޔާނީވެސް އިނެވެ. ހަމަ އެއާއެކީ ޒަޔާން އަދްޔަން ކައިރީ އިން އިރު މައިހާ އަޔާނީ ގާތުގައި އިނެވެ. ޔައީޝް ފުން ނޭވާއެއް ދޫކޮށްލުމަށްފަހު ބެންޗްގައި އިށީނެވެ. “ނޭނގެ މިވާހަކަ ކިޔައިދޭނެ ގޮތެއްވެސް..” ޔައީޝް ކުޑަކޮށް ގުދުވެލަމުން އޭނާގެ ދެއަތް ގެންގޮސް މޫނު ފޮރުވާލިއެވެ. އެއަށްފަހު އަނެއްކާވެސް ނިކަން ފުންކޮށް ދެތިން ނޭވާއެއް ލިއެވެ. އެވަގުތު ޒަޔާން އައިސް އޭނާގެ ގާތުގައި އިށީނދެ އޭނާގެ ކޮނޑގައި އަތް ބާއްވާލިއެވެ. ބުނާ ފަދައެވެ. އެމީހުން އެތިބީ އޭނާއާއި އެއްކޮށެވެ.\n“މަންމަ މެން ޔައި ގެ ކައިވެނި ހަމަޖައްސައިފި..” ޔައީޝް އެހާވަރަށް ބުނެލިތަނުން އެންމެންނަށް އެކަކު އަނެކަކަށް ބަލައިލެވުނެވެ. “ތި އެންމެންނަށްވެސް އެނގޭނެ މަ ޒިވާދެކެ ލޯބިވާވަރު.. ކިހިނެއް އެހެން އަންހެން ކުއްޖެއް ގޮވައިގެން އަލުން ދިރިއުޅުމެއް ފަށާނި؟ ޒިވާގެ ހަނދާންތައް އަބަދުމެ މި ސިކުނޑީގައި ދައުރުވޭ.. ކޮންމެ ސިކުންތަކު އޭނާގެ ހަނދާންތައް އާވޭ.. ދެން ކިހިނެއް؟ ކޮންމެ ރެއަކު.. ކޮންމެ ރެއަކު މަ ޒިވާއަށް އިންތިޒާރު ކުރެވޭ.. އެ ނިކަމެތި އަންހެން ކުއްޖާ މިދުނިޔެ ދޫކޮށް އެދިޔައީ ކިތަށް މީހުންގެ ފުރައްސާރައާ ކުރިމަތި ލައިފަ؟ އެހުރިހާ ކަމެއް ހަނދާްނ ވާއިރަށް މިހިތަށް ކުރާ އަސަރު ތިއިން މީހަކަށް ތަސައްވުރުވެސް ނުކުރެވޭނެ.. އެއާއި ގާތަށްވެސް ތިމީހުންނަށް ނުވިސްނޭނެ.. މިހތް އަދިވެސް ބުނަނީ ޒިވާއެއް މަރެއް ނުވެއޭ.. ފެށުނިއްސުރެ ލޯބިވީ ފަރާތް މަތިން އެހާ ފަސޭހައިން ހަނދާން ނައްތާލާނީ ކިހިނެއްތަ؟” ޔައީޝް ޝަކުވާގެ ރާގަކަށް ބުނެލިއެވެ. އަޔާނީވެސް މައިހާއަށް ބަލައިލިއެވެ. އެއަށްފަހު ދެމީހުން ބޯޖަހާލިއެވެ.\n“ޔައީޝް.. އަހަރެމެންނަށް އިނގޭ ޔައީޝް ޒިވްދެކެ ވަރަށް ބޮޑަށް ލޯބިވާކަން.. އަދި ޒިވް ވެސް ޔައީޝްދެކެ ލޯބިވާކަން.. އެކަމަކު ޔައީޝް ބުނެބަލަ.. އުމުރުދުވަހު ޒިވްއަށްޓަކައި ތިހެން ހުއްޓަސް ޒިވް ދެން އަންނާނެތަ؟ ޔައީޝް ބޭނުމެއް ނޫންތަ މުސްކުޅިވާދުވަހު ޔައީޝް ބަލައިދޭނެ ދަރިފުޅެއް؟ ޔައީޝް ބޭނުމެއް ނޫންތަ ތި އެކަނިވެރި ދިރުއުޅުން ފަޅުފިލުވައިދޭނެ ބައިވެރިއެއް؟ ޔައީޝް ބޭނުމެއް ނުވޭތަ އުފާވެރި ދިރިއުޅުމެއް؟” އަޔާނީ ވާހަކަ ދެއްކި އިރު ޔައީޝް ނިކަން ފަރުވާތެރިވެ އެ އިންގޮތަށް އިސްޖަހާލައިގެން އިނެވެ.\n“ޔައީޝް މިހަކާ އިނަސް ޒިވާދެރަވާނޭ ކިޔައިފަ އެހެން ހުރުމުގެ ބޭނުމެއް ކޮބާ؟ އަނެއްކޮޅުން ޒިވްއަކީ ޔައީޝްގެ އަންހެނުންނެއްވެސް ނޫނޭ.. އަބަދު ތިހެން ހިލޭ އަންހެން ކުއްޖަކާދެތެރޭ ފިކުރުކުރުންތަ ޔައީޝްއަށް މުހިންމީ ނުވަތަ ތިމާގެ ޙަލާލު އަނބިމީހައާއި ދެތެރޭ ފިކުރުކުރުންތަ؟” މައިހާ ބުނެލިއެވެ. އެވަގުތު އެންމެން އޭނާއަށް ހިތްވަރު ލައިދޭން ފެށިއެވެ.\n“އަހަރެމެންވެސް ދެރަވެޔޭ ޒިވް ދިޔައީމަ.. އަހަރެމެން މިއީ ފެށުނީއްސުރެ ޒިވްއާއެއްކޮށް ކޮންމެ ކަމެއްގަ އުޅުނު މީހުން.. ޔައީޝްއަށްވުރެވެސް ޒިވްއާއި ގާތްވާނީ އަހަރެމެން.. އަހަރެމެންވެސް ބޭނުންވެޔޭ ޒިވް ޔައީޝްއާއި އެއްކޮށް އުޅޭތަން ފެންނަން.. އެކަމަކު އެހެން ވާނެތަ؟ ކުރިއަށް އޮތްތާ ޒިވް އަންނާނެތަ؟ ނޫން.. ދެން ތިގޮތުގައި މީހާގެ މުޅި އުމުރު ނަގާލުމުގެ ބޭނުމަކީ ކޮބާތަ؟” ޒިވާގެ ވާހަކަ ދެއްކި ވަގުތު އަޔާނީގެ އަޑު ކޮންމެވެސް ވަރަކަށް ކުރެހިގެން ދިޔަ ނަމަވެސް އޭނާ އެކަން ހަމަޔަކަށް އަޅުވާލިއެވެ. އަދި އަދްޔަންވެސް އޭނާގެ ކޮނޑުގައި ހިފަހައްޓާލީ ހިތްވަރު ލައިދިނުމުގެ ގޮތުންނެވެ. އެންމެން ވެގެން ޔައީޝްއަށް ވިސްނައިދޭން މަސައްކަތް ކުރުމުން އޭނާއަށް ކޮންމެވެސް ވަރަކަށް އެމީހުންގެ ބަހުގައިވެސް ތެދެއް ވާކަން ދެނެގަނެވިއްޖެއެވެ. އެހެން ކަމުން ކުޑަކުއްޖެއް ފަދައިން އެމީހުންގެ ބަސް ޤަބޫލު ކުރިއެވެ. ނަމަވެސް އެހިތުގައި އަދިވެސް ޒިވާގެ ނަން ބިންވަޅު ނެގިފައި ވެއެވެ.\n“ހޫން ދެން އޯކޭ.. އެ ކުއްޖާ ހުންނަ ގޮތެއްވެސް އަހަރެމެން ގާތު ނުބުނާނަންތަ؟ ކައެއް ނުލާނަމޭ..” ހިތާމަވެރިކަން ފިލުވާލަމުން މައިހާ ހެވިލައިފައި ބުނެލިއެވެ. އެވަގުތު ޔައީޝް އިސް އުފުލާލިއެވެ. އެއިރު އެންމެން ތިބީ އޭނާއާއި ދިމާލަށް ބަލަހައްޓައިގެންނެވެ. “އެންމެން މަށާ ދިމާލަށް ތި ބަލަނިއްޔޯ؟ ނުބެލިޔަކަސް ބުނެފަނަމޭ.. މޫނުބުރުގާ އަޅައިފަ ހުންނަނީ..” ޔައީޝް ނިކަން ހަމަޖެހިލައިފައި ބުނެލިއެވެ.\n“މާތް ކަލާކޯ؟ އެހެންވެޔޭ މަ ބުނަނީ މިސޮރު ބައެއް ފަހަރަށް ހަމައެއް ނޫނޭ.. ރަންގަނޑެއް ލިބުނީމަ ވިއްޔާ އެއުޅެނީ ދޫކޮށްލަން.. އަހަރެމެން މިއުޅެނީ އެކަހަލަ ކުއްޖަކު އަތު ނުވެގެން..” ޒަޔާން މައިހާއަށް ސިއްރު ނަޒަރެއް ދެމުން ބުނެލިއެވެ. އެވަގުތު ޔައީޝް ޒަޔާންގެ އަތުގައި ޖަހާލިއެވެ. އެންމެންގެ މެދުގައިވީ ހިތާމަވެރިކަން އުފާވެރިކަމަށް ބަދަލުވާން ނެގީ މަދު ސިކުންތުކޮޅެކެވެ. ނަމަވެސް ޔައީޗްގެ މޫނުމަތީގައި ވީ ހިނިތުން ވުމަކީ ފޭކެއް ކަން އެއިން އެކަކަށްވެސް ނޭނގެއެވެ.\n“އިހަށް މަޑޫކޮށްބަލަ.. ކޮން ދުވަހަކުން މެރީ ކުރަނީ؟” އަދްޔަން ހެވިލައިފައި ސުވާލުކޮށްލިއެވެ. ޔައީޝް ޖަވާބު ދިނުމުން އެންމެން މަރުޙަބާއޭ ބުނެލިއެވެ. އެވަގުތު އޭނާ ހިނިތުން ވެލިއެވެ. ނަމަވެސް އޭނާ އުފަލެއް ނުވެއެވެ. އަޔާނިވެސް އަދްޔަންގެ އަތުގެ މުލައްދަނޑީގައި އަތް އަޅުވާލައިގެން އިނެވެ.\n“އަދްޔަން ކައިވެނި ކޮށްފި.. މަވެސް އިން ޝާ ﷲ.. އެކަމަކު މީނާ ނުޅޭ އަދިވެސް އެކަމަކާ..” ޔައީޝް ޒަޔާން އާއި ދިމާކޮށްލަމުން ބުނެލިއެވެ. އެންމެން ހިނިތުން ވެފައި ތިއްބެވެ. ޒަޔާން އެވަގުތު އޭނާގެ ބޯ ކަހާލިއެވެ. އެންމެންގެ ގާތަށްވެސް އައީ ހިންޏެކެވެ. “މައި ވެސް..” އަޔާނި އިތުރުކޮށްލިއެވެ. “އިންނާނެ ރަނގަޅު ކުއްޖެއް ލިބުނީމަ މައިވެސް އިންނާނަން.. އިން ޝާ ﷲ.. ދެނެއް އިރާދަކުރެއްވިއްޔާ މިހަކާ ރައްތެހި ނުވާނަން.. ޔާނި ބުނިހެން ސީދާ ކައިވެންޏަށް ދާނީ..” ކުރީގެ ހަނދާނެއް އާކޮށްލަމުން މައިހާ ބުނެލިއެވެ. އޭނާއަށް ނޭނގުނު ކަމަކީ އެވަގުތު އެހެން ހިތެއްގައި އޭނައަށްޓަކައި ޖަހަމުން ދިޔަ ވިންދު އިތުރަށް ގަދަވިކަމެވެ.\nއެންމެން ކުރީގެ ހަނދާންތައް އާކުރަމުން ދިޔައިރު ޔައީޝް ދެފަހަރުން އެއްފަހަރު އިންނަނީ ޚިޔާލަކަށް ގެއްލިފައެވެ. އެއީ ކީއްވެކަން އެތާ ތިބި އެންމެންނަށްވެސް އިނގެއެވެ. ބަންގި ގޮވާ ވަގުތު ގާތްވުމުން އެމީހުން އެތަނުން ދާން ތެދުވެލިއެވެ. “ޔާނީ ދޭ މައި އާއެކީ ގެއަށް.. އަހަރެން ގެއަށް ދާނަން ނަމާދުކޮށްގެން.. ޔާނީ.. ސީދާ ގެއަށް ދާނީ އިނގޭ..” އަދްޔަން އަޔާނީއަށް އަމުރުކޮށްލިއެވެ. އޭނާގެ އެ ޢަމަލުންވެސް އަޔާނިއާއިދޭތެރޭ އޭނާ އަޅާލާވަރު ހާމަވެގެން ދިޔައެވެ.\nދުވަހަކަށްފަހު ދުވަހެއް ފާއިތުވަމުން ދެއެވެ. ޔައީޝްއާއި އައިޝާގެ ކައިވެންޏަށް ތައްޔާރުވުމުގައި އެންމެންވެސް އެދުވަސްކޮޅު އަވަދިނެތި އުޅެއެވެ. ނަމަވެސް ޔައީޝްއަށް އަދިވެސް ޒިވާގެ މަތިން ހަނދާން ނައްތާނުލެއެވެއެވެ. އޭނާގެ މުނުގައި ހިނިތުންވުމެއް ވިޔަސް ހިތުގައި އަބަދުވެސް ޒިވާގެ ހަނދާންތައް ފަނޑުނުވެ ހުރުމުން އެހިތުގައި ރިއްސައެވެ.\nއެންމެންނާއެކީ ޔައީޝް އަދި އައިޝާވެސް މަސައްކަތުގައި އުޅެއެވެ. އެހެން އުޅޭ ބައެއްފަހަރަށް ދެމީހުން ދެމީހުންނާއި ވާހަކަ ދައްކާލާ ހަދައެވެ. ދެމީހުންގެ ދޭތެރޭގައި އޮތް ދުރުކަންވެސް އެކަމުގެ ސަބަބުން ދިޔައީ ކެނޑެމުންނެވެ. “އައިޝާ..” ޔައީޝް އައިޝާއަށް ގޮވާލިއެވެ. އެއިރު އައިޝާ ހުރީ ހައިފާމެން ގާތު ކޮންމެވެސް މަސައްކަތެއް ކުރާށެވެ. އެމީހުންގެ އެޕާޓްމެންޓްގައެވެ. “މަންމާ.. އައިޝާއަށް ޔާނީމެން އިންޓްރޮޑިއުސް ކޮންދެން ގެންދިޔަސް އޯކޭދޯ.. އެތިބީ އެމީހުން..” ޔައީޝް ހައިފާގާތު އަހާލުމަށްފަހު އައިޝާއަށް އަތުން އިޝާރާތް ކޮށްލީ އޭނާއާއެކު އައުމަށެވެ. ދެން ދިޔައީ އެމީހުންގެ އެޕާތްމެންޓް ދޮރުކައިރީ ތިބި އަޔާނީއާއި މައިހާ އަދި އަދްޔަން އާއި ޒަޔާން ކައިރިއަށެވެ. “މީ އައިޝާ.. އައިޝާ މީ ޔާނީ.. އަސްލު ނަމަކީ އަޔާނި.. ދެން މިހުރީ މައި.. މައިހާ.. ދެން އެއީ އަދްޔަން އާއި ޒަޔާން..” ވަކިވަކީން އެންމެން އައިޝާއަށް ޔައީޝް ކިޔާލަދިނެވެ. އެއިރު ނޫރީން އާއި ހައިފާ އަދި ސުމައްޔާ ހެވިލައިފައި ތިއްބެވެ. “ޔާނީ.. މައި..” އައިޝާ ހިތާހިތުން އެދެނަން ކިޔާލިއެވެ.\n“ނޫރީން ދައްތާ…” މައިހާ އާއި އަޔާނީ އައި ގޮތަށް އައިސް ނޫރީން ގައިގައި ބައްދާލިއެވެ. އެމީހުންނަށް ނޫރީންއާއި އެ ބައްދަލުވީ ހާދަ ދުވަހަކަށް ފަހުއެވެ. ނޫރީންވެސް އުފަލުން ހުރެ އެކުދިން ގައިގައި ބައްދާލިއެވެ. އެމީހުން އެކި ވާހަކަތައް ދައްކަމުން ދިޔަ އިރު އައިޝާއާއިވެސް ދޭތެރެއަކުން އަޔާނި އަދި މައިހާ ދޯ ޖަހާލައެވެ. އައިޝާއަކީ އެންމެންނާވެސް ގުޅޭ މަޑުމައިތިރި މިޒާޖެއްގެ ކުއްޖެއް ކަމުން އެދުވަހުން އެދުވަހަށް އަޔާނީމެންނާއި އޭނާއާއި އެކުވެރި ވެއްޖެއެވެ. އައިޝާއާއި އެކު ހޭދަކުރެވޭ ކޮންމެ ސިކުންތެއްގައި އަޔާނީމެންނަށް ޒިވާގެ މަތިން ހަނދާންވެއެވެ.\n“ދަރިފުޅާ..” ނޫރީން ސޯފާގައި ކޮންމެވެސް މަސައްކަތެއް ކުރަން އިނުމަށްފަހު އައިޝާއަށް ނިކަން ލޯބިން ގޮވާލިއެވެ. އެހިނދު އައިޝާވެސް ކިޔަމަންތެރިކަމާއެކު ނޫރީންގެ ގާތުގައި އައިސް އިށީނދެލިއެވެ. “އައިޝާއަށް އިނގޭތަ؟ ދައްތަގެވެސް ހުންނާނެ ހަމަ އައިޝާމެން ވަރުގެ އަންހެން ކުއްޖެއް… ޒިވާ ކިޔާނީ އޭނާއަށް..” އެވަގުތު ނުރީންގެ ދުލުން ޒިވާގެ ނަން އަޑުއިވި އައިޝާއަށް އެނަން ކިޔާލެވުނެވެ. ނަމަވެސް ހިތާހިތުންނެވެ. އަދި ދެބުމަ ގާތް ކޮށްލެވުނީ ކޮންމެވެސް ތާކުން އެ ނަން އަޑުއިވިފައި ވުމުންނެވެ.\n“ވަރަށް ބަސްއަހާނެ… މަންމައާއެކީ އުޅޭއިރު ވަރަށް އެހީވެދޭނެ.. އެހެން އުޅެމުން ގޮސް އޭނާ ވަރަށް މޮޅުވާނެ ކައްކަންވެސް.. އަމިއްލައަށް ޒާތްޒާތުގެ އެއްޗެހި ހަދައިފަ އޭނާގެ ބޭބެއަށް ކާންދޭނެ ނިކަން.. އެދެމީހުން އެއްކޮށް އުޅޭއިރަށް ވަރަށް ސަކަރާތްވެސް ޖަހާނެ.. އޭނާގެ ބޭބެއަށް ކިޔާނީ ނައިޝާމް.. އެއީ އަސްލު ދައްތަގެ ކޮއްކޮ… އެކަމް ކުޑައިރުއްސުރެ ދައްތަމެންގެ މައިންބަފައިން މަރުވުމުން ނައިޝަމް ބެލީ ދައްތައާއި ދައްތަގެ ފިރިމީހާ.. އެހެންވެ ޒިވާއަށް އެއީ އޭނާގެ އެއްބަނޑު އެއްބަފާ ބޭބެއެއް ފަދަ.. ނައިޝަމް އަށްވެސް އެއީ އެއްބަނޑު އެއްބަފާ ކޮއްކޮއެއް ފަދަ.. އެކަމަކު.. މިއަދު އޭނާ މިދުނިޔެއަކު ނެތް..” ނޫރީންގެ އަޑު ކުރެހުނެވެ. އިސާހިތަކު އޭނާގެ ދެލޯ ފުރިގެން އައެވެ. އައިޝާ ނޫރީންއަށް ގޮވާލުމަށްފަހު އޭނާގެ ދެލޯ ފުހެލަދިނެވެ.\n“އިނގޭތަ؟ އައިޝާގެ ކޮންމެ ޢަމަލަކުންވެސް ދައްތައަށް ޒިވާގެ މަތިން ހަނދާންވޭ.. އައިޝާއާއި ޒިވާގެ އުޅުން ވަރަށް އެއްގޮތް.. އެހެންވެ ކޮންމެ ވަގުތަކު ދައްތައަށް ޒިވާގެމަތިން ހަނދާންވޭ.. ދައްތައާއި ދިމާލަށް މީގެފަހުން މަންމަ ކިޔައްޗޭ.. އެއިރަށް ވަރަށް އުފާވާނެ..” ނޫރީން އާދޭހާއެކީ ބުނެލިއެވެ. އެ އަޑުގައިވި ރިހުން އެކަކަށްވެސް ނުފޮރުވޭނެއެވެ. އެވަގުތު ހައިފާ އައިސް ނޫރިން ކޮނޑުގައި ހިފާލިއެވެ. އަދި ނޫރީންއަށް ހިތްވަރު ލައިދޭން ފެށިއެވެ. އެހެން ކަމުން މީހުންވެސް ތިބުމާއެކީ ނޫރީން އަމިއްލައަށް ވިސްނިގެން ހަމައަކަށް އެޅިލިއެވެ. އޭނާއަށް އަދި އަދަށް ދާންދެންވެސް ކޮންމެ ރެއަކު ހުވަފެނުން ޒިވާ ފެނެއެވެ. އޭނާއާއެކީ ޒިވާ އެތަށް އިރެއް ހުވަފެނުގައި ހޭދަކުރެއެވެ. އެހެން ކަމުން ނޫރީންގެ އެންމެ އުފާވެރި ވަގުތުކޮޅަކަށް ވެފައި ވަނީ ރޭގަނޑުގެ އެވަގުތުކޮޅެވެ. ކޮންމެ ދުވަހަކުވެސް އޭނާއަށް އެދެވެނީ އެ ކުޑަ ވަގުތުކޮޅަށެވެ.\n“ސަޕްރައިޒް!” އެންމެންގެ ސަމާލުކަން ދަމައިގަތީ ދޮރުމަތީގައި ތިބި ނައިޝަމް އާއި ޔަންހާ އަދި އަށް އަހަރުގެ ނަވާރްއަށެވެ. އެއާއެކު ނައިޝަމްގެ އުރުގައި ހަތަރުވަރަކަށް އަހަރުގެ ފިރިހެން ކުއްޖަކު އިނެވެ. އެއީ އެމީހުންގެ ދެވަނަ ދަރިފުޅު ނަވާފް އެވެ. ކަކުލާ ހަމައަށް އަންނަ ވަށް ތިރިއެއް ލައިފައިވި ހުދުކުލައިގެ އަތްދިގު ހެދުމާއެކީ ނަވާރް ކަޅުކުލައިގެ ސްކިނީއެއް ލައިފައި ހުއްޓެވެ. އެއާއެކު އޭނާ ކަޅުކުލައިގެ ޝޯލްއެއް އަޅާލައިފައިވާއިރު ނުހަނު ލޯތްބެވެ. “ދޮންތާ..” ޔައީޝްއަށް އުފަލުން އެއްތާ ނުވެސް ހުރެވުނެވެ. އެންމެންނަށްވެސް ވީ އެވަރެވެ.\n“ނުވެސް ބުނެ… މަކަރުގަދަ ބައެއް..” ޔައީޝް ދިޔަ ގޮތަށް ގޮސް ނަވާރް ގެ ކޮލުގައި ހިފާލައިފައި ދެއަތް އުރާލިއެވެ. “އަނެއްކާ އަނެކަކު… ސަޕްރައިޒް ސަޕްރައިޒަކަށް ވާނެތަ ކުރިން ބުނީމަ..” ނައިޝަމް ބުނެލިއެވެ. އެވަގުތު އެންމެންވެސް ހޭންފެށީ އުފާވެރިކަމާއެކުއެވެ. ހައިފާއާއި ނޫރީން އައިސް ނަވާރް އާއި ނަވަފް ގައިގައި ބައްދާލިއެވެ. “މަންމާ.. ޕްލޭން ކާމިޔާބު ވެއްޖެދޯ؟” ޔަންހާ ހެވިލައިފައި ހައިފާއަށް ބުނެލިއެވެ. އެވަގުތު އޭނާ ބޯ ޖަހާލިއެވެ. ޔައީޝް ހުރީ ވާނުވާ ނޭނގިފައެވެ. “ޕްލޭން އޭ؟” އޭނަ ހައިރާންވެ ހުރެ ސުވާލު ކޮށްލިއެވެ. “ހޫމް.. ކެނެޑާއިން މަންމަމެން ޔާނިމެންގެ ކައިވެންޏަށް އައީ މިހުރިހާކަމެއް ނިންމައިފައޭ.. އާމިރުބޭމެންނަށް ގުޅައިފަ އެކޮޅުގަ ތިބެގެން މިހުރިހާ ކަމެއް ހަމަޖެއްސީ… އައިޝާއަށްވެސް އެކަމެއް ނޭނގޭނެ.. އޭނާއަށްވެސް އެނގޭނީ މަންމަމެން އެގެއަށް ދާންވެގެން އުޅުނު ދުވަހު.. މޮޅު ދޯ ދޮންތަމެން..” ޔަންޔާ ޔައީޝްގާތު ހުރިހާ އެއްޗެއް ކިޔާލަދިނެވެ. އެވަގުތު ޔައީޝް ގޯހެއް ނޫނޭ ބުނެލިއެވެ. “އެކަމަކު ދޮންބެމެން ނެތީމަ ފަޅު…” ޔައީޝް ޝަކުވާކޮށްލީ ޔުއާން އެތާ ނެތީމައެވެ. ޔުއާން އާއި އޭނާގެ އަންހެނުން އަދި ދަރިފުޅުވެސް ދިރިއުޅެނީ ކެނެޑާގައެވެ. އޭނާގެ ވަޒީފާގެ ސަބަބުން ނާދެވުނީ ކަމަށް ޔަންހާ ބުނެލިއެވެ. އައިޝާ އެހުރިހާކަމެއް ބަލަން ހުރީ ހެވިލައިފައެވެ.\nއެއްހަފްތާ ފާއިތުވެގެން ހިނގައްޖެއެވެ. ޔައީޝް އާއި އައިޝާގެ ކައިވެނި ކުރެވޭ ދުވަސްވެސް އައިސް ޖެހިއްޖެއެވެ. އަދްޔަން މެންނެކޭ އެއްފަދައިން ޔައީޝްމެންވެސް ބޭނުންވީ ގޭގެ ޓެރަސް މަތީގައި ޕާޓީ ބާއްވާށެވެ. އެގޭ ޓެރަސްވެސް ފުދޭވަރަކަށް ބޮޑުވުމާ އެކުއެވެ. މިހުރިހާ ކަމެއްގައި އުޅެމުންވެސް ޔައީޝްގެ ހިތުގައި ފޮރުވިފައިވާ ހިތްދަތިކަން އެކަކަށްވެސް ފާޅެއް ނުކުރެއެވެ. އޭނާގެ ސަބަބުން އެހެން މީހުންގެ އުފަލަށް ހުރަސް އެޅޭކަށް އޭނާ ނޭދެއެވެ.\nކިތަންމެ ހަމަޖެހެން އުޅުނަސް އައިޝާ ހުރީ ފިނިވެފައެވެ. އައިޝާ ތައްޔާރުކުރަން އުޅުނީ އަޔާނީއާއި މައިހާއެވެ. ޒިވާ ގޮތަށް އެމީހުން މިއަދު އައިޝާ ދެކެނީ އެހާ ގާތް އެކުވެރިއެއް ފަދައިންނެވެ. “ބިރެއް ގަންނާނެ ކަމެއް ނެތް އައިޝާ..” އަޔާނީ ހެވިލަމުން ބުނެލިއެވެ. “އެކަމެއް ނޭނގެ މީނާ ކައިވެނި ކުރަން އުޅުނު ރޭ.. އައިޝާއަށް އިނގޭތަ.. އެއްފަހަރު ކިޔައިފާނެ ބަނޑުގަ ރިއްސަނިއްޔޭ.. އަނެއްފަހަރު ކިޔައިފާނެ މޭނުބައި ކުރަނިއްޔޭ.. މާބަނޑު މީހަކަށްވުރެ ޔާނީގެ ކަންތައް ފަލަ އެރޭ..” މައިހާ ބުނެލި ވާހަކައިން އައިޝާގެ ހިނި ފަޅައިގެން ދިޔައެވެ. އެވަގުތުވެސް އެދެމީހުންވެސް ޒިވާމަތިން ހަނދާންވިއެވެ. އައިޝާ ދެންމެ ހޭން ފެށިގޮތުން އެދެމީހުންނަށް ހީވީ ހަމަ ޒިވާ ހޭން ފެށިހެންނެވެ.\nއަޔާނީވެސް މައިހާގެ އަތުގައި ބޮނޑިއެއް އަޅާލިއެވެ. އައިޝާ މިރޭ ލާ ހެދުމުގައި އެއްކޮށް ކަޅުކުލަ ހުރި ނަމަވެސް ކޮންމެވެސް ވަރަށް ވައިލެޓުކުލައިގެ މިނާ ފަދަ އެއްޗެހިން އެހެދުން ކުޑަގޮތަކަށް ޒީނަތްތެރި ކޮށްފައި ވެއެވެ. އަޔާނީމެން އައި އިރު އައިޝާ އިނީ މޫނުފޮތިކޮޅު އަޅައިގެންކަމުން އައިޝާގެ މޫނު ފެންނަގޮތެއް އެމީހުންނަކަށް އެފަހަރުވެސް ނުވިއެވެ. “އައިޝާގެ މޫނެއް އަހަރުމެންނަކަށް ނުދައްކާނަންތަ..” އަޔާނީ އެންމެފަހުން ނުހުރެވިގެން ބުނެލިއެވެ. އައިޝާއަށް އެއްޗެކޭ ނުބުނެވިގެން އުޅެނިކޮށް މައިހާ ވާހަކަދައްކަން ފެށިއވެ. “ޕިސް ޕިސް ޔާނީ.. ފިރިކަލުންނަށް މޫނު ނުފެނިގެން އުޅޭއިރު އަހަރެމެން ވާނެތަ ކުރިން މޫނުބަލަން.. ޔާނިވެސް ދޯ.. ޔައީޝްއަށް ފެނުނިމަ އަހަރެމެންވެސް ބަލާނީ.. ހެހެހެހެ.. “މައިހާ ދައްކަންފެށި ވާހަކައިން އައިޝާ ލަދުގަތެވެ.\nއޭނާ އިސްދަށަށް ޖަހާލީ އެހެންވެގެންނެވެ. އައިޝާއެކޭ އެއްވަރަށް ޔައީޝްވެސް ކޮންމެވެސް ވަރަކަށް ނުތަނަވަސްވިއެވެ. “ޒިވް… ވަރަށް ހަނދާންވޭ..” ޔައީޝް ތައްޔާރުވާން ހުރެފައިވެސް ބުނެލިއެވެ.\nހަވިރު ހަތަރުގަޑި ބައިވިއިރު ކައިވެނީގެ ރަސްމިއްޔާތު ފެށިގެން ދިޔައެވެ. ޔައިޝްއާއި ޖެހިގެން އިން ގޮނޑީގައި ޔައީޝް އިނެވެ. ޔައީޝް އިނީ ޣާޒީ ހުރިހާ ވާހަކައެއް ދެއްކި އިރުވެސް ޚިޔާލަކަށް ގެއްލިފައެވެ. ޔާސީން އައިސް އޭނާގެ ކޮނޑުގައި ޖަހާލުމުން ޚިޔާލީ ދުނިޔެއިން އޭނާއަށް ހޭލެވުނެވެ. އެއިރު ޣާޒީ އޭނާއާއި އަނބި ގަބޫލުކޮށްފިންތޯ ސުވާލުކުރަނީއެވެ. “އަނބި ގަބޫލުކޮށްފިން..” ޔައީޝްގެ ދުލުން އެ ބަސްތައް ނިކުތް ހިނދު އައިޝާއަށް އިސްދަށަށް ޖަހާލެވުނެވެ. އެފަދަ މާތް ރަނގަޅު އަޚްލާގެއްގެ ވެރިއެއް އޭނާގެ ފިރިމީހާއަށް ވީތީ އައިޝާ ނުހަނު އުފާވިއެވެ. ހިތާހިތުން ﷲއަށް ޙަމްދުކޮށްލެވުނީވެސް އެހެންވެއެވެ.\nޕާޓީ ފެށިގެން ކުރިއަށް ދިޔައެވެ. “ކުވޭ… ނަވޫ އަށް ދޭންވާނެ އިނގޭ ކުވޭމެންނަސް ލިބޭ ގިފްޓްތަކުން ހާފް..” ނަވާރް އައިސް ސިއްރު ސިއްރުން ޔައީޝް ގާތު ބުނެލިއެވެ. އޭނާ އަދިވެސް ކިޔަނީ ކުޑައިރު ކިޔުނު ގޮތަށެވެ. ނަވާރް އެހެން ބުނި އަޑު އައިޝާއަށްވެސް އިވުނެވެ. އެވަގުތު އައިޝާ ނަވާރް އޭނާއާއި ގާތް ކޮށްލިއެވެ. “ނަވާރް ދޯ ކިޔަނި؟ ނިކްނޭމް އަކީ ނަވޫ؟” އައިޝާ ނިކަން ލޯބިން ސުވާލު ކޮށްލިއެވެ. އެވަގުތު ނަވާރް ބޯޖަހާލީ އައިޝާއާއި އެއްބަސްވުމުގެ ގޮތުންނެވެ. “ނަވޫ ބޭނުމެއް ނޫން އެއްވެސް ގިފްޓެއް.. އެއީ މަޖަލަކަށް ބުނެލި އެއްޗެކޭ..” އައިޝާ އެއްޗެކޭ ބުނަން އަނގަހުޅުވާލި ވަގުތު ނަވާރް ބުނެލިއެވެ. އެއަށްފަހު ހިނިގަނޑެއް ޖަހާލިއެވެ. އައިޝާ ނަވާރްގެ ކޮލުގައި ހިފާލުމަށްފަހު އޭނާގެ ކޮލުގައި ބޮސްދިނެވެ. އެމަންޒަރު ބަލަން ތިބި އެންމެންވެސް ތިބީ ހިނިތުންވެފައެވެ. ނޫރީންއަށް އައިޝާގެ އެކުޑަކުޑަ ޢަމަލުންވެސް ޒިވާގެ މަތިން ހަނދާންވިއެވެ.\n“ހާދަ ކިއުޓްއޭ ނަވޫ.. އޯކޭތަ ދައްތަ ނަވޫއަށް ކިއުޓީ ޕައި ކިޔަސް؟” އައިޝާ އެހެން ބުނެލި ވަގުތު ސިހިފައި ޔައީޝްއަށް އައިޝާއާއި ދިމާލަށް ބަލައިލެވުނެވެ. ނަމަވެސް ނަވާރްގެ ކޮލުގައި ހިފާލައިގެން ހުރި އައިޝާއަކަށް އެކަމެއް ނޭނގެއެވެ. “ކީކޭ އައިޝާ.. އަދި އެއްފަހަރު ބުނެލަބަލަ..” ޔައީޝް ހިނިތުންވެލަމުން އައިޝާއާއި ސުވާލު ކޮށްލިއެވެ. އެވަގުތު އަނެއްކާވެސް އޭނަ ކުރިން ބުނި އެތި އައިޝާ ތަކުރާރު ކޮށްލިއެވެ. ނަވާރްވެސް އޯކޭއޭ ބުނެ އެތަނުން ދިޔައެވެ. “އައިޝާއަށް އިނގޭތަ؟ ކިއުޓީ ޕައި އެއީ ޒިވާ އޭނާއާއި ދިމާލަށް ކިޔާ އެއްޗެއް… ނަވޫ ދެންމެ އެ އިސްދަށަށް ޖަހާލީއެއްނު ދޯ.. އެއީ އޭނާ އޭނާގެ ތިއްތު މަތިން ހަނދާންވީ އައިޝާ އެހެން ބުނެލީމަ.. ޒިވާދެކެ ވަރަށް ލޯބިވާނެ ނަވާރް.. ޒިވާވެސް ނަވާރްދެކެ ވަރަށް ލޯބިވާނެ..” ޚިޔާލަކަށް ގެއްލިފައިހުރިފަދަ ގޮތަކަށް ޔައީޝް އައިޝާއަށް ކިޔައިދިނެވެ. އައިޝާވެސް އެހެން ހެއްޔޭ ބުނެ ހިނިތުންވެލިއެވެ.\nޕާޓީ ނިމިގެން ދިޔަ އިރު ޔައީޝްއާއި އައިޝާއާއިދެމެދު އޮތް ދުރުކަން އެއްކޮށްހެން ފިލާގޮއްސިއެވެ. ޔައީޝްގެ ކޮންމެ ސަމާސާއަކަށް އައިޝާ ހޭގޮތުން ޔައީޝްއަށް ހިނިތުންވެލެވެއެވެ. އޭނާއަށް އެ ކޮންމެ ފަހަރަކު ޒިވާމަތިންހަނދާންވެއެވެ. ނަމަވެސް އެކަހަލަ ކުދިކުދި ކަންކަން އޭނާ ތަކުރާރު ކުރަނީ އޭނާގެ ފަރާތުން އައިޝާއަށް ދެރައެއް ދޭން ނޭދޭތީއެވެ. އަދި ޒިވާގެ މަތިން ހަނދާންވާތީވެސް މެއެވެ. އޭނާ އެހެން ކުއްޖެއް ދެކެ ލޯބިވާކަން އިނގޭނަމަ އައިޝާ ދެރަ ވާނެކަން އޭނައަށް އިނގެއެވެ. ކައިވެންޏަށްފަހު ލޯބިވެވޭނޭ ބުނާ އަޑު ޔައީޝްވެސް އަހައެވެ. އެކަމަކުވެސް އޭނާއަށް ޒިވާގެ މަތިން ހަނދާން ނައްތާލެވޭނެ ހެންނެއް އޭނާއަކަށް ހިއެއް ނުވެއެވެ. އެހެން ނަމަވެސް އޭނާ ހިތްހަމަ ޖައްސާލައިގެން ހުރީއެވެ.\nއައިޝާ ހުރީ ޔައީޝްކަހަލަ ފިރިއެއް އޭނައަށް ލިބުމުން ނުހަނު އުފާވެފައެވެ. ނަމަވެސް ޔައީޝް އުޅޭ ގޮތުން އޭނާއަށް ކޮންމެވެސް އެހެން ކުއްޖެއް މަތިން ހަނދާންވެއެވެ. އެކަމަކު އެއީ ކާކުކަމެއް ނޭނގެއެވެ. އެވަގުތު ކުޑަކޮށް ބޮލުގަ ރިއްސައިގަންނާތީ އޭނަ އަނެއްކާވެސް އެހެން ކަންކަމާ މަސްއޫލުވެއެވެ.\nޕާޓި ނިމިގެން އެންމެންނަށް ގެއަށް އާދެވުނު އިރު މަޣްރިބް ނަމާދަށް ބަންގި ގޮވަނީއެވެ. ނައިޝަމް މެން އެ އައީ ހަމައެކަނި މިއަދަށްކަމުން އެމީހުން ނޫރީންމެން ގާތު އެގޭގައި ބޭތިއްބުމަށްފަހު ޔައީޝްއާއި އައިޝާ ނިންމީ މިރޭ އާމިރުމެން ގޭގައި ތިބުމަށެވެ. އެހެން ކަމުން އައިޝާ ގެއަށް ލުމަށްފަހު ޔައީޝް މިސްކިތަށް ދިޔައެވެ. އައިޝާ ވެސް ގެއަށް ވަނުމަށްފަހު ފުރަތަމަ ދިޔައީ ނަމާދުކުރާށެވެ. އޭނާ ނަމާދުކޮށް ނިމުމަށްފަހު ކޮޓަރިން ނިކުމެލިއެވެ. އެއިރު އާމިރުއާއި ސުމައްޔާވެސް ނަމާދުކޮށްގެން ކޮޓަރިން ނިކުންނަނީއެވެ. ސުމައްޔާ އައި ގޮތަށް އައިސް އައިޝާގެ ގައިގައި ބައްދާލިއެވެ. އާމިރު ކައިރީގައި އެމަންޒަރު ބަލަން ހުއްޓެވެ. ނަމަވެސް އޭނާ އައިޝާ ގައިގައި އަތްލާ ކަހަލަ ޚިޔާލެއް ނުކުރިއެވެ.\n“ވަރަށް އުފާވެއްޖެ މަންމަމެން މިއަދު.. ދަރިފުޅު މީހަކާ ކައިވެނިކޮށްގެން އުފާވެރި ދިރިއުޅުމެއް އުޅޭތަން ދެކުމަކީ މަންމަމެންގެ ހުވަފެނެއް އަބަދުވެސް..” ސުމައްޔާ ހެވިލައިފައި ބުނެލިއެވެ. އިރުކޮޅެއް ވާންދެން ސޯފާގައި ވާހަކަ ދައްކާލަން ތިބުމަށްފަހު އެމީހުން އެމީހުންގެ ކޮޓަރިތަކަށް ދިޔައެވެ.\n“އާމިރު.. އަނެއްކާވެސް އެކަންތައް ބަލަންވީނު.. ކޮންމެގޮތެއްވިޔަސް އަބަދަކު އަހަރެމެންނަށް މިހެން ނޫޅެވޭނެއްނު..” ކޮޓަރިއަށް ވަދެގެން ދިޔަ ސުމައްޔާ މާޔޫސްވެފައި އާމިރުއަށް ބުނެލިއެވެ. އާމިރުވެސް މޫނު ފުހެލަމުން ހޫމް ލައްވާލިއެވެ.\nއައިޝާ ކޮޓަރިއަށް ވަނުމަށްފަހު އެނދުގެ ފަޑީގައި ލައްގަތެވެ. އަދިވެސް އޭނާ މޫނުފޮތިކޮލު ނުނަގައެވެ. އެއަށްފަހު ފޯނުން ޤުރުއާން އެޕް ހުޅުވާލުމަށްފަހު އޭނާ ކޮންމެރެއަކުވެސް ދެނަމާދު ދޭތެރެ ގަޑީގައި ކިޔަވަމުން އަންނަ ސޫރަތްތައް ކިޔަވަން ފެށިއެވެ. ސޫރަތަކަށްފަހު ސޫރަތެއް ނިންމަމުން ދިޔައީ ހަމަޖެހިލައިގެން އިނދެއެވެ. އެއާއެކީ އޭނައަށް ދިޔައީ ޔައީޝް އަންނާނެ އިރަކަށްވެސް އިންތިޒާރުކުރެވެމުންނެވެ. “އިޝާ ނަމާދުކޮށްގެން ގެއަށް ދާނަން..” ޔައީޝް ބުނެލި އަޑު އައިޝާގެ ކަންފަތުގައި ގުގުމައިގެން ދިޔައެވެ. އެ ފިރިހެންވަންތަ އަޑު އިވިފައިވެސް އޭނާގެ ތުންފަތުގައި ހިނިތުންވުމެއް ދުވެލިއެވެ. އަދި ހަމަޖެހުމުގެ ނޭވާއެއް ދޫކޮށްލިއެވެ. އޭނާ ކިޔަވަން އިންދާ ބަންގި ގޮވުމުން އިޝާ ނަމާދުކުރަން އަވަސްވެގަތެވެ.\nއިޝާ ނަމާދުކޮށްގެން ކާރުގައި ދުއްވާފައި އައި ޔައީޝް ކާރު ޕާކުކޮށްލުމަށްފަހު އާމިރުމެން އުޅޭ ގެއަށް ވަންނަން ދިޔައެވެ. އެތެރެއަށް ވަދެގެން ގޮސް ލިފްޓަށް އެރުމަށްފަހު ދާންވީ ފްލޯއަށް ފިއްތާލިއެވެ. މިނެޓެއްވަރު ހޭދަވުމަށްފަހު ލިފްޓް ހުއްޓުނެވެ. އެވަގުތު ހުޅުވިގެން ދިޔަ ދޮރާއެކީ ޔައީޝް ލިފްޓުން ފޭބިއެވެ. އަދި އާމިރުމެން ގޭގެ ދޮރުގައި ޓަކި ޖަހާލިއެވެ. ދޮރެއް ނުހުޅުވިއެވެ. އިރުކޮޅެއް ވާންދެން ޓަކި ޖެހުމުންވެސް ދޮރެއް ނުހުޅުވިއެވެ. ސިޓިން ރޫމުގައި އެކަކުވެސް ނެތީއޭ ހިތާ ޔައީޝް އޭނާގެ ފޯނު ނެގިއެވެ. އަދި އައިޝާގެ ނަންބަރަށް ގުޅާލިއެވެ.\nއެނދުމަތީގައި ފޮތެއް ކިޔާލަން އިން އައިޝާ ސިހުން ވީ ގާތުގައި އޮތް ފޯނު ރިންގުވާން ފެށުމުންނެވެ. ޔައީޝްގެ ނަން އަރައިފައި އިންތަން ފެނި އޭނާގެ ހިތް ތެޅެން ފެށިއެވެ. އެއީ ފިރިމީހާއަށްވިޔަސް ޔައީޝްއާއި އޭނާ ފޯނުން ވާހަކަދައްކާ މިއީ ފުރަތަމަ ފަހަރު ކަމުން އޭނާ ނުތަނަވަސްވީއެވެ. ފޯނު ނެގުމަށްފަހު ޔައީޝް ގޭގެ ދޮރު ތަޅުލާފައި ހުރި ވާހަކަ ބުނުކުން ދުވެފައި ކޮޓަރިން ނިކުމެގެން ދިޔައެވެ.\nމީހާ ހަމަޔަކަށް އެޅިލަމުން އައިޝާ ގޭގެ ދޮރުހުޅުވާލިއެވެ. އެއިރު ޔައީޝް ދޮރުމަތީގައި ހުއްޓެވެ. އެއްވެސް ބަހެއް ނުބުނެ އައިޝާ އެއްފަރާތަކަށް ޖެހިލިއެވެ. އޭނާ އެ ތަން ދެއްކީ އެތެރެއަށް ވަންނަންކަން ޔައީޝްގެ ތޫނު ސިކުނޑި ދެނެގަތެވެ. ޔައީޝް އެތެރެއަށް ވަތް ވަގުތު އައިޝާ ގޭގެ ދޮރު ލައްޕާލުމަށްފަހު ޔައީޝްގެ ކުރިން ކޮޓަރިއާއި ދިމާލަށް މިސްރާބު ޖެހިއެވެ. އައިޝާގެ އެ ޢަމަލުތައް ފެނި އޭނާ އެއުޅެނީ ލަދުންކަން އެނގި ޔައީޝް ގާތަށް ލާނެއް ހިންޏެއް އައެވެ. ކޮންމެވެސް ސަމާސާއެއް ކޮށްލާނަމޭ ހިތާ އޭނާ މަޑުމަޑުން އައިޝާގެ ފަހަތުން ދާން ފެށިއެވެ.\nއައިޝާގެ ފަހަތުން ޔައީޝް ކޮޓަރިއަށް ވަނެވެ. އެއިރު އައިޝާ ހުރީ ޔައީޝްއަށް ފުރަގަސްދީގެންނެވެ. ޔައީޝް ކޮާތރި ތަޅުލި އަޑު އިވި އޭނާގެ ހިތް ތެޅެން ފެށި މޭފަޅާފައި ނިކުމެދާނެހެން ހީވާ ވަރަށެވެ. ދެއަތް ދެއަތާ މޮޑެން ފެށިއެވެ. ޔައީޝް މަޑުމަޑުން އައިޝާއާއި ގާތަށް ފިޔަވަޅު އަޅަމުން ދިޔައެވެ. އެއަށްފަހު ފުރަގަސް ދީގެން ހުރި އައިޝާގެ އަތުގައި ހިފައި އޭނާއާއި ވީ ފަރާތަށް އަނބުރާލިއެވެ. ޔައިޝް ހަދާލި ގޮތަކުން އައިޝާ އައިސް ޖެހުނީ އޭނާގެ ތަނަވަސް މޭމަތީގައެވެ. އެހިނދު އައިޝާގެ ހިތް އިހުނަށްވުރެ ބާރަށް ތެޅެން ފެށިއެވެ. އޭނާ ދެލޯ ތަގުޅި ކޮށްލިއެވެ.\nއައިޝަ ހުރި ގޮތުން ޔައީޝްގެ ގާތަށް ހިނި އައެވެ. އޭނާގެ ހިތުގެ ތެޅުން ޔައީޝްއަށްވެސް އިޙުސާސް ވީ ފަދައެވެ. ނަމަވެސް ހިނިގަނޑު ހިފަހައްޓާލީ އޭނާގެ އެކްޓް މޮޅަށް ދައްކާށެވެ. “އައިޝާ އަދި ޔައި އަށް މޫނުވެސް ނުދައްކަމެއްނު..” ޔައީޝްގެ ބަރު އަޑު ކަންފަތުގައިޖެހުމުން އައިޝާގެ ނޭވާ ހިނދުކޮޅަކަށް ނަމަވެސް ހުއްޓުނުހެން ހީވިއެވެ. އެހެން ނަމަވެސް ހަމަޖެހިލަމުން އޭނާ މަޑުމަޑުން ފިއްތާ ބާރުކޮށްގެން ހުރި ދެލޯ ހުޅުވާލިއެވެ. އެއިރު ޔައީޝް އޭނާއާއި ނުހަނު ގާތުގައި ހުރުމުން އަނެއްކާވެސް ފިނިވާން ފެށިއެވެ. ތުރުތުރު އަޅާ އޮތް އަތް މޫނުފޮތިކޮޅާ ދިމާލަށް އޭނާ ގެންދަން ފެށިއެވެ. އައިޝާ އެހުރީ ބިރުންކަން ޔައީޝްއަށް އެނގުނެވެ.\n“އައިޝާއަށް ނުވަންޏާ އޯކޭ.. ޔައި ނަގާދީފާނަން..” ފުރަތަމަ ޔައީޝް ބުނި ބުނުމުން އައިޝާ ހިތްހަމަ ޖެހުނު ނަމަވެސް ދެވަނަ ސިކުންތުގައި އަނެއްކާވެސް ނުތަނަވަސްވާން ފެށިއެވެ. ޔައީޝް ހިނިތުން ވެލަމުން އޭނާގެ އަތް އައިޝާގެ މޫނުފޮތިކޮޅާ ދިމާލަށް ގެންދަންފެށިއެވެ. އަދި މަޑުމަޑުން އެ ފޮތިކޮޅު ހިއްލަން ފެށީ ދެން ވާނެ ގޮތަކާމެދު އެއްވެސް ވަރަކަށް ނުވިސްނާ ޙާލުއެވެ. އޭނާއަށް ކޮންމެވެސް ވަރަކަށް އެފޮތިކޮޅު ހިއްލުނު އިރު އައިޝާގެ ދަތްދޮޅި ފެނިގެން ދިޔައެވެ. ދޮން ދޮން މޫނެކެވެ. ހަމަޖެހިލައިގެން ހުރި ޔައީޝްވެސް އެވަގުތު ހިތް އަވަސްވާން ފެށިއެވެ. ދެއަތް ފިނިވާންފެށިއެވެ. އޭނާއަށް މިވަނި ކީއްކަން ޚުދު ޔައީޝްއަކަށްވެސް ނޭނގެއެވެ. އައިޝާގެ މޫނުފޮތިކޮޅު އެއްކޮށް ނެގުނު ހިނދު ޔައީޝްއަށް ބަލަހައްޓާއިގެން ހުރެވުނީއެވެ. އޭނާގެ ނޭވާ ކަރުގައި ތާށިވީހެންވެސް ހީވިއެވެ.\nassalaamu a’laikum dear readers.. 🙂 miothy noor buni surprise aky.. hehe.. 🙂 iyye maa lahun 19th episode genesdhevunyma noor miothy vrh vrh dhigu part eh anehkaa miadhu genesdhinyfa.. 🙂 more than 3000 words miee.. 🙂 ummeedhu kuran mi part ves readers ah kamudhaane kamah.. 🙂 LY all..\nyeyy… me frst dhw…n aishaaeee aslu zivaa dhw\nyess dear… hehe.. 🙂 congrats eekko.. neynge noor akah thihen bunaakah.. 🙂 balamaa dhw vaagotheh.. 🙂\nVarah loabi.. eii ziv dhw.. dhn kon irakun next part???\njazakillah khairan dear.. 🙂 hingaa dhw balailan aee kaakutho.. 🙂 in sha allah miadhu konmes vaguthehga up kohleveytho noor mi try kurany.. 🙂\nHeevanee aisha akee ziva hen\nalhey dear mifaharu 3rd ey.. 🙂 dhn faarakun try kollaany dhw.. 🙂 balamaa dhn vaagotheh.. 🙂\nxeewa tha anekkaa aee? ??\nhingaa dhw balailan aee kaakutho.. hehe.. 🙂\nMasha Allah vvvv reethi mi part….Aisha eh ey zivaa dhw…n you are the best writer❤❤❤\njazakillah khairan Yanaa dear.. 🙂 hingaa dhw balailan.. hehe.. 🙂 aww.. jazkillah khairan dear.. 🙂\nZeevaa dw e. Olhifaehury. Handhaan thah gossa.. Dhn ekam engeyne.\nhingaaba dhw balailan aee kaakutho.. hehe.. 🙂\nThat’s ziv!!!!!!!!!! Nooor its just so fabulous!!! Masha Allah. And yeah this is my first comment. I’ve been reading this since the very beginning. And i absolutely loved it. And noor dear. You give so much morals. I love italot. May Allah bless you and all your prayers comes true. Go ahead sis. You can do very well. You’re talented. I admire your perceptionalot. It has helped me change some of my habits. Thank you noor. ?\n🙂 jazakillah khairan dear.. 🙂 oh, it’s ok dear.. dear ah mi story kamudheyehnu dhw?eviyyey.. hehe.. 🙂 aww.. in sha allah.. 🙂 asluvestha? maa sha allah and al’hamdhulillah! vrh vrh vrh vry ufaavehje dear ge comment kiyaalaafa.. 🙂 marhabaa dear.. thank you nubunyas noor ah evves massalaeh neiyy.. 🙂 hithuge adin ekuhjaku ekamah shukuriverivelanikohenimuny.. hehe.. 🙂\nmaaiyy allah thibaa ge faafa fussavaa thibaa ah heyo rahmaiyy lavvaashi.. adhi alhamen emmen ge hidhaayaiyy ithuru kohdhevvaashi.. aameen.. 🙂\nso hapy up v ma.story kiyaafa noonee nunidhaan alhugadu inee mirey.. as always v salhi.. aishaa aee zeev dhw puleeeees tel me its hr.. moonu negeema yaee ah fennaanee hama zeev ge moonu dhw.. waitin fr the nxt ep???\nalhey.. hehe.. 🙂 jazakillah khairan dear.. 🙂 hehe.. alhey dear noor kihineh thi suvaalah javaabeh dheynee? nxt episode kiyaalamaa dhw.. eyrah hurihaa suvaalakah ves javaabu libigen dhaane, in sha allah.. 🙂 hingaaba dhw balailan dhn vaagotheh.. hehe.. 🙂\nSlm noor eii ziv dho vaahaka vvv reethi ly\nWslm.. 🙂 hingaaba dhw balailan aee kaakutho.. hehe.. 🙂 jazakillah khairan dear.. <3<3<3\nYeah aisha dhw eee zivaa\nPls next episode kon irakun❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤vvvvvvvvv reethi\nbalamaa dhw aee kaakutho.. 🙂 up vefa innaany mihaaru 21st episode.. 🙂 awww.. jazakillah khairan dear.. 🙂\nMe first dhw. ..\nnooney dear… mifaharu dear fisrt ah lavvaeh nuliyey.. 🙁 ekam dhn faharakun try kollaany dhw.. 🙂 kaamiyaaby aky masahakaiyytherynge haggeh.. 🙂\nMasha Allah….. Vvvvv reethi? zivaaaa????when nxt????? Mo vaahaka kiyaafa alhiganduge life v badhaluvejje….. Dheenee kankamah v bodah loabi jehijje…. Maaih Allah thibaa ah heyo rahmaith lavvaashi. Amin……. Gud nite n luv u noor??\njazakillah khairan ukhthaa dear.. 🙂 hehe.. hingaaba dhw balailan aee kaakutho.. 🙂 nxt episode up vefa iny mihaaru.. 🙂 al’hamdulillaah! maa sha allah.. 🙂 maaiyy allah thibaa ge faafa fussavaa thibaa ah heyo rahmaiyy lavvaashi.. aameen.. 🙂 <3<3<3\nZivaa aah sumayya ge dharifulhàa hospital ga exchange vee kanneynge dhw…..aslu doctor maruvikamah ebuny sumayya ge dharifulhu. Tah??.???……Noor dear ..?mi part vess v v v v reethi ?????God bless u?????keep up the good work….enme fahu jumlaiga bunefa inehnu”eynage neyvaa karuga thaashivihenves heeviey” eyge badhalugà eyna laan ulhunu ney vaa etherehashèega thaashivihenvess heeviyey. ..migothah liyelinama ithurah furihama veeskanneynge. …anyways all the best???\nhingaaba dhw balailan dhn vaa gotheh.. 🙂 jazakillah khairan dear.. 🙂 aww.. maaiyy allah thibaa ge faafa fussavaa thibaa ah heyo rahmaiyy lavvaashi.. 🙂 vrh vrh vrh ufaavehje dear thi thankolhu faahaga kollaafa rangalhu goiyy buneladhinyma.. jazakillah khairan dear.. 🙂 dhn faharakun in sha allah thikahala thankolhu kolhu rangalhu kolleveytho balaanan ingey.. 🙂\nThis part is also very interesting and nice. When is the next part? Curiously waiting… surprise hama v salhi inge noor sis. ☺\njazakillah khairan dear.. 🙂 mihaaru up vefa iny 21st episode.. 🙂 hehehe.. jazakillah khairan dear.. 🙂\nAisha akee zivaa\nekan hama yageen mihaaru\nzivaa ah kiyanee aishath zivaa ennu\naamiru Aisha gaiga ai nuleevesekonmes kamaku dho\nanehkaa emeehun dhehki vaahaka in ves ekan engijje\nanehkaa navaar ah cutypie ey ves ebunee dhen ey ittifaag\nmee Aisha akee zivaa ahvedhaane kamah faahaga kurevu nu hekithah\nkuree part ge comment ga lotus buni gothah zivaa eheree Kankan handhaan nethifa\nyaeesh fenuneema kujjeh mathin handhaan vaneeves ehenve dho visnaa varakah bolah goi goi vaneeves hama ehenve\nvv reethi mi part\nzivaa ge handhaan aave\ney zivaa kan yaeesh mennah ingeyne dhuvahakah mihaar mi inthizaar kuranee\nnoor ge surprise vv fakkaa ingey\nheeviyey mihen hen vaaneeves\nekam limya mennah adhabu nudhee police thahgeeg ge vaahaka netheema vv sakaraai\nvaahakaige konmes hisaabakunebai genes dheyne kamah ummeedh kuran\nadhives ehfaharu bunelan beynun vv reethi mi part\njazakillah khairan dear.. 🙂 hehe.. dear guess kohfa hurileh vrh furihama ingey.. 🙂 hama aslugaves.. heheh.. jazakillah khairan dear.. 🙂 hingaaba dhw kuriyah oiyy thaa vaagotheh balailan.. 🙂 adhives eh faharu noor bunelan beynun, jazakillah khairan dear.. 🙂 21 vana part up vefa iny mihaaru.. 🙂\nkurin hiyeh nukuran mihaa salhi stry eh kamakah meee….but mirey mi kiyan feshee….varah reethi..mashaa allah…keep it up…\n🙂 asluvestha? jazakillah khairan dear.. 🙂\nBala mivany kieh hamajehey gothaka gennaathi mivaahaka maruvi meeheh dhn naannaane emeehegge Shari emeehaka olhign vx nuvaane …. Ziv ah ehn hedhi baeh hoadhaaka vx masakatheh nukurey\nkuriyah kiyamun dhaa varakah hama hurihaa kameh ves olhun filamun dhaany nice dear.. 🙂\nMasha Allah vrh vrh reethi…alhe ehkoh kiyan libeyne nama…\njazakillah khairan dear.. 🙂 hehe..\nvvv dheravi me maalahun ol vevuny… so i got late to read it ekm the surprise was the bestest as i thought thanks noor dear…. but feeling bad for the late reply heheh…… naitxx hama awesome story\nalhey dear.. aee massalaeh nooney.. 🙂 hehe.. jazakillah khairan dear.. 🙂 marhabaa dear.. 🙂 alhey it’s ok dear.. 🙂 jazakillah kahiran dear.. 🙂\nAlheyyy.. noor ham aslah s suprise vhje.?????????this prt is amazing…. ?????????superbb.. ??????????jzt wowww???????????? masha allah.. alhey zivv.????????.. plx… i guess tht aisha is ziv.. nd becox of tht she lst her memory… nd i guess doc lavvrehurihaa kmh kury raifaa mn hn.. urghh.. i hate thm..????????????????….. xiv ge prt kiyr knme fhrk mishy ah rovey… sooo saddd… ????????????.. nd vrh bodah sry ngh noor.. mishy mn geyn wifi massala eh jehign nulibey.. ehnve cmnt nukurevuny… ??????????????btwe2 prtx s kiyrlrfin ngh… ?????vrh vrh obi…??????.. whn nxt? Vrh vrh curious vejje nxt prt kiyan… ❤❤❤❤❤❤❤❤❤❤❤❤?????⚘⚘⚘⚘⚘⚘⚘⚘\nhehe.. 🙂 asluvestha? jazakillah khairan dear.. 🙂 hingaaba dhw balailan aee kaakutho.. 🙂 alhey.. ehaa varah nurohchey mishy dear.. it’s ok dear.. aee evves massalaeh noon.. mihaaru comment kollevihje ehnu dhw? ehn v ma evves massalaeh noon aeeky.. ingey dear.. 🙂 jazakillah khairan dear.. 🙂 up vefa iny mihaaru.. 🙂\nAdhi kithah part kuriyah ebahuri? I\nseedhaa miveni varakashey bunaakah noor akah nukereyne.. ekam adhi ebahuri.. 🙂\nin sha allah.. 🙂\nVvvv salhi…hama habeys reyga kiyaafin ekam wifi mahsala jehumun comment send nuvee….. by the way story is awsome….❤❤❤??\nAnd this is my first comment on this story… but i have been reading it from beginning….??\njazakillah khairan dear.. 🙂 its ok.. hehe.. asluvestha? vvvv ufaavehje dear ah mi part kamudhiyaeema.. 🙂 ehntha? jazakillah khairan dear.. 🙂\nWow story is wonderful! Surprise hama vvv furihama…wen nxt part…???????\nalhey penguin dear name jahaalaafa dhw miadhu.. 🙂 jazakillah khairan dear.. 🙂 up vefa iny 21st episode.. 🙂\nVvvrh reethi……..keep it up…..curiously waiting for next part…..\njazakillah khairan Mate dear.. 🙂\nThere is somthin botherin me frawhile. Zeev ge moonu othee v boda halaakuvefa dhw.. ehko ragalhuviba or does she stil hevascar on face which is not seen yet cox of niqab?\nhalaakuvefa kamah dhw story story bunany? dhn vaagotheh balamaa.. hehe.. 🙂\nSalaam dear readers.. baajjaveri hendhunakah edhen hurihaa kudhinnah ves.. 🙂 noor kiyaalaifin ingey hurihaa kudhinge comments thah ves.. 🙂 miee iyye noor buni surprise.. hehe.. ekam adhi ebaoiyy eh surprise.. 🙂 dhn 21st episode mihaaru liyevifa othy.. ehn v ma in sha allah miadhueepisode up kureveytho noor masahkaiyy kuraanan ingey.. 🙂 LY all..\nanekkaa omg my lovey noor haadh gud ey lysm………….tysm………. ur sooo sooooo gud once again thanks\nhehe.. <3<3<3 marhabaa dear.. 🙂 dear mn ves haadha rangalhey aslu.. dear mn ge thihaa supportive v ma noor vrh ufaavey.. 🙂 maaiyy allah alhamen emmen ge faafa fussavaa alhamenge hidhaayaiyy ithurukohdhevvaashi.. aameen.. 🙂\nvvv reethi……wait for next……\nހިތާމަ އެހެނިހެން ދީނީ ލޯބި April 28, 2019\nތިޙިޔާލުގާ…. ( 1 )\nތިޔަ ދިން އުފާ 12\nހިތާމަ ލޯބި September 10, 2017\nއެހީގެ އަގު ހަތްވަނަބައި\nއެހެނިހެން July 27, 2013


MDP ticket gai Kulhudhuhfushi City ah kurimathi lumuge vaguthu ithuru koffi | ThePress\nއެމްޑީޕީގެ ޓިކެޓުގައި ކުޅުދުއްފުށި ސިޓީއަށް ކުރިމަތިލުމުގެ ވަގުތު އިތުރުކޮށްފި\nހދ. ކުޅުދުއްފުށި މަތިން ނަގާފައިވާ ފޮޓޯއެއް / ފޮޓޯ: ސޯޝަލް މީޑިއާ\nކުރިއަަށް އޮތް ލޯކަލް ކައުންސިލްތަކުގެ އިންތިހާބުގައި އެމްޑީޕީގެ ޓިކެޓުގައި ހދ. ކުޅުދުއްފުށި ސިޓީގެ ގޮނޑިތަކަށް ވާދަ ކުރަން ބޭނުންވާ ފަރާތްތަކަށް ހުޅުވާލި ފުރުސަތުގެ ވަގުތު އިތުރު ކޮށްފިއެވެ.\nއެމްޑީޕީން ބުނީ ލޯކަލް ކައުންސިލް އިންތިހާބުގެ ކުޅުދުއްފުށީ ސިޓީގެ އެމްޑީޕީ ޕްރައިމަރީގެ އެޕްލިކޭޝަން ބަލައިގަތުމުގެ ސުންގަޑި މިއަދުގެ މެންދުރުފަހު 2:00 އަށް ހަމަވާން އޮތް ނަމަވެސް، މިހާރު ވަނީ މިރޭ 9:00 އަށް އިތުރުކުރެވިފައި ކަމަށެވެ.\nއެމްޑީޕީގެ ޕްރައިމަރީއަށް ކުރިމަތިލާން ފުރުސަތު ހުޅުވާލީ މިދިޔަ މަހު ފަހުކޮޅުއެވެ. ނަމަވެސް އޭރު ކުޅުދުއްފުށްޓަކީ ސިޓީއެއް ކަމަށް ރައީސް ކަނޑައަޅުއްވާފައި ނުވާތީ އެ ސިޓީގެ ޕްރައިމަރީއަށް ކުރިމަތިލާން ހުޅުވައެއް ނުލައެވެ.\nއަންނަ އޭޕްރީލް މަހުގެ ހަތަރު ވަނަ ދުވަހު ބާއްވާ ކައުންސިލް އިންތިހާބުގައި ކުޅުދުއްފުށި ސިޓީން އިންތިހާބު ކުރަނީ މޭޔަރާއެކު ކައުންސިލް ހަ މެންބަރުންނެވެ. އެ ހަ މެންބަރުންގެ ތެރެއިން އަންހެން މެންބަރުން ހޮވާ ދެ ދާއިރާގެ ގޮތުގައި އިލެކްޝަން ކޮމިޝަނުން ނެގި ގުރުއަތުން ހޮވިފައިވަނީ ކުޅުދުއްފުށި މެދު އުތުރު ދާއިރާ އާއި ކުޅުދުއްފުށި މެދު ދެކުނު ދާއިރާއެވެ.\nކައުންސިލް އިންތިހާބު ކުޅުދުއްފުށި އިލެކްޝަން ކޮމިޝަން އެމްޑީޕީ ލޯކަލް ކައުންސިލް އިންތިހާބު ސިޔާސީ


Gililankanfushi resort ge GM furun manaakoffi\nގިލިލަންކަންފުށި ރިސޯޓްގެ ޖެނެރަލް މެނޭޖަރު ފުރުން މަނާކޮށްފި އެވެ.\nފުލުހުން ބުނީ ގިލިލަންކަންފުށި ފަޅުތެރޭ އޮތް ވެލިގަނޑަށް ގެއްލުންދީފައިވާ މައްސަލައާ ގުޅިގެން އެ ރިސޯޓްގެ ޖެނެރަލް މެނޭޖަރުގެ ޕާސްޕޯޓް ހިފެހެއްޓުމުގެ އަމުރަކަަށް ރޭގެ ވަގުތެއްގައި އެދުނު ކަމަށެވެ. އެ އަމުރު ކޯޓުން މިހާރު ނެރެފައިވާ ކަމަށްވެސް ބުންޏެވެ.\nއެ އަމުރު ކަމާގުޅޭ ހުރިހާ އިދާރާއަކަށް މިހާރު ހިއްސާކޮށްފައިވާ ކަމަށްވެސް ފުލުހުން ބުންޏެވެ.\nގިލިލަންކަންފުށި މުވައްޒިފުން އެ ވެލިގަނޑަށް ގެއްލުންދިނީ ހިންމަފުށީ މީހުން އަދި ބައެއް އެހެން ރަށްރަށުގެ މީހުން އެތަނަށް ޕިކުނިކުގޮސް ހަދާތީ ފަތުރުވެރިންނަށް އުނދަގޫވާ ކަމަށް ބުނެ އެވެ. ވެލިގަނޑު ހަލާކުކޮށްލަން އެ ރިސޯޓުން ދިޔަ ޓީމުގައި ޖީއެމްވެސް ހުއްޓެވެ.\nއެ މައްސަލަަ އޭޕީއޭއިންވެސް ދަނީ ބަލަމުންނެވެ. ފުލުހުން ބުނީ މައްސަލަ ތަހުގީގު ކުރަމުންދަނީ އީޕީއޭއާ ގުޅިގެން ކަމަަށެވެ.\nގިލިލަންކަންފުށި މުވައްޒިފުން އެ ވެލިގަނޑަށް ގެއްލުންދިން މައްސަލަ ބަލާ ހަރުކަށި ފިޔަވަަޅު އެޅުމަށް ގިނަ ބަޔަކު ދަނީ ގޮވާލަމުންނެވެ. މި މައްސަލާގައި ފިޔަވަޅު އެޅުން ފަސްވާ ކަމަށް ބުނެ ބައެއް މީހުން ދަނީ ސަރުކާރާއި އިދާރާތަކަށްވެސް ފާޑުކިޔަމުންނެވެ.\nމޯލްޑިވްސް ޕޮލިސް ސާވިސް މިނިސްޓްރީ އޮފް ޓޫރިޒަމް\nފިނޮޅަކަށް ގެއްލުންދިން މައްސަލައެއް ފުލުހުން ބަލަނީ


ބައި-އިލެކްޝަންގައި ވޯޓުލުމަށް ރީ-ރަޖިސްޓްރީވުމަށް ހުޅުވާލައިފި ބައި-އިލެކްޝަންގައި ވޯޓުލުމަށް ރީ-ރަޖިސްޓްރީވުމަށް ހުޅުވާލައިފި\nބައި-އިލެކްޝަންގައި ވޯޓުލުމަށް ރީ-ރަޖިސްޓްރީވުމަށް ހުޅުވާލައިފި\n10 އެޕްރިލް 2021: 2020 ވަނަ އަހަރު ބާއްވަން ހަމަ ޖެހުނު ލޯކަލް ކައުންސިލް އިންތިހާބުގެ ތެރެއިން. ފޮޓޯ: އަލީ ނަސީރު\nއަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި، އިންތިޚާބު ނުކުރެވޭ 10 ދާއިރާގެ ތެރެއިން5ދާއިރާއެއްގައި އިންތިޚާބު ބޭއްވުމަށްޓަކައި، އޮންލައިންކޮށް ރީ-ރަޖިސްޓްރީ ވުމަށް ހުޅުވާލައިފިއެވެ.\nއޯގަސްޓް މަހުގެ7ވަނަ ދުވަހު ބޭއްވުމަށް ހަމަޖެހިފައިވާ ފަސް ދާއިރާގެ އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކުގެ އިންތިޚާބުތަކާއި ގުޅޭގޮތުން އިލެކްޝަންސް ކޮމިޝަންގެ ޑިރެކްޓަރ ޝަހުލާ އިސްމާއިލް ވިދާޅުވީ މިއީ ކޮމިޝަނުން ކުރިއަށް އޮތް އިންތިޚާބު ތަކުގައިވެސް އޮންލައިންކޮށް، ރީ-ރަޖިސްޓްރޭޝަންގެ ކަންކަން ކުރިއަށް ގެންދިއުމަށްޓަކައި ކުރާ ފުރަތަމަ ތަޖުރިބާކަމަށެވެ.\nޝަހުލާ ވިދާޅުވީ ކޮމިޝަންގެ ވިސްނުން ހުރީ ކުރިއަށް އޮތް ބޮޑެތި އިންތިޚާބުތަކުގައިވެސް ރީ-ރަޖިޓްރޭޝަންގެ ކަންކަން އޮންލައިންކޮށް ކުރިއަށް ގެންދިއުމަށް ކަމަށެވެ. އަދި މިއިންތިޚާބުގެ ތަޖުރިބާ ވެގެންދާނީ މިކަމަށް ލިބިގެންދާ އިތުރު ކުރިއެރުމަކަށް ކަމަށްވެސް އޭނާ ވިދާޅުވިއެވެ.\nއަންހެނުންގެ ކޮމެޓީތަކުގެ އިންތިޚާބު އޮންނަ5ފަސް ދާއިރާގައި އޮންލައިންކޮށް ރީރަޖިސްޓްރީވުމަށް ހުޅުވާލާފައިވާއިރު، ރީ-ރަޖިސްޓްރީވުމުގެ އެންމެ ފަހުގެ ތާރީހަކީ މިމަހުގެ 26 ވަނަ ދުވަހެވެ. ރަޖިސްޓަރީވުމަށް އެދި ހުށަހަޅާނީ އޮންލައިންކޮށް form.elections.gov.mv އިލެކްޝަންސް ކޮމިޝަންގެ ރީ- ރަޖިސްޓްރޭޝަން ޕޯޓަލް މެދުވެރިކޮށެވެ. މިޕޯޓަލް މެދުވެރިކޮށް ފޯމު ހުށަހަޅާއިރު، ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، މުއްދަތު ހަމަނުވާ، ރަސްމީ ލިޔުމެއްގެ ކޮޕީއެއް ހުށަހަޅަންވާނެއެވެ. ނަމަވެސް، 2021 އޮގަސްޓް 31ވަނަ ދުވަހުގެ ނިޔަލަށް އައިޑީ ކާޑުގެ މުއްދަތު އިތުރުކުރެވިފައިވާކަމަށް ޑިޕާޓްމަންޓް އޮފް ނޭޝަނަލް ރެޖިސްޓްރޭޝަނުން އަންގާފައިވާތީ، މުއްދަތު ހަމަވެފައިވާ އައިޑީ ކާޑު ޤަބޫލުކުރެވޭނެކަމަށް އެކޮމިޝަނުން ވަނީ ބުނެފައެވެ.\nއިލެކްޝަންސް ކޮމިޝަނުން ވިދާޅުވީ އޮގަސްޓު7ވާ ހޮނިހިރު ދުވަހު ބޭއްވުމަށް ހަމަޖެހިފައިވާ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގައި ވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމުގެ ފުރުޞަތު 2021 ޖުލައި 22 ވާ ބުރާސްފަތި ދުވަހެއްގެ ހެނދުނު 10:00 އިން ފެށިގެން 2021 ޖުލައި 26 ވާ ހޯމަ ދުވަހުގެ މެންދުރުފަހު 3:00ގެ ނިޔަލަށް ހުޅުވާލާފައިވާކަމަށެވެ. މި ފުރުޞަތުގައި ރަޖިސްޓަރީ ވުމަށް ހުޅުވާލާފައިވަނީ ނޮޅިވަރަން، ކެނދިކުޅުދޫ ކ. ދިއްފުށި އަދި ފެރިދޫ، ރައްޔިތުން އެކަންޏެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި، އިންތިޚާބު ނުކުރެވޭ 10 ދާއިރާގެ ތެރެއިން5ދާއިރާއެއްގައި ކަނޑައެޅިފައިވާ އަދަދަށް މެމްބަރުން ކުރިމަތިލުމުން އެމެމްބަރުން ވަނީ އިންތިޚާބަކާއި ނުލައި، އިންތިޚާބު ވެފައެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި، އިންތިޚާބު ނުކުރެވޭ 10 ދާއިރާގެ ތެރެއިން އިންތިޚާބު ކުރަންޖެހޭ އަދަދަށް ކުރިމަތިލައިގެން އިންތިޚާބުވި ކެންޑިޑޭޓުންގެ ތެރޭގައި ހިމެނެނީ ސަރުކާރު ހިންގާ މައިޕާޓީގެ5މެމްބަރުންނާއި، އިދިކޮޅު ޕީޕީއެމްގެ5މެމްބަރުންނާއި، ސަރުކާރު ކޯލިޝަންގައި ހިމެނޭ އެމްއާރުއެމްގެ3މެމްބަރުންނެވެ. ދެން އިންތިޚާބުވި މެމްބަރުންނަކީ އަމިއްލަ ގޮތުން ކުރިމަތިލި ކެނޑިޑޭޓުންނެވެ.


މަޤާމު ނަންބަރު: 228458\nކައުންސިލުން ހިންގާ އެކިއެކި މަޝްރޫޢުތަކާއި ގުޅިގެން ކުރިޔަށްގެންދާ ޕްރޮޖެކްޓްތައް ބިޑްކުރުމަށް ތައްޔާރުކުރަންޖެހޭ މަޢުލޫމާތު ޝީޓްތައް ތައްޔާރުކުރުމާއި، ޕުރޮޖެކްޓްތަށް ބިޑްކުރުމާއި ގުޅޭގޮތުން ކުރަންޖެހޭ އެންމެހައި އިދާރީ އަދި ޓެކްނިކަލް މަސައްކަތް ކުރުމާއި، އައްޑޫސިޓީގައި އަލަށް ހަދަންޖެހޭ މަގުތައް ހެދުމާއި، މަގުތައް ތަރައްޤީކުރުމާއި، ވެލިމަގުތަކާއި ތާރުމަގުތައް މަރާމާތުކުރުމާއި، މަގުތަކުގެ ކާނުތަކާއި ސޯކްޕިޓްތަކަށް ދިމާވާ މައްސަލަތަކައް ހައްލުހޯދައިދިނުމަށް ކައުންސިލުން ކުރަންޖެހޭ އެންމެހައި އިދާރީ އަދި ޓެކްނިކަލް މަސައްކަތް ކުރުން.\nމަޤާމުގެ މަސައްކަތާއި ގުޅޭ ދާއިރާއަކުން :\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސޫލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން ނުވަތަ\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު ގުޅުން ހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nއައްޑޫސިޓީ ކައުންސިލްގެ އިދާރާ، ހިތަދޫ\nވަޒީފާއަށް އެދި ހުށަހަޅާ ސިވިލް ސާރވިސްގެ ވަޒީފާއަށް އެދޭ ފޯމު (މި ފޯމު އައްޑޫ ސިޓީ ކައުންސިލްގެ އިދާރާއިންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުން ލިބެން ހުންނާނެއެވެ.)\nމުއްދަތު ހަމަނުވާ، ދިވެހިރައްޔިތެއްކަން އަންގައިދޭ ކާޑުގެ ކޮޕީ\nތަޢުލީމީ ސެޓްފިކެޓްތަކުގެ ކޮޕީ (އެކްރެޑިޓް ކޮށްފައިވާ އަދި އަސްލާ އެއްގޮތް ކަމަށް ރަސްމީ ފަރާތަކުން ތައްގަނޑު ޖަހައި ތާރީޚު ޖަހާފައިވާ ކޮޕީގެ އަސްލު)\nކޯސް ފުރިހަމަކުރުމަށްފަހު ކޯހުން ފާސްވެފައިވާ ކަމުގެ ލިޔުން ލިބިލައްވާފައިވާ ފަރާތްތަކުން، ކޯސް ފުރިހަމަކުރި ކަމުގެ ލިޔުމާއެކު، ކޯހުން ލިބޭ ސެޓްފިކެޓް ވަކި ފެންވަރެއްގައި އެކްރެޑިޓް ކުރެވޭނެ ކަމަށް ބަޔާންކޮށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާ "ކޮލިފިކޭޝަން އެސެސްމަންޓް ރިޕޯޓް" ހުށަހަޅުއްވަންވާނެ.\nވަޒީފާއެއްގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާކުރެއްވި ވަޒީފާގެ މަސްއޫލިއްޔަތާއި މުއްދަތު އެނގޭނެ ރަސްމީ ލިޔުމެއް، "އަސްލާ އެއްގޮތް" ކަން ބަޔާންކޮށް ސަރުކާރުގެ އޮފީހަކުން، ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ އަސްލު ކޮޕީ. މަސައްކަތުގެ ތަޖުރިބާ ސާބިތުކުރުމަށް ހުށަހަޅުއްވާ ލިޔުންތަކަށް ޕޮއިންޓް ދެވޭނީ "އަސްލާ އެއްގޮތް" ކަން ބަޔާންކޮށް ސަރުކާރުގެ އޮފީހަކުން، ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ ކޮޕީގެ އަސްލު ހުށަހަޅުއްވާފައިވާނަމައެވެ. (މިއިދާރާގެ މުވައްޒަފުން މިލިޔުން ހުށަހަޅަން ނުޖެހޭނެއެވެ.)\nވަޒީފާއަށް ކުރިމަތި ލައްވާ ބޭފުޅުން ސްކްރީން ކުރުމާއެކު، މަޤާމަށް އެދޭ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ އެފަރާތްތައް، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީގެ މަޝްވަރާއާއެކު ޝޯޓްލިސްޓް ކުރެވޭނެއެވެ.\n2014 ޑިސެންބަރު 14 ވާ އާދީއްތަ ދުވަހު 15:00ގެ ކުރިން އައްޑޫސިޓީ ކައުންސިލްގެ އިދާރާއަށް


India Aai Lanka In Dhivehi Dharivarunnah Medicine Kiyevumuge Furusathu Nulibey - Vaguthu\nއިންޑިއާ އާއި ލަންކާއިން ދިވެހި ދަރިވަރުންނަށް މެޑިސިން ކިޔެވުމުގެ ފުރުސަތު ނުލިބޭ\nގާލް ގައިޑް ޔަންގް ލީޑަރުންނަށް ތަކެތި ހަވާލުކުރުމަށް ބޭއްވި ރަސްމިއްޔާތުގައި މިނިސްޓަރ ނާޒިމް ވާހަކަފުޅު ދައްކަވަނީ- ވަގުތު އިމޭޖަސް: އަޝްހާދު އަބްދުﷲ\nރާއްޖޭގެ އަވަށްޓެހި ބައެއް ގައުމުތަކުން، ހާއްސަކޮށް އިންޑިއާއާއި ސްރީލަންކާގެ ކޮލެޖުތަކާއި ޔުނިވާސިޓީތަކުން ރާއްޖޭގެ ދަރިވަރުންނަށް މެޑިސިން ކިޔެވުމުގެ ފުރުސަތު މިހާރު އެއްވެސް ވަރަކަށް ނުލިބޭ ކަމަށް ހެލްތް މިނިސްޓަރ އަބްދުﷲ ނާޒިމް ވިދާޅުވެއްޖެއެވެ.\nރާއްޖޭގެ ސިއްހީ ދާއިރާ ހަރުދަނާކޮށް ސިއްހީ ގޮތުން އެހީތެރިކަން ހޯދުމަށް މެލޭސިއާގެ ކެބަންގްސާން ޔުނިވާސިޓީއާއި ހެލްތް މިނިސްޓްރީއާއި ދެމެދު މިއަދު ވެވުނު އެއްބަސްވުމަށް ފަހު ވާހަކަފުޅު ދައްކަވަމުން މިނިސްޓަރ ނާޒިމް ވިދާޅުވ،ީ ރާއްޖޭގައި އެންމެ ބޮޑަށް ކުރިއަރުވަން ޖެހޭ އެއް ދާއިރާއަކީ ސިއްހީ ދާއިރާ ކަމަށާއި ސިއްހީ ދާއިރާ ކުރިއެރުވުމަށް ރާއްޖެއަށް ދިމާވެފައިވާ އެންމެ ބޮޑު ގޮންޖެހުމަކީ އެކަމަށް ބޭނުންވާ ފަންނީ މީހުން ބިނާކުރުމުގައި ހުރި ގޮންޖެހުންތަށް ކަމުގައެވެ.\nއަދި މިހާރު ރާއްޖޭގެ އަވަށްޓެރި ބައެއް ގައުމުތަށް، ހާއްސަކޮށް އިންޑިއާއާއި ސްރީލަންކާއިން ރާއްޖޭގެ ދަރިވަރުންނަށް މެޑިސިން ކިޔެވުމުގެ ފުރުސަތު އެއްގޮތަކަށްވެސް ނުލިބޭ ކަމުގައި މިނިސްޓަރ ނާޒިމް ވިދާޅުވިއެވެ.\n"ރާއްޖޭގެ އަވަށްޓެރި ބައެއް ގައުމުތަށް، ހާއްސަކޮށް އިންޑިއާއާއި ސްރީލަންކާއިން ރާއްޖޭގެ ދަރިވަރުންނަށް މެޑިސިން ކިޔެވުމުގެ ފުރުސަތު މިހާރު އެއްގޮތަކަށްވެސް ނުލިބެއޭ ބުނުމަކުން ދޮގަކަށް ނުވާނެ. އަޅުގަނޑު ގަބޫލުކުރާ ގޮތުގައި އެއީ އެތަންތާގައިވެސް ކިޔަވަން ތިބި ދަރިވަރުން ގިނަވުމުގެ ސަބަބުން، އެތަންތަނުގެ ޔުނިވާސިޓީތަކުން ފޮރިން ސްޓޫޑަންޓުންނަށް ޖާގަދިނުމުގައި ދަތިތަކެއް ހުރީމަ،" މިނިސްޓަރ ނާޒިމް ވިދާޅުވިއެވެ.\nމޮޔައެއް ނޫނީއްޔާ ވެކްސިން ނުޖަހާކަށް ނޫޅޭނެ: މިނިސްޓަރު ނަސީމް


Barca Aai Dhekolhah Beynun Kuraane Forward Line Aai Medhu Conte Boa Haasvefai - Vaguthu\nބާސާ އާއި ދެކޮޅަށް ބޭނުން ކުރާނެ ފޯވާޑުންނާއި މެދު ކޮންޓޭ ބޯހަލާކުވެފައި\n2 އަހަރު ކުރިން ( މާޗް 13, 2018 )\nޗެމްޕިއަންސް ލީގުގެ ގަދަ 16 ގައި ފެނިގެންދާނެ އެންމެ ފޯރިގަދަވާނޭ އެއް މެޗު ކަމުގައިވާ ބާސެލޯނާ އަދި ޗެލްސީ ބައްދަލުކުރާ ދެވަނަ ލެގުގެ މެޗުގައި ޗެލްސީގެ ކޯޗު އެޓީމުގެ ފޯވަޑް ލައިންގައި ބޭނުންކުރާނީ ކޮން ކުޅުންތެރިންތަކަކާއި މެދު ވިސްނަމުންދާކަމަށް ބުނާ ރިޕޯޓްތަކެއް އާންމުވެއްޖެއެވެ.\nކޮންޓޭއަށް ވަނީ މެންޗެސްޓާރ ސިޓީއާއި ދެކޮޅަށް ސެންޓާރ ފޯވަޑެއް ނެތި ކުޅުމުގެ ސަބަބުން އެތައް ފާޑުކިޔުންތަކެއް އަމާޒުވެފައެވެ. އެހެންނަމަވެސް ހަމަ މި އުކުޅު ބޭނުންކޮށްގެން ކޮންޓޭ ވަނީ ބާސެލޯނާ ފުރަތަމަ ލެގުގައި ހިފަހައްޓާލައިފައެވެ.\nކޮންޓޭ އަކީ އާދަޔާޙިލާފަށް މޮޅު ކޯޗެއްކަމާއިމެދު އެއްވެސް ޝައްކެއް ނެތެވެ. އެހެންނަމަވެސް އޭނާއަށް ވަނީ އޭނާގެ ޑިފެންސިވް ގޭމްގެ ސަބަބުން ބޮޑެތި ފާޑުކިޔުންތަކެއް އަމާޒުވެފައެވެ. ބައެއް ފަރާތްތަކުން ވަނީ ކޮންޓޭ މިގޮތަށް އަމަލުކުރަނީ ބާސެލޯނާ އަދި މެންޗެސްޓާރ ސިޓީ ދެކެ ބިރުންކަމަށްވެސް ބުނެފައެވެ.\nގިނަ ބަޔަކަށް ފާހަގަނުވި ނަމަވެސް ކޮންޓޭއަށް ވަނީ ހަގީގަތުގައި އެތައް މައްސަލަތަކަކާއި ކުރިމަތިވެފައެވެ. މިގޮތުން ޓީމުގެ އެންމެ އަގުބޮޑު ކުޅުންތެރިޔާ އަދި މައި ފޯވަޑް އަލްވަރޯ މޮރާޓާގެ ފޯމުގެ ސަބަބުން އޭނާ ކުޅުމެކޭ ނުކުޅުމެކޭ މިވަނީ އެއްވަރުކަމަކަށް ވެފައެވެ. ދެން ފޯވަޑަކަށް ހުރި އޮލިވިއޭ ޖިރޫޑްއަކީ އެއްވެސް ކޯޗަކު ބާސެލޯނާއާއި ދެކޮޅަށް ކުޅޭއިރު ބޭނުންކުރުން ވަރަށް ނާދިރު ކުޅުންތެރިޔެކެވެ.\nދެން ކޮންޓޭއަށް އޮތް ހަމައެކަނި ގޮތަކީ ފޯވަޑް ލައިންގައި ހަޒާޑް، ވިލިއަން އަދި ޕެޑްރޯ ބޭނުންކުރުމެވެ. ހަލުވި ތިން ކުޅުންތެރިންނަށް މި ތިން ކުޅުންތެރިން ވާއިރު މިތަނުން އެއްވެސް ކުޅުންތެރިޔަކީ ސެންޓާރ ފޯވަޑެއް ނޫނެވެ. އެހެންނަމަވެސް ވިލިއަންގެ ފޯމުގެ ސަބަބުން އޭނާއަށް ޖާގަނުދިނުން ވެގެންދާނީ ވަރަށް ބޮޑު ބޭއިންސާފަކަށެވެ. ހަޒާޑް އަކީ ޗެލްސީގައި ހުރި އެންމެ މޮޅު ކުޅުންތެރިޔާއެވެ. އަދި ޕެޑްރޯ އަކީ ބެންޗުގައި ދެން ތިބި ކުޅުންތެރިންނަށް ވުރެ ހަލުވި އަދި މާ ހުނަރުވެރި ކުޅުންތެރިޔެކެވެ.\nމި ތިން ކުޅުންތެރިންނަކީވެސް ހަލުވިކަމުން ޑިފެންސްއަށާއި އެޓޭކަށްވެސް އެރޭވަރުގެ ކުޅުންތެރިންނެވެ. ކޮންޓޭގެ މައި ބޭނުމަކީވެސް މި ތިން ކުޅުންތެރިންގެ ފަރާތުން ބާސެލޯނާގެ ހަމަލާތައް ހުއްޓުވުމުގައި ކޮންމެވެސް ވަރެއްގެ އެހީއެއް ހޯދުމެވެ. މޮޅުވުން މަޖުބޫރު މި މެޗު ބާސެލޯނާއާއި ދެކޮޅަށް ކާމިޔާބުކުރުމުގެ ފުރުސަތު ކޮންމެގޮތަކަށްވިޔަސް ޗެލްސީއަށް ބޮޑުވާނީ ސެންޓަރ ފޯވަޑާކައި އެކުގައެވެ.\nޗެމްޕިއަން ލިވަޕޫލް ބަލިކޮށް ޗެލްސީ ގަދަ ހަތަރަކަށް\nމާޗް 13, 2018 12:44\nމޮޅުވުން މަޖުބޫރެއް ނޫން އިނގޭތޯ!2-2އިން އެއްވަރުވިޔަސް ބާރސާ ކަޑާނެ....


High Speed Ferry Ulhandhu Thayyaru Kohdheyne Faraatheh Hoadhan Iulaankoffi - Vaguthu\nހުޅުމާލެ ދިއުމަށް ބަޔަކު ފެރީއަށް އަރަނީ - ވަގުތު އިމޭޖްސް\nހައިސްޕީޑް ފެރީ އުޅަނދު ތައްޔާޜުކޮށްދޭނެ ފަރާތެއް ހޯދަން އިއުލާންކޮށްފިއެވެ.\nހައި ސްޕީޑް ފެރީގެ ނިޒާމު ގާއިމު ކުރުމަށް ސަރުކާރުން އެމްޓީސީސީއާ ހަވާލު ކުރުމާ ގުޅިގެން އެ ކުންފުނިން މިހާރު އަންނަނީ ރާއްޖެ އަށް ހައި ސްޕީޑް ފެރީގެ ނިޒާމެއް ތައާރަފް ކުރުމުގެ މަސައްކަތް ކުރަމުންނެވެ.\nއެމްޓީސީސީ އިން ކުރި އިއުލާނެއްގައި ވިދާޅުވެފައި ވަނީ އެ ހިދުމަތް ފަށާ ޒޯން އެކެއްގެ ތެރޭގައި ދުއްވުމަށް 17 އުޅަނދެއް ބޭނުންވާ ކަމަށެވެ. އެއިން ކޮންމެ އުޅަނދެއްގައި 50 މީހުންގެ ޖާގަ ހުންނަން ޖެހޭނެ ކަމަށާއި އަދި ހަތަރު ފަޅުވެރިންނާއި، ހާއްސަ އެހީއަށް ބޭނުންވާ މީހުނަށް ހާއްސަ ދެ ފުރޮޅުލީ ގޮނޑި ބެހއްޓުން މުހިންމު ކަމަށް އެމްޓީސީސީ އިން ވަނީ ވިދާޅުވެފައެވެ.\nމި 50 ފަސިންޖަރުންގެ ތެރެއިން ކޮންމެ މީހަކަށް 20 ކިލޯގެ ލަގެޖު އުފުލޭނެ ގޮތް ވެސް އެ ފެރީތަކުގައި އިންތިޒާމް ކުރެވިފައި ހުންނަން ޖެހޭނެ ކަމަށް އެމްޓީސީސީ އިން ވަނީ ވިދާޅުވެފައެވެ.\nމި އުޅަނދުތައް އެމްޓީސީސީއަށް ނަގާނީ މިއަހަރުގެ ސެޕްޓެމްބަރު މަހުގައެވެ. މި ހިދުމަތް ފަށާ ފުރަތަމަ ޒޯންގައި ހިމެނެނީ ހއ. ހދ. އަދި ށ އެވެ.\nމި ހިދުމަތް ދޭނީ ހަ ޒޯނަކަށް ބަހާލައިގެންނެވެ. ހިދުމަތް ދިނުމުގައި ދަތުރުކުރާނީ ތިން ރޫޓަކަށެވެ.\nރާއްޖެ ހައި-ސްޕީޑް ފެރީ ނިޒާމަކުން ގުޅައިލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވަރކް" މަޝްރޫޢުގެ ފުރަތަމަ ފިޔަވަހީގެ މަސައްކަތްތައް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ ޕަބްލިކް ލިމިޓެޑް (އެމްޓީސީސީ) އަށް އެއްބަސްވުމެއްގެ ދަށުން ހަވާލުކޮށްފައިވަނީ މިދިޔަ ހަފްތާގެ ތެރޭގައެވެ.\nއިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކްގައި ހިމެނޭ ދެ ވަނަ ޚިދުމަތަކީ ކާގޯ ނުވަތަ މުދާ އުފުލާ ފެރީގެ ޚިދުމަތެވެ. މި ޚިދުމަތަކީ، އެ ރީޖަނެއްގައި ހިމެނޭ ހުރިހާ ރަށްތަކާއި އެންމެ ކައިރީގައި އޮންނަ ކޮމަރޝަލް ހަބާއި ގުޅުވައިދޭނެ ޚިދުމަތެކެވެ.\nހައި ސްޕީޑް ފެރީ ނެޓްވޯކްގެ ފުރަތަމަ ފެރީ މޫދަށް ބާލައިފި\nޖެނުއަރީ 26, 2021 12:19\nފެންވަރު ރަނގަޅު ފެރީ ލިބޭނީ ރާއްޖެ އިން ބޭރުން ގެނެސް ގެންނެވެ.


2017 އެޕްރީލް 08 އިން 15 އެޕްރީލް 2017 އާ ދެމެދު ވޯޓު ދިނުމުގެ ހައްޤު ލިބިފައިވާ މީހުންގެ ރަޖިސްޓަރީއަށް އިތުރުވާ މީހުންގެ ލިސްޓު ގެޒެޓްކުރުމާއި ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލުން\n02 ފެބުރުއަރީ 2017, 12:00\n2017 އެޕްރީލް 08 ގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބު 2017 އެޕްރީލް 15 އަށް ފަސްވެފައިވާތީ، 2017 އެޕްރީލް 08 އިން 2017 އެޕްރީލް 15 އަށް ވޯޓު ދިނުމުގެ ޙައްޤު ލިބިފައިވާ މީހުންގެ ރަޖިސްޓަރީއަށް އިތުރުވާ މީހުންގެ ލިސްޓު މިއަދު )2 ފެބުރުވަރީ 2017) ގެޒެޓް ކޮށްފީމެވެ. މި ލިސްޓު ދިވެހި ސަރުކާރުގެ ގެޒެޓު (http://www.gazette.gov.mv) ގައި އާއި ކޮމިޝަނުގެ ވެބްސައިޓް (www.elections.gov.mv) ގައި އަދި، މާލެ ފިޔަވައި މީހުން ދިރިއުޅޭ ކޮންމެ ރަށެއްގެ ރަށު ކައުންސިލް އިދާރާގައި ޢާންމުކޮށް ފެންނަން ހުންނާނެއެވެ. އަދި މީގެއިތުރުން VR (Space) IDNO ޖެއްސެވުމަށްފަހު 1414 އަށް އެސް.އެމް.އެސް ކޮށްގެން ޗެކްކުރެވޭނެއެވެ.\nމި ލިސްޓަށް ޝަކުވާ ހުށަހަޅާނީ 2017 ފެބުރުވަރީ 02 އިން 2017 ފެބުރުވަރީ 05 ގެ ނިޔަލަށް، ރަސްމީ ބަންދު ނޫން ކޮންމެ ދުވަހަކު ހެނދުނު 08:00 އިން މެންދުރުފަހު :0003 އަށެވެ. އަދި ރަސްމީ ބަންދު ދުވަސްތަކުގައި ކޮންމެ ދުވަހަކު ހެނދުނު 09:00 އިން މެންދުރުފަހު 03:00 އަށެވެ. ހުކުރު ދުވަހު ފޯމު ބަލައިގަތުމަށް ހަމަޖެހިފައިވަނީ މެންދުރުފަހު 03:00 އިން ހަވީރު 05:00 އަށެވެ.\nޝަކުވާ ބަލައިގަތުމަށް ހަމަޖެހިފައިވަނީ މާލެފިޔަވައި މީހުން ދިރިއުޅޭ އެހެން ހުރިހާ ރަށަކުން އެރަށެއްގެ ކައުންސިލް އިދާރާއިންނާއި އައްޑޫ ސިޓީ އަދި ފުވައްމުލަކު ސިޓީގެ އަވަށްތަކުގެ އޮފީސްތަކުންނެވެ. މާލޭގައިނަމަ، ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބީ މަރުކަޒު (ބައު ޖަމާލުއްދީން) އިންނެވެ. އަދި ޝަކުވާ ފޯމު ކޮމިޝަންގެ ވެބްސައިޓުންނާއި ކައުންސިލް އިދާރާތަކުން ލިބެން ހުންނާނެ ވާހަކަ ދެންނެވީމެވެ.\nއަދި ދަންނަވަމެވެ. އިލެކްޝަންސް ކޮމިޝަންގެ އިދާރާ (ޕޯޓް ކޮމްޕްލެކްސް ބިލްޑިންގ) އިން ފޯމު ބަލައިގަތުމުގެ އިންތިޒާމް ހަމަޖެހިފައި ނުވާ ވާހަކަވެސް ދެންނެވީމެވެ.\n04 ޖުމާދަލްއޫލާ 1438


(12 މާރިޗު 2020 އާ ގުޅޭ)\nހޭޒަލްއަށް އަންނަ ބަދަލުތަކަށް ދާރިއަން ހުރީ ސަމާލުވެއެވެ. އޭނާ ހޭޒަލްގެ ކޯތާފަތުގައި ބޮސްދިނެވެ. އެ ދެލޮލަށް އަނެއްކާ ވެސް ބަލާލިއެވެ. ދެން މަޑުމަޑުން ހޭޒަލްގެ އަތުގައި ހިފައިގެން ގެނެސް އެނދުގައި ބޭންދިއެވެ. އޭނާގެ ގާތަށް ދާރިއަން ގުދުވެލިއެވެ. ހޭޒަލް ޖެހިލުންވެފައި އިންކަން ދާރިއަން ދެނެގަތެވެ. އެހެންނަމަވެސް އޭނާގެ ހަރަކާތްތައް ހުއްޓުމަކަށް ގެންނަން ބޭނުންނުވީ ހޭޒަލްގެ ފަރާތުން މަނާވެގަތުން ނުފެންނާތީއެވެ. އޭނާ ހޭޒަލްގެ ގާތުގައި އިސްނުނަގާނަމޭ ބުނެފައި އޮތަސް ހަށިގަނޑުގައި ދައުރުވަމުންދާ ވަރުގަދަ ޖަޒުބާތުތައް ހިފަހެއްޓުމަކީ ގަދަފަދަ ހަނގުރާމައެއް ކުރުމެކޭ އެއްވަރު ކަމެކެވެ. ހަމައެއާއެކު ހޭޒަލްއަކީ އޭނާ ކައިވެނިކޮށްގެން ފުރަތަމަ ރޭ ބައްދަލުކުރި ހޭޒަލްއެއްނޫނެވެ. އޭގެ ފަހުން ހޭޒަލްގެ ފުށުން އޭނާ ދާރިއަންއާ މެދު ރުހޭކަން ފާޅުކުރެއެވެ. އެ ދުވަހަށްވުރެ މިހާރު އެ ދެމެދުގެ ގާތްކަން އިތުރުވެއްޖެއެވެ. ވީއިރު އަނބިމީހާ އޭނާއަށް ޓަކައި ތައްޔާރުތޯ ބެލުމަށް ދާރިއަން ބޭނުންވެއެވެ. ހޭޒަލް އިސްނަގަން ނުކެރިފައި ހުރުމަކީ ވެސް ވެދާނެ ގޮތެއްކަމަށް ދާރިއަން ޤަބޫލުކުރެއެވެ. އެ ދެމެދުގައި އޮތް ހަމައެކަނި ދުރުކަމަކީ އެއީއެވެ. އަދިވެސް ހަޤީޤީ ދެމަފިރިންނަށްވެ ދަހަށިގަނޑުގެ ގޮވާލުމަށް އިޖާބަނުދެވުމެވެ.\n"ޒެލް..." ދާރިއަންގެ ނޭވާގައި ހޫނުކަމެއް އެކުލެވިގެން ދިޔައިރު އެ އަޑަށް ވެސް ބަދަލުތަކެއް އަތުވެއްޖެއެވެ.\nހޭޒަލްގެ އަވަސްވެފައިވާ ހިތުގެ ތެޅުން ދާރިއަންއަށް އިޙްސާސްވާނޭކަން ޚުދު އޭނާއަށް އެނގެއެވެ. ފިރިމީހާގެ އެ ގޮވާލުމަށް ކެތްތެރިވާން ޟަމީރު ބުންޏެވެ. އެހެންނަމަވެސް އެހިތަށް ވާގޮތެއް ނޭނގުނެވެ. ބިރުގަންނަންވީ ކީއްވެކަމެއް ނޭނގެއެވެ. ފިރިމީހާގެ ފުށުން ފެންނަނީ އޯގާތެރިކަމެވެ. އޭނާގެ އެ ޢަމަލުތަކުން ބުނަމުން އެދަނީ ކީކޭކަން ވެސް ހޭޒަލްއަށް އެނގެއެވެ. އެހެންވިޔަސް ގޮދަޑީގައި ވިއްދާލެވިފައި އޮތް ކަނާއަތުގެ ތެރެއަށް ބެޑްޝީޓު ބޮނޑިކޮށްލެވުނީ ކަންބޮޑުވުމާއެކުއެވެ. އޭނާގެ ސަމާލުކަން ހޯދަން ދާރިއަން މަސައްކަތްކުރިއެވެ. ކޯތާފަތުގައި ދެއަތުން ހިފާލުމާއެކު ދާރިއަންގެ މޫނާ ދިމާއަށް އުފުލާލިއެވެ. މޫނުގެ އެކި ދިމާއަށް ދާރިއަންގެ ހޫނު ނޭވާ އިޙްސާސްވަމުންދިޔައެވެ. ކުދިކުދި ބީހުންތަކާއެކު ދެ ހަށިގަނޑު ގާތްވަމުންދިޔައެވެ.\n"ދާރިއަން..." ކަންބޮޑުވެފައި އިނދެ ދާރިއަންއަށް ހޭޒަލް ގޮވާލިއެވެ. ދާރިއަންގެ ޢަމަލުތައް ހުއްޓާލުމަށް އެދޭފަދައިންނެވެ. އެހެންނަމަވެސް އެ އަޑު ދާރިއަންއަށް އިވުނުހެން ހީނުވެއެވެ. އެ ދެ ލޮލުގައިވި އަސަރުތައް ފެނުނު ހިނދު އިހުނަށްވުރެ ހޭޒަލް ހާސްވެއްޖެއެވެ. ދެވަނަ ފަހަރަށް ދާރިއަންއަށް ގޮވާލެވުމުގެ ކުރީން، މިފަހަރު ހޭޒަލްގެ ދެ ތުންފަތް ވެސް ބަންދުވެއްޖެއެވެ. ދެމަފިރިންގެ ނޭވާ އެކުވީއެވެ. ހޭޒަލްއަށް ކޮޓަރީގެ ހަތަރުފާރު ހުރިތަނުން އޭނާގެ ކައިރިއަށް ޖެހިލިހެން ހީވާން ފެށީ ދެނެވެ. ނޭވާލުމަށް އޮކިސިޖަން މަދުވަމުން ދިޔަހެން އޭނާއަށް ހީވާންފެށިއެވެ. މަޑުމަޑުން ދާރިއަންގެ މޭގައި ދެއަތްތިލަ ޖައްސާލެވުނީ ހުރަސް އެޅުމުގެ ގޮތުންނެވެ. އެވަރުން ވެސް ދާރިއަންގެ ހަރަކާތްތަކަށް ހުއްޓުމެއްނައެވެ. ހޭޒަލްއަށް އޭނާގެ މޭ ފިތެނީހެން ހީވަމުންދިޔައެވެ. ކަންބޮޑުވުމާއި ހާސްކަން އޭނާ ވަށާލަމުންދިޔައިރު ކޮޓަރީގެ ހަތަރުފާރުތެރޭ އޭނާ ފިތި ނޭވާލާން އުނދަގޫވެއްޖެ ކަހަލައެވެ.\n"ޕެނިކް"ވެގެން ތެޅިގަތް މީހަކު ފަދައިން ހޭޒަލްއަށް ތެދުވަން މަސައްކަތްކުރެވުނެވެ. ބޭއިޚްތިޔާރުގައި ދެއަތަށް ލެވުނު ބާރަކާއެކު ދާރިއަންގެ މޭގައި އަތްއަޅައި ކޮށްޕާލެވިއްޖެއެވެ. ނުރުހުމުގެ އަސަރެއްނެތްނަމަވެސް ހަރަކާތްތަކުގައިވީ ހަރުކަށިކަމެވެ. ކުރުއަތްމައްޗަށް ކަހަލަ ގޮތަކަށް ހޭޒަލް ކައިރީ އޮވެވުނު ދާރިއަން ވަގުތުން ދުރަށް ޖެހި ހޭޒަލްއަށް ބަލާލިއެވެ. އަމިއްލަ ޖަޒުބާތުގެ މައްޗަށް ބުއްދި އިސްކުރުން ދާރިއަންއަށް ފަސޭހައެއްނުވިއެވެ. ހޭޒަލް ފުންމައިގެން ތެދުވި ގޮތަށް ދުވެފައި ގޮސް ފާޚާނާއަށް ވަދެއްޖެއެވެ. ހީވީ ދާރިއަންއަށް ފިލަން ދުވީހެނެވެ. މޫނުގައި ދެއަތްތިލަ ހިންގާލެވުމާއެކު ދާރިއަންއަށް އެނދުގައި އިށީނދެވުނެވެ. އަމިއްލަ ހަށިގަނޑާއި ނަފްސު ހަމައަކަށް އެޅުވުމަށް އޭނާއަށް ވަގުތު ނެގިއެވެ. މާޔޫސްކަން އެ ހިތަށް ވެރިވިއެވެ.\nނޭވާލަން އުނދަގޫވެގެން އުޅޭ މީހަކު ފަދައިން ހޭޒަލް އަނގަހުޅުވައިގެން ހުއްޓެވެ. ގުދުވެ ބަނޑުގައި ދެއަތުން ހިފަހައްޓާލާފައި އަލުން ތެދުވެ އިސް އުފުލައި މައްޗަށް ބަލާލައެވެ. މޭގައި ދެއަތްތިލަ އަޅައި އޭނާ އޮބާލިއެވެ. މޫނުދޮންނަ ތަށި ކައިރީ ހުރިއިރު ވައަތްފަރާތަށް މޫނު އަނބުރާލެވުމާއެކު ނިކަން އަވަހަށް އިސްޖަހައިފިއެވެ. ފާރުގައި ހުރި ލޯގަނޑުން އޭނާއަށް އަމިއްލަ ސޫރައަށް ބަލާލާކަށް ނުކެރުނެވެ. އޭނާގެ ޟަމީރު އޭނާ ކުށްވެރިކުރަނީއެވެ. މަޑުމަޑުން ދެފަރާތަށް ހޭޒަލް ބޯހޫރުވިއެވެ. އޭނާ ވަރަށް ހިތްވަރުކޮށްފިއެވެ. އެހެންވިޔަސް ދާރިއަން އެ އެދޭ ފަދަ ގާތްކަމަށް ހޭޒަލް ތައްޔާރުނޫނީ ކީއްވެކަމެއް ޚުދު އޭނާއަކަށް ވެސް ނުވިސްނުނެވެ. ފިރިމީހާއާމެދު ކަންތައްކުރެވުނު ގޮތާމެދު ޟަމީރުގެ އަޑު ނަފްސުގެ މައްޗަށް ގަދަވެއްޖެއެވެ. ދެ ލޯ ފުރެމުންއައީ ދެނެވެ.\nހޭޒަލް ފާޚާނާއިން ނުކުމެ ދޮރުމަތީ މަޑުކޮށްލިއެވެ. އެނދުގައި އަރިއަކަށް އޮތް ދާރިއަންއަށް ބަލަންފެށިއެވެ. އޭނާ އޮތީ ލޯ މަރާލައިގެންނެވެ. އެހެންވިޔަސް ނިދާފައި އޮވެދާނެއޭ ހޭޒަލްގެ ހިތެއް ނުބުނެއެވެ. ދާރިއަންގެ ގާތަށް އަންނަން ހޭޒަލް ބޭނުންވިއެވެ. އޭނާގެ މޭގައި އަތްއަޅާ ކޮށްޕާލެވުނު ގޮތުން ތަދުވިތޯ އަހަން ހޭޒަލް ބޭނުންވިއެވެ. ތަދުވިނަމަ އެ މޭގައި ފިރުމާލަދީ މަޢާފަށް އެދޭ ހިތް އޭނާ ވިއެވެ. އެހެންނަމަވެސް ފިރިމީހާއާ ގާތަށް ފިޔަވަޅު އެޅުން އޭނާއަށް ތަކުލީފަކަށްވިއެވެ. ދެފައި ހިއްލާނުލެވޭހާ ބަރުވެފައިވާ ކަހަލައެވެ. ހަމައެއާއެކު ލަދުވެތިކަމާއި ކުށްވެރިކަމުގެ އިޙްސާސް އޭނާއަށް ހުރަސް އަޅަމުންދިޔައެވެ. ދާރިއަން ދުވަހަކު ޝަކުވާއެއްނުކުރި ނަމަވެސް މިއަދު އޭނާ ހޭޒަލްއާ މެދު ނުރުހޭނޭ ހޭޒަލްއަށް ވިސްނުނެވެ.\nލޯމަރާލައިގެން އޮތްއިރު ދުރުގައި އަނބިމީހާ ބަލަން ހުރިކަމުގެ ހިލަން ދާރިއަންއަށް ވިއެވެ. އެސްފިޔަތައް ތަޅުވާލުމާއެކު އޭނާ ކިރިޔާ ތަންދޮރު ފެންނަ ވަރަށް އެސްފިޔަތައް ދުރުކޮށްލިއެވެ. ދާރިއަންގެ ހިތަށް ތޫނު ތަދެއް އިޙްސާސް ކުރެވިގެން ދިޔައެވެ. ހޭޒަލްގެ މޫނުގައިވި އަސަރުތަކުންނެވެ. ހިތްދަތިވެގެން ގޮސް ރޮވެން ކައިރިވެފައި ހުރި މީހަކު ފަދައެވެ. އޭރު އެ ދެލޮލުން ރޮއެފައި ހުރިކަން ހެކިދެއެވެ. ލޯ ހުޅުވާލުމާއެކު ދާރިއަން އުއްޑުން ޖެހިލިއެވެ. މޭގައި ދެއަތް ބާއްވާލައި އެއްފައިތިލަ އަނެއްފައިތިލައިގަ އަޅުވާލިއެވެ.\n"ޒެލް!... އާދެބަލަ" ދާރިއަން ގޮވާލިއެވެ. ކިޔަމަންތެރިކަމާއެކު އިސްޖެހިފައި ހުރެ ހޭޒަލް އައިސް ދާރިއަންގެ ކައިރީ މަޑުކުރިއެވެ.\n"ގެއަށް ދާންވީތަ؟" ދާރިއަން އަހާލިއެވެ. ހޭޒަލް އަނގައިން ނުބުނެ ދެފަރާތަށް ބޯހޫރާލީއެވެ.\n"އަހަންނަށް ނިދިއްޖެއްޔާ އިރުއޮއްސުމުގެ ކުރީން ގޮވާލައްޗޭ" ދާރިއަން ބުނެލިއެވެ. ދެން ވެސް ހޭޒަލްއަށް އިސްއުފުލާ ބަލާލާކަށް ނުކެރުނެވެ. ބޯ ޖަހާލީ ދާރިއަންއަށް އާނއެކޭ ބުނުމަށެވެ.\n"މިތާ އިންނަން ބޭނުންނުވަންޏާ މަންމަމެން ކައިރިއަށް ދިޔަޔަސް އެންމެ ރަނގަޅު" ދާރިއަން ބުނެލިއެވެ. ހޭޒަލް އެއްވެސް އެއްޗެކޭ ނުބުންޏެވެ. ހުރި ފިޔަވަޅު މަތީ ހުރީއެވެ. ދާރިއަން ބިއްދޮށަށް އެނބުރިލީ ހޭޒަލް ކަންތައް ކުރާ ގޮތެއް ބަލާށެވެ. އޭނާގެ އެހެން އޮންނަތާ އިރުކޮޅެއް ފަހުން އޭނާގެ ފައިކޮޅުގައި ހޭޒަލް އިށީންކަން އެނގުނެވެ. ނަފްސަށް ލިބުނު އުފާވެރިކަން އެ ތުންފަތުން ފާޅުވިޔަ ދާރިއަން ނުދެއެވެ.\n"ހޭޒަލްއަށް އަހަރެންދެކެ ލޯބިވެވިއްޖެކަން އެނގޭތަ؟ އަހަންނަށް މިހާރު އެނގޭ، ﷲއަކީ އެންމެ އޯގާވަންތަ ރަސްކަލާނގެ، އެކަލާނގެ ފަސޭހަކޮށްދެއްވި ކަމެއް މެނުވީ ފަސޭހަވެގެންނުވޭ، އަދި އެކަލާނގެ އެދިވޮޑިގެންފިނަމަ، އުނދަގޫ ކަންތައް ފަސޭހަކަމެއްގެ ގޮތުގައި ލައްވަވާ... އިންޝާﷲ! ހޭޒަލްގެ ތި ބިރުގެ މައްޗަށް އަހަރެން ކުރި ހޯދާނަން... އިމްތިހާނުގެ ވަގުތުގައި ކެތްތެރިންނަށްނޫނީ ކާމިޔާބު ލިބިގެންނުވޭ، އެ ދުވަހުން އަހަރެންދެކެ ލޯބިވާކަން ތި ދުލުން ބުނާނޭކަން ޔަގީން، އަހަރެންގެ ގާތަށް ހޭޒަލް އަމިއްލައަށް އަންނާނޭކަން ޔަގީން... އަހަރެން ﷲއަށް ފުރިހަމައަށް އިތުބާރުކުރަން، އަހަންނަށް ހޭޒަލް ދެއްވި ކަލާނގެ ތިހިތް އަހަރެންގެ މައްޗަށް ޖައްސުވާނެކަމުގެ ޔަގީންކަން އެބައޮތް... އަހަރެން ލޯބި ލޯބި ހޭޒަލް" ލޯ މަރާލައިގެން އޮތް ދާރިއަންގެ ހިތް ވާހަކަދެއްކިއެވެ. ކުޑަހިނދުކޮޅެއްކުރީން ލިބުނު ނުތަނަވަސްކަމުގެ އެއްވެސް އަސަރެއް ދާރިއަންގެ ނެތެވެ. ޝުކާވާއެއް ވެސް ނެތެވެ. އެއަށްވުރެ ބޮޑު ޔަގީންކަމަކުން އޭނާގެ ހިތްވަނީ ހަމަޖެހިފައެވެ.\nދާރިއަންގެ މައިންބަފައިން ގެއިން ހޭޒަލްއާއި ދާރިއަން ނުކުތީ ރޭގަނޑުގެ ކެއުމަށްފަހުއެވެ. ކާރުގައި ގެއާ ހަމައަށް ކުރީ ހިމޭން ދަތުރެކެވެ. ދެމަފިރިންގެ ދެމެދުގައި އެއްވެސް ވާހަކައެއް ނުދެކެވެއެވެ. ދާރިއަންގެ ނަޒަރު ދޭތެރެއަކުން ހޭޒަލް ހުއްޓެއެވެ. ނަމަވެސް ހޭޒަލް އިސްޖަހާލި ގޮތަށް އުނގުގައި އޮތް ދެއަތްތިލަ ނޫން ތަނަކަށް އޭނާ ބަލާނުލިއެވެ. އެ ސިކުނޑީގައި ހިނގާ ކަންކަން ދެނަގަތުން ދާރިއަންއަށް ފަސޭހައެއްނުވިއެވެ. އޭނާ ގަސްދުކުރީ ހޭޒަލްއަށް ވިސްނަން ވަގުތު ދޭށެވެ. ސުވާލުކޮށް އެނގެން މަސައްކަތްކުރުމަށްވުރެ ހޭޒަލް އަމިއްލައަށް ކަންކަމަށް ހައްލު ހޯދާނެކަން ދާރިއަންއަށް އެނގޭތީއެވެ.\nގެއަށް އާދެވުމުން ރިޒްވާނާއެކު ވަގުތުކޮޅެއް ދާރިއަން ހޭދަކުރިއެވެ. ފުރުމުގެ ކަންކަމާ ދެމީހުންގެ ދެމެދުގައި މަޝްވަރާ ކުރެވުނެވެ. ހޭޒަލް ކިހިނެއްތޯ ރިޒްވާނު އަހާލައިފިއްޔާ ދާރިއަން ރަކިވެފައި ހުރެ ނިކަން ފުޅާ ހިނިތުންވުމަކާއެކު ރަނގަޅޭ ބުނެލާނެއެވެ. އެ ސުވާލު ރިޒްވާނު މިހާރު ނުކުރަނީ އެހެންވެއެވެ. އޭނާގެ ދަރިފުޅުގެ އުނި ސިފަތަކުގެ ވާހަކަ ދާރިއަން ނުދައްކާނޭކަން ރިޒްވާނަށް ޔަގީންވެއްޖެއެވެ. އެހެންވިޔަސް އޭނާއަށް ވެސް ދާރިއަންއާއި ހޭޒަލްގެ ދެމެދުން ފެންނަންޖެހޭ ފަދަ ގާތްކަމެއް ނުފެންނަކަން އެނގެއެވެ. އެކަމަކު ހޭޒަލް ދާރިއަން ބަލައިގެންފިކަން ރިޒްވާނަށް އެނގެއެވެ. މަޑުމަޑުން އެ ދުރުކަން ގާތްވާނޭ ކަމަށް ރިޒްވާނު ވެސް ޤަބޫލުކުރަނީ އެހެންވެއެވެ.\nއާ ދުވަހެކެވެ. ދާރިއަން އޮފީހަށްދާން ތައްޔާރުވެ ނިމުމާއެކު ހޭޒަލްއާ ދިމާއަށް އެނބުރިލިއެވެ. ހޭޒަލްގެ ގާތަށް އައިސް އޭނާގެ ދެއަތުގައި ހިފާލިއެވެ.\n"ނަމާދުކޮށްގެން ރަނގަޅަށް ކައިގެން ރެސްޓްކޮށްގެން ހުންނާތި، މިއަދު ދެ މީޓިން އެބައޮތް، ހަވީރު ތަންކޮޅެއް ލަސްވެދާނެ، އަހަރެމެން ފުރުމުގެ ކުރީން ބައްޕައަށް ފައިނަލްކޮށްދޭން ޖެހޭ ދެ ޕްރޮޖެކްޓެއް އެބައޮތް... އޮފީހަށް ގޮސް ހަމަޖެހިލެވުނީމަ ގުޅާނަން އިނގޭ" ދާރިއަން އާދައިގެ މަތިން ބުނެލިއެވެ. ހޭޒަލް ބޯޖަހާލީއެވެ.\n"އައި ލަވް ޔޫ" ހޭޒަލްގެ ދަތްދޮޅީގައި ކަނާއަތުން ހިފަހައްޓާލުމާއެކު ނިތުގައި ދާރިއަން ބޮސްދިނެވެ. ވަގުތުކޮޅަކަށް ހޭޒަލްއަށް ބަލަހައްޓައިގެން ހުރުމަށްފަހު ކޯތާފަތުގައި އިނގިލިތަކުގެ ނުފުށުން ފިރުމާލުމަށްފަހު ދާރިއަން ކޮޓަރިން ނުކުތެވެ. އޭނާގެ ފަހަތުން ހޭޒަލް އައެވެ. އެޕާޓްމެންޓުގެ ދޮރުން ނުކުމެ އެލެވޭޓާއަށް އަރަންދެން ދާރިއަންއަށް ފެންނަ ހިސާބުގައި ހޭޒަލް މަޑުކުރިއެވެ. އެލެވޭޓާގެ ތެރެއަށް ވަންނަމުން ދާރިއަން ލުއި ހިނިތުންވުމެއް ހަދިޔާކުރިއެވެ. އެހެންނަމަވެސް އެ ހިނިތުންވުމުން ހޭޒަލްގެ މެޔަށް ވޭންލިބުނެވެ.\n"ވައި؟ ވައި ދާރިއަން؟ ތިހާ ލޯބިން ތިއުޅެނީ ކީއްވެތަ؟ އަހަންނަށް ކޮށްދެވުނީ ކޮންކަމެއް؟ އެނގޭތަ! އަހަރެން ދާރިއަންއަށް އާދަވާން ފަށައިފި، ތި ދޭ ޚާއްޞަކަމަށް ހިތްޖެހިއްޖެ، އެކަމަކު... އަހަންނަށް! އަހަންނަށް ދާރިއަން އެދޭ ފަދަ ލޯތްބެއް ނުދެވިއްޖެއްޔާ، އަހަރެންނަކީ އުނި އަންހެނަކަށް ވެއްޖެއްޔާ...އަހަންނަކީ ފިރިމީހާގެ އެދުންތަކަށް ބިރުން ފިލާމީހެއް، އަހަރެން ބޭނުންވިޔަސް އަހަންނަށް ދާރިއަންގެ ޚާއްޞަކަމާއި ތި ލޯބި ހައްޤެއްނޫން" އެލެވޭޓާއާ ދިމާއަށް ބަލަން ހުރި ހޭޒަލްގެ ހިތުގެ ރިހުން އަޑުއިވުނެވެ. ދާރިއަންގެ ޢާއިލާގެ ގާތަށް ދިޔަ ދުވަހު އެ ދެމެދުގައި ހިނގައިދިޔަ ކަންތައްތައް މަތިން ހޭޒަލްއަށް ހަނދާންނައްތައެއް ނުލެވުނެވެ. ތަކުރާރުކޮށް އެ ޚީޔާލުތައް ސިކުނޑިއަށް ވެރިވަނީއެވެ. ކުރެވުނީ ކޮށްގެންނުވާނޭ ކަމެއްކަން އޭނާގެ ޟަމީރު ހަނދާންކޮށްދެނީއެވެ. ސިކުނޑިއަށް ވެސް މިފަހަރު ރަނގަޅުވީ އަމިއްލަ ޟަމީރުގެ ނިންމުމެވެ. ހިތުގެ ޖަޒުބާތުތަކަށް އެމީހުން ގަދަރެއްނުކުރިއެވެ.\nސާއިރާގެ ކޮޓަރިއަށް ހޭޒަލް އައިސް ވަންއިރު މަންމަ އުޅެނީ އެނދުގެ ތަންމަތި ބަދަލު ކުރާށެވެ. އެމަސައްކަތުގައި ހޭޒަލް ބައިވެރިވިއެވެ. ދަރިފުޅުގެ ހިމޭންކަން ސާއިރާ ދެނެގަތެވެ. ތަންމަތި ބަދަލުކޮށް ނިމުމުން ސާއިރާ އެނދުގައި އިށީނީއެވެ. ހޭޒަލްއާ ވާހަކަދައްކާލަން ގަސްދުކޮށެވެ. އެހެންނަމަވެސް ހައިރާންކަން ލިބުނީ ހޭޒަލް އެނދަށް އަރައި ސާއިރާގެ ފައިގަ ބޯއަޅާލުމުންނެވެ. ސާއިރާ ގޮވާލުމުން ނިކަން އަވަހަށް އެދުނީ މަންމަގެ އުނގުގައި ބޯއަޅާލައިގެން އޭނާ އޮތަ ދިނުމަށެވެ. ކަމަކާ ދަރިފުޅު ފިކުރުބޮޑުވެގެންކަން އެ އުޅެނީ ސާއިރާއަށް ޔަގީންވިއެވެ.\n"ދެ ހަފްތާ ތެރޭ ދަރިފުޅުމެން ފުރާނެ، ވަރަށް ފަޅުވާނެ ގޭތެރެ، ޒެއްލު! ވަރަށް ދުޢާކުރައްޗޭ، ދަރިފުޅަށް ލިބޭ ހުރިހާ ނުތަނަވަސްކަމެއް ފިއްލަވާ ދެއްވުމަށް ދަންނަވާތި އިނގޭ، ކުރެވޭ ދުޢާ އިޖާބަކުރައްވާނޭކަމުގެ ޔަގީންކަން ބާއްވާތި، ކުރެވޭނޭ މަގުފަހި ފަހިވުމުން ޒުވާން އުމުރުގައި ޙައްޖުވުން ރަނގަޅީ، ދާރިއަންއަކީ ދަރިފުޅަށް ލެއްވި ނަސީބެއް" ސާއިރާ ވާހަކަދެއްކިއެވެ.\n"މަންމާ! އަޅުގަނޑަކީ ދާރިއަންއަށް ލެއްވި ނަސީބަކަށް ނުވެއްޖެއްޔާ..." ހޭޒަލް ބުނަން އުޅުނު އެއްޗެއް ފުރިހަމައެއްނުކުރިއެވެ.\n"ތި ދެކުދީން އެކުގައިވުމަށް ޚިޔާރުކުރެއްވީ ﷲ، އެހެންވީއިރު ތި ދެކުދީންނަކީ އެކަކުއަނެކަކުގެ މައްޗަށްވާ ފިނިކަމެއް" ހޭޒަލްގެ ބޮލުގައި ސާއިރާ ފިރުމާލިއެވެ.\n"ދަރިފުޅު ހިތްހަމަނުޖެހޭ ސިފައެއް ދާރިއަންގެ ހުރިއްޔާ އެކަން ބުނަންވާނެ، އޭނާގެ ގާތުގައި ބުނެގެން ރަނގަޅުކުރެވޭނީ" ސާއިރާ ބުންޏެވެ.\n"އާދައިގެ އިންސާނެއްގެ ފުށުން އެހާ ފުރިހަމަކަން ފެނިދާނޭ ހިޔެއްނުކުރަން، ގޯސް ސިފައެއް ފެނިގެންނު ރަނގަޅުކުރަން ބުނެވޭނީ، އެކުގައި އުޅޭތާ މިވީ ފަސް މަހުގެ ތެރޭ އެއްފަހަރު ވެސް ގޯސްކަމެއް ކުރަނިކޮށް ނުފެނޭ، އެއީ މާތް މީހެއް، އޭނާއާ ގުޅެނީ ވެސް އޭނާ ކަހަލަ މާތް އަންހެނެއް..." ހޭޒަލްއަށް ބުނެވުނެވެ. ސާއިރާ ކަންބޮޑުވީ ހޭޒަލްގެ ލޮލުން ކަރުނައިގެ އަސަރު ފާޅުވެލީމައެވެ.\n"ދަރިފުޅު ތިވިސްނުން އަދި ރަނގަޅެއްނޫން، ދާރިއަންގެ އަނތްބަކީ ތީ، އޭނާއަށް އެހެން އަންހެނެއް ރަނގަޅުވާނޭ ހީކުރުމަކީ ގޯހެއް، އެ ހުރިހާ އަންހެނުން ތިއްބަ އޭނާގެ އަނތްބަކަށް ޒެއްލުވީ، ދާރިއަންއަށް އިތުބާރުކުރަން ދަސްކުރޭ، މަންމަ ކުރިން ވެސް ބުނިން... އެއްވެސް މީހަކު ނުކުރާ ކުށަކަށް ސަޒާ ލިބިގެންނުވާނޭ، މަންމަ ވެސް ދެވަނަ ކައިވެންޏެއް ކުރީ ވަރަށް ބިރުން ހުރެ، އެކަމަކު މިއަދު ބަލާބަލަ... މިއަދު ހިތަށް އަރާ ފުރަތަމަ ވެސް ރިޒްވާނާ އިނދެވުނު ނަމައޭ" ސާއިރާ ހިނިތުންވެލިއެވެ.\nފުރުމުގެ ކުރީން އެންމެންނާ ބައްދަލުކުރަން ހޭޒަލް ގަސްދުކޮށް ނުކުތީ ހަވީރުގެ ވަގުތުގައެވެ. އޭނާ ފުރަތަމަ އައީ ނަޝާގެ ގާތަށެވެ. އެކުވެރީންގެ ތެރެއިން މިހާރު އޭނާގެ ދިރިއުޅުމުގައި ހުރި ހަމައެކަނި އެކުވެރިޔާއެވެ. ނަޝާއާއި އޭނާގެ ޢާއިލާއާ ބައްދަލުކުރުމަށްފަހު ހޭޒަލް އައީ އިޝްވާގެ ގެއަށެވެ. ދާރިއަންއާއެކުއެވެ.\n"އަންނަ ވާހަކަ ބުނީއްސުރެ އިންތިޒާރުގަ" ދޮރު ހުޅުވާލައިގެން ހުރި އިޝްވާ ބުންޏެވެ. ދާރިއަންއާއި ހޭޒަލްއަށް އެތެރެއަށް ވަންނަން ފުރުޞަތު ދިނެވެ.\n"އެހެން ރައްޓެއްސެއް ކައިރިއަށް ވަދެލާފަ މިއައީ" ހޭޒަލް ބުންޏެވެ.\n"ސައިބޯންވީނު... ކާން ވެސް ހުންނާނެ... ކޯއްޗެއް ގެނެސްދޭންވީ، އާދެބަލަ! ސޯފާގައި އިށީންނާނީތަ؟ ބަދިގެއަށް ދޯ ދާނީ" އިޝްވާ އަވަސްއަރުވާލާފައި ވާހަކަދެއްކިއެވެ. ހޭޒަލް އެގެއަށް އައި ފުރަތަމަ ފަހަރު ކަމަށްވާތީ އިޝްވާ ހުރީ ނުހަނު އުފަލުންނެވެ. އޭނާގެ އެންމެ ޚާއްޞަ "ފޭވަރިޓް" ޖޯޑުކަމުގައި ހޭޒަލްއާއި ދާރިއަންވެއެވެ. އެމީހުން އެގެއަށް އައުމަކީ އޭނާއަށް ކުޑަކަމެއްނޫނެވެ.\n"ދޮންތީ!... ނޭވާ ލާފަ ވާހަކަދައްކަބަލަ" ސިޓިންރޫމު ސޯފާގައި އިން ޒުވާނަކު ބުނެލިއެވެ. އިޝްވާ ހީނގަތެވެ.\n"މައި ބްރޯ... އެންމެ ކުޑަ" ހޭޒަލްއަށް ބަލާލާފައި އިޝްވާ ބުނެލިއެވެ.\n"ހޭޒަލް މީ ޖިޔާން... ޖޭ! މީ ދޮންތިއާ މިހާތަނަށް ދިމާވި އެންމެ ބެސްޓް ގާލް" އިޝްވާ ތަޢާރަފްކޮށްދިނެވެ. ހޭޒަލްއާއި ދާރިއަންއަށް ބަލާލާފައި ޖިޔާން އަތް ހޫރާލިއެވެ. ދާރިއަންއާ ކުރިން ބައްދަލުވެފައި އޭނާ ޖިޔާންއަށް ނިތްއަރުވާލީއެވެ.\n"ހިނގާބަލަ... އޮންނާނެ ގިފްޓެއް ވެސް" އިޝްވާ ހިނގައިގަންނަމުން ހޭޒަލްގެ އަތުގައި ހިފާލިއެވެ. ދާރިއަން ހިނގައިގަތުމުން އިޝްވާ އޭނާ ހުއްޓުވިއެވެ. ޖިޔާން ކައިރީ ސޯފާގައި މަޑުކުރުމަށް ބުނެފައި ހޭޒަލް ގޮވައިގެން އިޝްވާ އައިސްވަނީ ކޮޓަރިއަށެވެ.\n"މެރީޑް ލައިފް ޑިފިކަލްޓްތަ؟" ކޮޓަރިއަށް ވަދެ ދޮރު ލައްޕާލުމާއެކު އިޝްވާ ބުނެލިއެވެ. ހޭޒަލް ބޯޖަހާލިއެވެ.\n"ދާރިއަން ވަރަށް ޕޭޝަންޓްވާނެ، ޑޯންޓް ވޮރީ... މަޑުމަޑުން ދިރިއުޅުން ހަމަޖެހޭނެ، ކުރީގެ ދިރިއުޅުމާ، މިހާރު ފެށި ދިރިއުޅުން އަޅާ ނުކިއްޗޭ، އެ ޚިޔާލުތަކުގައި ވަގުތުތަކެއް އިތުރަށް ބޭކާރުކޮށްނުލައްޗޭ، ހުރިހާކަމެއް ދޫކޮށްލާފައި މިހާރު ބަލަންވާނީ މިދިރިއުޅުމަށް ފުރުޞަތުދޭން، ޙައްޖުގެ އަޅުކަން ފުރިހަމަކުރުމަށްފަހު އެނބުރި އަންނައިރު ބުނެއެންނު އަލުން އުފަންވުން ފަދައޭ، އާ ދިރިއުޅުމެއް ފެށުމަށް އެއަށްވުރެ ބޮޑު ފެށުމެއް ކޮބާ" އިޝްވާ ދެއަތްއުރާލުމާއެކު ހިނިތުންވެލިއެވެ. ހޭޒަލް ބޯޖަހާލީ އޭނާގެ ވާހަކައާ އެއްބަސްވުމުގެ ގޮތުންނެވެ.\n"އަހަރެން އެއްވެސް ވަރަކަށް އުންމީރުކުރި ހިސާބަކަށްނޫން މިހުރީ އާދެވިފަ، ދުވަހަކު ޚިޔާލަށް ވެސް ނުގެންނަން ދާރިއަންއާ އިންނާނެއެކޭ...އެހެންވިޔަސް މިހާރު އަހަރެންމީ ދާރިއަންގެ އަނތްބެއް، އަހަރެން ހީނުކުރާހާ އޭނާ ރަނގަޅު، އިޝްވާ ބުނިހެން އޭނާ ވަރަށް ކެތްތެރި، އެއްވެސް ފިރިހެނަކު ކެތްނުކުރާނޭ ވަރަށް އޭނާ ކެތްތެރިވޭ، އަހަރެން ވަރަށް ދެރަވޭ... އަހަންނަށް އޭނާގެ ހިތުގައި ޖެއްސޭތީ، އޭނާ އެދޭ ފަދަ އަނތްބަކަށް އަހަންނަށް ނުވެވޭތީ... އަހަރެން ގަސްދުގައެއްނޫން އެހެން ހަދަނީ" ހޭޒަލްގެ ވާހަކަ އިވި އިޝްވާ އައިސް ނިކަން އަވަހަށް އޭނާގެ އަތުގައި ހިފާލިއެވެ.\n"އިޓްސް އޯކޭ... ކައިވެނި ހަމަޖެހުނީ ވަރަށް އަވަހަށް، ދާރިއަންއަށް އެވަރު ވިސްނޭ، އޭނާ ކެތްތެރިވަނީ އެހެންވެ، އޭނާ ވަރަށް ލޯބިވޭ ހޭޒަލްދެކެ، އަހަންނަށް އެނގޭ ހޭޒަލް ދިރިއުޅުމަށް ފުރުޞަތުދޭކަން، ކޮންމެ ކަމަކަށް ވެސް ވަގުތު ނަގާނެ، ﷲ ހޭޒަލްއަށް މަގުދަކަވާނެ، ތި ބުރަކަށް އިރާދަކުރެއްވިއްޔާ ފިލާފާނެ، ހޭޒަލްއަށް ދާރިއަން ކަމުގޮސްފި... އެހެންނު" ލާނެތް ހިނިތުންވުމެއް އިޝްވާ ބަދަލުކޮށްލިއެވެ. ހޭޒަލްއަށް ލަދުން އިސްޖަހާލެވުނެވެ.\n"ހީ އިޒް ޑިފަރެންޓް، އައި ތިންކް އައި ލައިކް އިޓް" ހޭޒަލް ބުނެލިއެވެ. އެއާއެކު އިޝްވާގެ ހުނުން ބާރުވެލިއެވެ. އުފަލުން ހޭޒަލްގެ ގައިގާ އިޝްވާ ބައްދާލީ ހެމުންހެމުންނެވެ. ދެން އޭނާ ހޭޒަލް ގާތު މަޑުކޮށްލުމަށްބުނެ އަލަމާރިކައިރިއަށް އައެވެ. ފާރުގައި ޖައްސާފައި ހުރި ކެންވަސްއެއް ނެގިއެވެ. އެ ނިވާކޮށްފައި އޮތް ފޮތިގަނޑު ނަގަމުން އެ ހިފައިގެން ހޭޒަލްގެ ގާތަށް އަތުވެއްޖެއެވެ.\n"މީ ހޭޒަލްއަށް" ކެންވަސް ދައްކާލަމުން އިޝްވާ ބުންޏެވެ. ހޭޒަލް އަޖައިބުވިއެވެ. ނިކަން އަވަހަށް އެ ތުންފަތަށް ހިނިތުންވުމެއް ވެރިވިއެވެ.\n"އަހަރެންގެ އޮފީހުން ހޭޒަލްއަށް ހަމައެކަނި ކަމުދިޔައީ މި ކުރެހުން، މިފެންނަނީ ދާރިއަންއާއި ހޭޒަލްގެ އަތްކަން މިހާރު ޔަގީން" ހިނިއައިސްފައި ހުރެ އިޝްވާ ބުންޏެވެ. ހޭޒަލް ފަރުވާތެރިކަމާއެކު އެ ކުރެހުމަށް ބަލާލިއެވެ.\n"މީ އޮފީހުގައި އިން ކުރެހުމެއްނޫން ދޯ، އޭގައި މީހެއްގެ ނަން ޖަހާފައި އިން... އެކަމަކު ކުރެހުންގަނޑުގައި އެއްވެސް ތަފާތެއްނެތް" ހޭޒަލް ބުންޏެވެ.\n"އަހަރެންގެ ފްރެންޑެއްގެ ކުރެހުމެއްތީ، އޭނާގެ ކަލެކްޝަނުން ފެނިގެން އަތުން އަހަރެން އަތުލީ... ހެ ހެ ހެ، ފަހުން އަހަރެން މީހަކަށް ހަދިޔާކުރަން އުޅޭ ވާހަކަ ބުނުމުން އޭނާގެ ނަން ފުހެލީ، ވެޑިންގަ ދޭން ހުރީ، އެކަމަކު އޭރު ކުރެހުންވީ އޭނާގެ އަތުގައި" އިޝްވާ އޮޅުން ފިލުވައިދިނެވެ. ހޭޒަލްގެ ނަޒަރު އަނެއްކާ ވެސް ކުރެހުމަށް ހުއްޓުނެވެ. އޭނާ އެކުރެހުން ފެނި އެތައް ފަހަރަކު ސުވާލު އުފެދުނެވެ. އެ ކުރެހުމުން ފެންނަ ދެއަތާ މެދުއެވެ. އެތަނުން އަނެއްއަތުގައި ހިފަން އުޅެނީކަމެއް ނޫނީ އަތުން ދޫކޮށްލީކަމެއް ނޭނގެއެވެ. އެ ދެގޮތް ވެސް އެ ކުރެހުމުން ސިފަވެއެވެ. ހޭޒަލްގެ ހަޔާތާ އެ ކުރެހުން ގުޅޭކަން އިޙްސާސް ކުރެވުނެވެ.\nދާރިއަންގެ ގާތަށް ހޭޒަލްއާއި އިޝްވާ އެނބުރި އައީ ކެންވަސް ހިފައިގެންނެވެ. އެ ފެނުމުން ދާރިއަންއަށް ހީނލެވުނެވެ. ފުރަތަމަ ފަހަރަށް އިޝްވާގެ ޢާއިލާގެ މެންބަރުންނާ ހޭޒަލްއާ ބައްދަލުވިއެވެ. އިޝްވާގެ މަންމަ ޖިޔާއަށް ދާރިއަން ކައިވެނިކުރަން އެނގުނެއްކަމަކު އެ ޙަފުލާގައި ބައިވެރިއެއް ނުވެވުނެވެ. އެގެއަށް ޒުކަން އޮތީ ދަޢުވަތު ކާޑު ފޮނުވާފައެވެ. އެހެންވެ ދާރިއަންގެ އަންހެނުންނާ ބައްދަލުވުމުން އޭނާ ވަރަށް އުފާވިއެވެ. ހަޤީޤަތް ނޭނގޭ މީހަކަށް ހީވަނީ އެއީ ވެސް ދާރިއަންގެ މަންމައެއް ހެންނެވެ. އެންމެންނަށް ވެސް ދާރިއަންގެ ޚާއްޞަކަން ފާހަގަވެޔޭ ހޭޒަލްގެ ހިތަށް އެރިއެވެ. އެ ޚާއްޞަކަން އޭނާއަށް ވެސް އަސަރު ފޯރުވާކަން ގައިމެވެ. ލުއި ހިނިތުންވުމަކާއެކު ދާރިއަންއަށް ބަލަން ހޭޒަލްއަށް އިނދެވުނީއެވެ.\nޙައްޖުގެ އަޅުކަމަށް މީހުންތައް އެއަޕޯޓަށް ޖަމާވެފައި ވެއެވެ. ހޭޒަލްއާއި ދާރިއަންއަށް ހެޔޮއެދޭ އެންމެން އެތަނުގައި ތިއްބެވެ. ރިޒްވާނުގެ ގާތުގައި ހޭޒަލް މަޑުކޮށްލައިގެން ހުއްޓެވެ. އެންމެ ވަގުތުކޮޅަކަށް ވެސް އޭނާ އެ ބައްޕާ ދުރަކަށް ނުދެއެވެ. ރިޒްވާނު ދަރިފުޅާ ވަކިވުމުގެ ކުރީން ވަރަށް ގިނަ ނަސޭޙަތް ދިނެވެ. އެންމެން އެ ދެމަފިރިންނާ ސަލާމްކުރިއެވެ. އެންމެ ފަހު މީހަކަށް އެ ދެމަފިރިންގެ ގާތުން ދުރަށް ދިޔައީ ރިޒްވާނެވެ. ދާރިއަންގެ ގައިގާ ބާރަށް ބައްދާލުމާއެކު ހޭޒަލްގެ މައްޗަށް ރައްކާތެރުވުމަށް އެދުނެވެ. ދެކުދީން ވެސް ބަލައިގެން އުޅުމަށް ބުންޏެވެ. ބައްޕަގެ ހިތްބިރުގަތުމުގެ މައްޗަށް ދާރިއަންގެ އިތުބާރު އެ ބައްޕައަށް ދިނެވެ. ﷲ އިރާދަކުރެއްވިއްޔާ އަޅުކަން ފުރިހަމަކޮށް އެނބުރި އަންނާނީ އަނބިމީހާއާއެކު ކަމަށް ދާރިއަން ބުންޏެވެ.